„ANUL OMAGIAL AL PASTORAŢIEI PĂRINŢILOR ȘI 
COPIILOR” 
și „ANUL COMEMORATIV AL FILANTROPILOR 
ORTODOCȘI ROMÂNI” 


Sfântul Sinod al Bisericii Ortodoxe Române, 
în şedinţa sa de lucru din 25 octombrie 2018, 
a hotărât declararea anului 2020, în Patriarhia 
Română, ca „Anul omagial al pastoraţiei 
părinţilor și copiilor” şi „Anul comemorativ al 
filantropilor ortodocși români”. Totodată, Sfântul 
Sinod a aprobat și programul-cadru (teologic- 
educațional, cultural şi mediatic) intitulat „2020 
— Anul omagial al pastoraţiei părinţilor și copiilor 
și Anul comemorativ al filantropilor ortodocși 
români”. 

În şedinţa din 30 septembrie 2019, Sfântul 
Sinod a hotărât „completarea Programului- 
cadru (teologic-educaţional, cultural și mediatic) 
intitulat „2020 - Anul omagial al pastoraţiei 
părinților și copiilor și Anul comemorativ al filantropilor ortodocși români" cu reperele tematice și planurile de acţiuni 
enunțate în referat”. 

După aceasta, la Cancelaria Sfântului Sinod, programul-cadru aprobat prin hotărârea sinodală nr. 10.709/2018 
a fost completat cu reperele tematice și planurile de acţiuni aprobate prin hotărârea sinodală nr. 9706/2019. 

A rezultat, astfel, un text unitar, care prezintă complet hotărârile sinodale referitoare la programul-cadru 
(teologic-educaţional, cultural și mediatic) intitulat „2020 — Anul omagial al pastoraţiei părinților și copiilor și Anul 
comemorativ al filantropilor ortodocși români”. 

Ca parte a programului-cadru, la Conferinţa pastoral-misionară semestrială din primăvara anului 2020 se va 
trata tema „2020 — Anul omagial al pastoraţiei părinților și copiilor”, iar la Conferinţa pastoral-misionară semestrială 
din toamna anului 2020 se va trata tema „2020 — Anul comemorativ al filantropilor ortodocși români” în Patriarhia 
Română, cu posibilitatea aprofundării acestora și la conferințele preoțești administrative lunare, pe care le vor 
stabili fiecare eparhie, precum și în cadrul cercurilor pastorale. 

În luna octombrie din anul 2020, la Palatul Patriarhiei, va fi organizată o ședință solemnă a Sfântului Sinod cu 
tema „2020 — Anul omagial al pastoraţiei părinţilor și copiilor” şi „Anul comemorativ al filantropilor ortodocși români” 
în Patriarhia Română. 


Mesaj la proclamarea Anului omagial şi comemorativ 2020 


Declararea anului 2020 ca „Anul omagial al pastoraţiei părinţilor și copiilor” urmăreşte evidenţierea reperelor 
biblice și patristice privitoare la pastorația părinţilor și copiilor, precum și sublinierea rolului educaţiei creștine în 
societatea contemporană. Icoana emblematică a Anului omagial 2020 este icoana Sfinţilor Părinţi loachim și Ana 
şi a fiicei lor Fecioara Maria. 

Familia a ocupat întotdeauna un loc central în învăţătura creștină, reprezentând cadrul intim cel mai de preţ 
pentru cultivarea iubirii conjugale, părintești, filiale și frățești. Familia este binecuvântare și icoană a iubirii lui 
Dumnezeu pentru umanitate, un spaţiu sacru al lucrării harului Preasfintei Treimi orientat spre viaţă și iubire eternă. 

În familie, relaţia părinţi-copii se înțelege mai ales din perspectiva relaţiei omului cu Dumnezeu. Copiii nu 
se nasc doar pentru o viaţă terestră, ci se nasc și ca să poată deveni, prin Botez, fii ai lui Dumnezeu după har 

(cf. loan 1, 1213) și să dobândească viaţa veşnică din Împărăţia Preasfintei Treimi, prin credinţă şi fapte bune. 

În societatea contemporană, familia creştină trăiește într-o lume indiferentă sau confuză din punct de vedere 
spiritual, fiind confruntată adeseori cu multiple provocări şi crize precum sărăcia, migraţia, șomajul, alcoolismul, 
drogurile, depresia, divorțul şi nesiguranța zilei de mâine. 

Astăzi, când ni se propun „modele” străine de valorile creștine, este necesar să fie afirmate cu tărie sfințenia 
căsătoriei, solidaritatea în familie și între familii, demnitatea maternității, a paternităţii, a filiaţiei și a fraternității, ca 
daruri ale iubirii lui Dumnezeu, ce trebuie cultivate în comuniune de iubire și coresponsabilitate. 

Cunoscând provocările actuale la adresa familiei creștine, preoţii ortodocși sunt îndemnați să încurajeze și 
să susțină familiile care duc o viață creştină autentică, să sprijine material şi spiritual familiile numeroase, pe cele 
monoparentale sau aflate în situaţii dificile, să încurajeze enoriașii să contribuie la sprijinirea familiilor sărace, 
precum şi la educaţia religios-morală a copiilor din comunitate. 

De asemenea, naşii de Botez și de Cununie au nevoie de îndrumare duhovnicească pentru a înţelege cât de 
mare este demnitatea și responsabilitatea de a fi părinţi spirituali pentru copiii botezați și pentru familiile creștine 
nou întemeiate, pentru ca toţi să sporească în credinţă și în fapte bune. 

Totodată, parohiile din Patriarhia Română sunt chemate să intensifice implementarea proiectelor educaţionale 
și catehetice multiple, precum: Hristos împărtășit copiilor, Alege școala!, Scoala de duminică, Calea mântuirii, 
Cateheze pentru viaţă și altele. 

În acelaşi timp, proclamarea anului 2020 drept „An comemorativ al filantropilor ortodocși români” are ca scop 
identificarea și promovarea exemplului celor care, de-a lungul timpului, au susținut spiritual și material activitatea 
social-filantropică a Bisericii Ortodoxe Române, precum și evidenţierea rolului filantropiei creștine astăzi ca lucrare 
pastoral-misionară a Bisericii. 

Sfânta Evanghelie și Tradiţia Bisericii subliniază importanţa legăturii dintre viaţa spirituală și activitatea socială 
a omului, dintre rugăciune și acţiune, dintre evlavie și dărnicie, dintre Liturghie şi Filantropie. 

Trăim astăzi într-o lume în care individualismul materialist își face simțită tot mai mult prezenţa și oamenii 
caută mai mult bogăţia materială trecătoare decât bogăţia spirituală a credinței și a generozităţii sau a dărniciei. 

De-a lungul istoriei, Biserica Ortodoxă Română a desfășurat o bogată lucrare de asistenţă socială și filantropică, 
ctitorind multe așezăminte sociale, medicale și educaţionale, cămine pentru copii, cămine pentru bătrâni, cantine 
pentru săraci ș.a. 

Astăzi, Biserica Ortodoxă Română contribuie în mod sistematic şi substanţial la alinarea suferințelor 
oamenilor, atât prin lucrarea liturgică, duhovnicească și pastorală, cât și prin lucrarea de asistenţă socială și 
filantropică. Biserica noastră sprijină în prezent numeroase categorii de persoane defavorizate, şi anume: oameni 
bolnavi, copii proveniţi din familii sărace și fără posibilități de întreținere sau cu părinții aflaţi la muncă în alte țări, 
oameni vârstnici singuri abandonaţi de familiile lor, tineri victime ale traficului de persoane și victime ale violenţei 
familiale, persoane cu dizabilităţi, consumatori de droguri sau alte tipuri de dependențe, șomeri şi alţii. 

La toate acestea se adaugă asistenţa religioasă în unităţile militare, penitenciare, spitale și aşezăminte 
sociale. Diagrama așezămintelor social-filantropice organizate sub coordonarea Bisericii Ortodoxe Române cuprinde 
cantine sociale, unități medicale, centre de zi pentru copii, centre de zi și rezidenţiale pentru vârstnici, birouri de 
asistenţă socială și centre comunitare, centre de tip familial, grădiniţe sociale și afterschool, locuinţe protejate, centre 
de informare, de consiliere și centre de resurse, instituţii de învățământ pentru adulți, centre de urgenţă, campusuri sau 
tabere, centre educaţionale și altele. 

Opera social-filantropică a Bisericii este inspirată din lucrarea filantropică, vindecătoare, sfinţitoare și 
mântuitoare a Domnului nostru lisus Hristos și are, totodată, o profundă dimensiune pastorală, exprimând 
o credinţă lucrătoare prin iubire darnică şi contribuind la cultivarea comuniunii cu Dumnezeu și cu semenii, adică 
la dezvoltarea unei culturi a generozității. 

Veșnică să le fie pomenirea tuturor filantropilor ortodocși români care au adus mângâiere și preţuire celor 
aflaţi în suferinţă, le-au redat speranţă și au cultivat demnitatea lor. Urmând pilda înaintașilor darnici, îi îndemnăm 
pe toţi preoţii ortodocși de astăzi să fie predicatori ai filantropiei în comunitate și părinţi milostivi ai celor aflaţi în 
nevoie. 

Totodată, exprimăm recunoștință și preţuire faţă de toţi cei care sprijină activitățile pastorale, educaționale și 
social-filantropice ale Bisericii Ortodoxe Române şi faţă de toţi ortodocşii români milostivi. Îi îndemnăm pe toţi să 
continue cu multă râvnă și bucurie lucrarea lor, spre slava Preasfintei Treimi și spre binele poporului român. 


+ DANIEL 
Patriarhul Bisericii Ortodoxe Române 

ANOTIMPUL MARANATHA! (|) 


T DANIIL Arhiereul 


Prin „Anotimpul Maranatha” înţelegem teologic și metaforic timpul, perioada sau vremea dintre Înălţarea 
Domnului şi Parusia Domnului. „Anotimpul Maranatha” începe în Joia Înălţării la cer a Mântuitorului nostru lisus 
Hristos de pe Muntele Măslinilor, la 40 de zile după Înviere și cu zece zile mai înainte de Cincizecime şi durează 
până în ziua preasăvită a Celei de a Doua Veniri a lui Hristos sau a Parisiei Domnului. Limbile de foc ale Duhului 
Sfânt de la Rusalii, pârjolind uscăciunile păcatului lumii, înviorează, înverzesc, înfloresc și rodesc în acest, Anotimp 
Maranatha, în Biserică, în lume și în Creaţie.„ Anotimpul Maranatha” este primăvara timpului și a Bisericii și toamna 
lumii și a Creaţiei. În „Anotimpul Maranatha”,via noastră este acum în floare” (Cântarea Cântărilor 2, 15), „holdele 
sunt albe pentru seceriş” (loan 4, 35), pentru că „s-a copt secerișul pământului” (Apocalipsă 14, 15). În „Anotimpul 
Maranatha” se lucrează prefacerea și transfigurarea lumii, când va fi„un cer nou și un pământ nou” (Il Petru 3, 13; 
Apocalipsă 21, 1). În „Anotimpul Maranatha” Biserica îşi aşterne neîncetat veșmintele pe cale, întru Așteptarea, 
Venirea şi Întâmpiarea Parusiei Domnului. Trei sunt stâlpii „Anotimpului Maranatha”. Mai întâi cuvintele Sfântului 
Apostol Pavel din Epistola întâia catre Corinteni, cap. 16, 22: „Maranatha!” (Domnul vine!); Apocalipsă 22, 20: 
„Cel ce mărturisește acestea zice: «Da, vin curând. Amin! Vino, Doamne lisuse!»” în Didahia celor Doisprezece 
Apostoli X, 5:„Să vină harul și să treacă lumea aceasta! «Osana Dumnezeului lui David». Dacă este cineva sfânt, să 
vină! Dacă nu este, să se pocăiască! «Maran atha». Amin. 

În „Anotimpul Maranatha”ne pregătim haina de nuntă şi ne adunăm untdelemn în vase, precum fecioarele cele 
înțelepte. În „Anotimpul Maranatha” toiagul lui Aaron înfloreşte din nou în sufletul fiecărui creştin, roua cerească 
se adună în vasul lui Ghedeon şi se pogoară în cuptorul Babilonului. În „Anotimpul Maranatha” „ceasul tămâierii” 
(Luca 1, 10) se îndreaptă înspre „ceasul cinei” (Luca 14, 17), pentru a se împlini în „ceasul de seceriş” (Apocalipsă 
14,15). 

„Anotimpul Maranatha” ne menţine „ochii pironiţi spre cer”, precum ai Sfinţilor ucenici şi Apostoli la Înălţarea 
Domnului de pe Muntele Măslinilor, întru aşteptarea cu dragoste și dor, dar și cu frică și cu cutremur a Arătării 
„Semnului Fiului Omului” și a fulgerului Celei de-a doua Veniri a lui Hristos. 

X* 

Cele 12 „anotimpuri” ale Noului Testament: 

Anotimpul „Emanue!” (Matei 1, 23); 

Anotimpul „Talita kumi” (Marcu 5, 41); 

Anotimpul „Effatta” (Marcu 7, 34); 

Anotimpul „Gabbatha” (loan 19, 13); 

Anotimpul Golgota” (Matei 27, 33); 

Anotimpul „Hacheldama” (Faptele Apostolilor 1, 19); 

Anotimpul „Maranatha” (| Corinteni 16, 22); 

Anotimpul „Avva, Părinte!” (Galateni 4, 6). 

Anotimpul „Absintos” (Apocalipsă 8, 10-11); 

Anotimpul „Abaddon” (Apocalipsă 9, 11); 

Anotimpul „Harmaghedon” (Apocalipsă 16, 16); 

Anotimpul „Noul lerusalim” (Apocalipsă 1, 1-27). 

Anotimpurile Noului Testament se succed și se întrepătrund deopotrivă într-o perihoreză teologică și tainică. 
Anotimpurile „Emanue!”, „Avva, Părinte!” și „Noul lerusalim” sunt veșnice. Anotimpurile „Effatta” și „Talita kumi” 
durează de la Întrupare până la Parusie. Anotimpul „Gabbatha” este timpul istoric, dimpreună cu anotimpul 
secvențial „Hacheldama”. Anotimpul „Golgota” este răscumpărător și mântuitor. Anotimpurile „Absintos”, 
„Abaddon” şi „Harmaghedon” sunt eshatologice. Anotimpul „Maranatha” durează de la Înălţare și Cincizecime, 
până la Parusia Domnului. Anotimpurile „Emanuel!” și „Noul lerusalim” sunt fără de sfârşit. 

X* 

Unic și înfricoșător cuvânt patristic: „Diavolul se îmbogățește în fiecare zi prin păcatele noastre” (Sfântul Nil 
al Ancirei, Epistole |, 26, Doxologia, 2019, pg. 49) — dar sărăcește prin credinţa noastră ortodoxă, prin rugăciune, 
pocăință, lacrimi și plâns. Diavolul „s-a îmbogăţit” prin căderea protopărinţilor noștri în păcat, prin crima lui 
Cain, prin nelegiuirile din Sodoma și Gomora, prin închinarea înaintea viţelului de aur, prin păcatul lui Acan, prin 

căderea în păcat a lui David, prin idolatria lui Ahab și a Izabelei, prin păgânătatea ninivitenilor, prin lăcomia lui 
Ghehazi, prin uciderea pruncilor de către Irod, prin păcatul celuilalt Irod și al lrodiadei, prin vinderea și trădarea 
lui luda, prin lepădarea lui Petru, prin osândirea tâlharului celui de-a stânga, prin păcatul Ananiei și al Safirei, prin 
răutatea ucigașilor Sfântului Arhidiacon Ştefan şi prin nelegiuirea lui lrod, ucigașul Sfântului Apostol lacob, prin 
necredinţa atenienilor din Areopag, prin răscoala argintarului Dimitrie din Efes, prin mândria lui Diotref și altele. 

Diavolul „a sărăcit” prin toate faptele bune și virtuțile sfinţilor și drepţilor Vechiului și Noului Testament, prin 
pocăinţa lui David și a ninivitenilor, prin pocăinţa femei păcătoase și a lui Zaheu vameșul, prin pocăinţa lui Petru și 
a tâlharului celui de-a dreapta, prin convertirea celor dintâi cinci mii de creştini, a famenului etiopian și a Sfântului 
Apostol Pavel, a temnicerului din Filipi și a Sfântului Dionisie Areopagitul și a celor împreună cu dânșii. 

Preoţia mijlocitoare: La Sfânta și . 
dumnezeiască Liturghie, preotul sau 
arhiereul lui Hristos „stă între cei morţi și 
cei vii”, cu cădelniţa mijlocirii în inimă și cu 
tămâia rugăciunii în minte, precum preotul 
sau arhiereul Aaron în tabăra lui Israel (cf. 
Numerii 16, 46-50) — între Ectenia întreită și 
Ectenia morţilor. (Epistole 1, 88, pg. 78). 

Despre esenţa, fiinţa, natura sau firea 
lui Dumnezeu: „Nici aerul tot nu l-a respirat 
cineva vreodată, nici esenţa lui Dumnezeu 
nu a încăput-o în întregime mintea sau a 
cuprins-o vreodată cuvântul omenesc. 
(Epistole 1, 158, pg, 106). 

Rugăciunea neîncetată:, Mintea cea întreagă și iubitoare de Dumnezeu poate să pomenească fără de încetare 
pe Ziditorul ei” (Epistole 1, 239, pg 133). 

Semnificaţia numelor ebraice ale celor trei fiice ale lui lov (42, 13-14): lemima - zi luminoasă, Cheţia — 
binemirositoare și Cheren-Hapuc — mulţime de bunătăţi. (Epistole 1, 243, pg 134-135). Acest înţeles duhovnicesc și 
teologic s-ar putea acorda și aplica la cele trei zile ale Sfintelor Paști sau la cele trei perioade ale Anului bisericesc: 
Penticostarul, Octoihul și Triodul. 

„Experienţa chiliei tale”: „Dacă te ocupi mult și te îngrijești cu plăcere de viaţa celor ce lucrează fapte de 
rușine, atunci ţi-ai uitat inima, ai lăsat deoparte experienţa chiliei tale, ești înșelat în ceea ce priveşte adevărul 
și păşești pe căi pierdute; ia aminte, dar, la ce capăt vei ajunge: (Epistole II, 29, pg. 181). „Experienţa chiliei tale” 
călugărești și mirenești este experienţa lui Adam în rai, mai înainte de căderea în păcat; este experienţa lui Abel la 
aducerea jertfei bineprimite; este experienţa lui Noe în corabie și înaintea jertfelnicului de sub lumina curcubeului; 
este experienţa lui Avraam din ușa cortului său la stejarul Mamvri; este experienţa lui Lot la poarta Sodomei; este 
experienţa lui lacob la Betel și a lui Moise în pustie, înaintea rugului aprins și pe Sinai; este experienţa tânărului 
Samuel în cortul sfânt și a lui David în luptă cu Goliat; este experienţa Sfântului prooroc Ilie la Cherit, pe Carmel, 
la Beer-Șeba și în gura peșterii de la Horeb; este experienţa Sfântului prooroc Elisei în chilia din casa femeii din 
Şunem, a lui Isaia din templu, a lui leremia scăldând cu lacrimi zidurile lerusalimului, a lui lezechiel la Chebar, a 
celor trei tineri în cuptorul Babilonului și a Sfântului prooroc Daniel în casa sa din Babilon, cu fereastra (minţii) 
deschisă înspre lerusalim. „Experienţa chiliei tale” este și experienţa lui lov pe grămada de gunoi de la marginea 
cetăţii, precum și experienţa rugăciunii proorocului lona din pântecele chitului și din coliba de la răsărit de Ninive, 
precum și experienţa proorocului Avacum din turnul cel de veghe. 

„Experienţa chiliei tale” este experienţa Sfântului loan Botezărorul în pustia lordanului, a lui Nicodim venind 
noaptea la lisus, a Sfinţilor Apostoli pe Tabor, la Cina cea de Taină, în seara Învierii, pe Muntele Măslinilor, în 
foișorul cel de sus și îndeosebi la Cincizecime. „Experienţa chiliei tale” este experienţa Sfântului Arhidiacon Ștefan 
în sinedriu, a Sfântului Apostol Pavel pe drumul Damascului, în casa lui luda de pe Uliţa Dreaptă din Damasc, în 
temniţa din Filipi, în corabia și în naufragiul din insula Malta și în răpirea la al treilea cer. „Experienţa chiliei tale” 
este experienţa Sfântului Apostol și Evanghelist loan în insula Patmos. Toate acestea se împletesc și confirmă 
cuvântul Sfinţilor Părinţi din Patericul egiptean despre „dulceaţa chiliei” și cel al Avvei Moise Arapul:,„Stai în chilia 
ta și chilia ta te va învăţa pe tine toate. (Avva Moise, 6). 

„Dimineaţă pentru suflet”: „Conștientizarea păcatelor este dimineţă pentru suflet și osândirea lor este 
temeiul mântuirii.” (Epistole II, 47, pg. 189).„Dimineaţă pentru suflet” a trăit David și ninivitenii, femeia păcătoasă 
și fiul risipitor, Zaheu vameșul și tâlharul de pe cruce, Sfântul Apostol Petru și Sfântul Apostol Pavel și toţi ceilalţi 

convertiți și întorși la Hristos. 

„Straja Duhului Sfânt” (Epistole II, 83, pg. 209). „Straja Duhului Sfânt” sunt limbile de foc ale Rusaliilor, iar 
străjerii Duhului Sfânt sunt sfinţii îngeri și cetele tuturor sfinţilor: patriarhi, profeţi, apostoli, Sfinţii Părinţi. „Straja 
Duhului Sfânt” este Revelţia dumnezeiască din Sfânta Scriptură și Sfânta Tradiţie, Biserica lui Hristos și monahismul 
creștin, Sfânta Liturghie și Sfintele Taine și ierurgii. Pentru o predică la Cincizecime. 

Pentru o predică la Duminica slăbănogului de la Vitezda: „Mulţi bolnavi și paralitici se află în spitalul 
veacului acestuia: (Epistole II, 110, pg. 220). 

Isihia şi providenţa lui Dumnezeu: Iu să voiești liniștea - zice Sfântul Nil al Ancirei - aşa cum o cere schima 
monahală, căci Dumnezeu neîntârziat îi va ridica din copaci, din vânturi și din pietre pe cei care te vor sluji (Epistole 
II, 136, pg. 229-230). Isihastului creștin ortodox scufundat și învăluit în norul liniştii, al rugăciunii și a nevoinţei lui, 
neîntârziat Dumnezeu îi va ridica spre ajutor, din copaci, foşnetul frunzelor și „urmele pașilor Domnului”, precum 
lui David; din vânturi, adierea și suflarea Duhului, precum Sfântului Ilie și din pietre, tăcerea, răbdarea, statornicia 
şi taina „fiilor lui Avraam” ascunși în ele, după cuvântul Sfântului loan Botezătorul! 

Pentru o predică la Duminica Înfricoșătoarei Judecăţi: Chinurile iadului nu sunt altceva decât „biciuiri de 
foc” din partea îngerilor răi. (Epistole II, 164, pg. 250). 

Minunea cu roua de pe lâna lui Ghedeon: „Atunci a zis Ghedeon către Dumnezeu: «De vrei să izbăvești pe 
Israel prin mâna mea, cum zici, apoi iată eu întind aici în arie lâna ce am tuns; şi de va fi rouă numai pe lână, iar 
încolo peste tot locul uscăciune, atunci voi ști că vei izbăvi pe Israel prin mâna mea, cum ai zis». Și s-a făcut așa; și 
a doua zi s-a sculat Ghedeon dis-de-dimineaţă și s-a apucat să stoarcă lâna și a stors rouă din lână un vas plin de 
apă. Apoi iarăși a zis Ghedeon către Domnul: «Să nu Te mânii pe mine, dacă am să mai zic o dată și dacă am să mai 
fac numai o încercare cu lâna: să fie uscată numai lâna, iar peste tot locul să fie rouă». Și a făcut așa Dumnezeu în 
noaptea aceea: a fost uscăciune numai pe lână, iar peste tot locul a fost rouă: (Judecători, 6, 36-40). 

Roua de pe lâna lui Ghedeon, stoarsă într-un vas sau într-un potir cu apă, înseamnă, în viziunea Sfântului 
Nil al Ancirei, Revelația sau descoperirea dumnezeiască a Vechiului Testament, iar „pământul uscat” înseamnă 
lumea păgână, de dinainte de Întruparea Mântuitorului lisus Hristos. În a doua parte a minunii, „lâna uscată” 
înseamnă iudaismul, care L-a respins și-L respinge încă pe Hristos; iar „pământul plin de rouă” înseamnă Revelația 
Noului Testament și creştinismul. „Astfel vedem în chip desăvârșit cu ochii noştri ceea ce stă scris profetic în cartea 
Judecătorilor, și anume că în tot pământul și în toată lumea de sub soare s-a lăsat și se lasă roua cunoștinței 
lui Hristos, în timp ce peste lâna iudeilor numai uscăciune, pentru că a fost luat de la ei harul cel ce dă viaţă și 
sporește, cel ce răcorește și hrănește sufletele” (Sfântul Nil al Ancirei, Epistole II, 181, pg. 264). 

„Harul cel după lege” și „Harul Evangheliei”: Tâlcuind cuvântul Sfântului Apostol şi Evanghelist loan „Și din 
plinătatea Lui noi am luat, și har peste har” (loan 1, 16), Sfântul Nil al Ancirei spune: „După cum odinioară ne-a 
dăruit ca unor robi supuși harul cel după lege, acum nu ca unor robi, ci ca unor fii preaiubiţi, ne-a dăruit harul 
Evangheliei, mai înalt și mai mare decât primul, prin care ne desăvârșim și ne înţelepţim prin înţelepciunea cea 
de Sus și ne apropiem de Dumnezeu cu îndrăznire ca niște fii și ne unim cu lumina dumnezerii: (Epistole 11, 314, 
Pg. 327).„Harul cel după lege” este revărsat, în Legea lui Moise, în Prooroci și în Psalimi” (Luca 24, 44), iar,„harul cel 
peste har” al Evangheliei este turnat în cele patru potire ale Sfintelor și dumnezeieştilor Evanghelii de la Matei, 
Marcu, Luca și loan, în miridele de pe discul cărţii Faptele Apostolilor, în candelele celor patrusprezece Epistole 
pauline și ale celor șapte Epistole sobornicești, precum și în vasul de alabastru cu mir de nard de mare preţ al 
Apocalipsei Sfântului Apostol și Evanghelist loan. 

„Vălul de aur cu fire de aur şi cu țesătură de aur'al Sfintelor și dumnezeieştilor Scripturi și,firele de păianjen” 
ale deşartelor cugetări şi sofisme elineşti: Într-o epistolă către Filon preotul care amesteca în Biserică „firele de 
aur” ale Sfintelor Scripturi cu „firele de păianjen” ale învățăturilor elinești, Sfântul NIl al Ancirei scrie următoarele: 
„Istorisirile Sfintelor Scripturi sunt văl de aur cu fire de aur și cu țesătură de aur. Să nu încurci, așadar, printre 
acestea, fire de păianjen, abătându-te de la cele cuvenite. lar firele de păianjen le consider a fi boala gândurilor 
tale şi nefolositoarea ta judecată, cugetele tale cele deșarte și sofismele înţelepciunii elinești, pe care îndrăznești 
să le introduci în Sfânta Biserică, aşa cum a făcut odinioară Manase, așezând în locașul lui Dumnezeu idolii cei 
necuraţi. (cf. IV Regi 21, 11). ” (Epistole II, 321, pg 330). Despre „gunoaiele, cenușa și tina cea multă a cărţilor celor 
elinești”, Sfântul Nil al Ancirei mai scrie şi în EpistoleI, 73, pg. 203.„Vălul de aur cu fire de aur şi cu țesătură de aur”al 
Sfintelor şi dumnezeieştilor Scripturi izvorăşte din,„valul de foc” dinspre miazănoapte, adus de vântul vijelios şi de 
norul cel mare al Duhului Sfânt, care răspândește în toate părţile razele strălucitoare ale Revelaţiei dumnezeiești 
din Vechiul şi Noul Testament, conform vedeniei sau descoperirii cereşti a Sfântului Prooroc lezechiel de la râul 
Chebar (lezechiel 1, 1-3). Firele de aur și țesătura de aur sunt toate cărţile dumnezeieştilor Scripturi, ţesute în 
capitole și versete. Acest,„văl de aur cu fire de aur și cu țesătură de aur”nu poate fi nicidecum amestecat și împletit 


Învierea 5 


de către nimeni cu „firele de păianjen” ale cugetărilor elineşti și omeneşti deșarte. În acest sens, marele Sfânt 
Părinte îi atrage atenţia respectivului preot și oricui s-ar încumeta la una ca aceasta. Nefiind inspirate de Duhul 
Sfânt „firele de păianjen” rămân doar fire de păianjen. 

Îndemn categoric: Leapădă, aşadar, inelele de aur și cele două brățări ce le ai la mâinile tale..” (Epistole III, 31, 
Pg. 361). 

„Monahul este altar de jertfă al Domnului” (Epistole III, 32, pg. 361). În viaţa, sufletul și fiinţa monahului 
trebuie să se regăsească atât altarul de la cortul sfânt, cât și altarul de la templul sfânt; atât altarul lui Abel, cât 
și altarul de pe Golgota; atât altarul lui Noe de după potop, cât și altarul lui Avraam de pe Moria; atât altarul lui 
Mance, tatăl lui Samson, cât și altarul lui David din țarina lui Aradna; atât altarul Sfântului prooroc Ilie de pe 
Carmel, cât şi altarul minunii Schimbării la Faţă de pe Tabor; atât lumina Învierii Domnului, cât şi limbile de foc ale 
Rusaliilor. Astfel monahul ajunge și devine să fie un „Altar al Dumnezeului Celui cunoscut”, revelat și închinat în 
Sfânta şi Dumnezeiasca Treime. 

„Roţile dinţate ale carelor demonilor”: În epistola 33 din cartea a III-a a Epistolelor sale, Sfântul Nil al Ancirei 
îi scrie lui Tavmasie monahul că ar fi trebuit să se aștepte din partea demonilor la „mâhniri şi ispite și mii de curse, 
sulițe și uneltiri. De ce, așadar, te descumpănesști, fiind împuns în diferite feluri de săgețile ispitelor și de roţile 
dinţate ale carelor demonilor, ce împarte în bucăţi și taie ca paiele sufletul tău? Tu însă rabdă cu mulţumire și cu 
bărbăţie de cuget, prin rugăciune tare şi deasă, în priveghere stăruitoare și prin înfrânare chibzuită, nădăjduind 
ceea ce este mai înalt, și vei vedea sfârșitul celor care se luptă pentru Hristos. Căci aceasta este mântuirea, iar 
sfârşitul demonilor este pierzarea cea înfricoșătoare”. (Epistole III, 33, pg. 362). 

„Roţile dinţate de la carele demonilor”, precum roţile de la carele lui faraon și roţile de la carele oștirii asirienilor, 
sunt: invidia lui Cain, ușurătatea lui Esau, răutatea fraţilor lui losif, împietrirea lui faraon, cârtirea israeliților, 
răzvrătirea lui Core, Datan și Aviron, lăcomia lui Acan, dezvăluirea tainei vieţii lui de către Samson, răutatea fiilor lui 
Eli, ura lui Saul, păcătuirea lui David, răscoala lui Abesalom, batjocora lui Şimei, alunecările lui Solomon, idolatria 
lui Ahab și a Izabelei și uciderea lui Nabot, lăcomia lui Ghehazi, răutatea satrapilor lui Darius, iubirea de lume a 
tânărului bogat, iubirea de argint a lui luda, frica ce a dus la lepădarea lui Petru, batjocorile celor care L-au răstignit 
pe Domnul, sinuciderea lui luda, hula tâlharului celui de-a stânga, mituirea ostașilor după Înviere, lăcomia şi 
minciuna lui Anania și Safira, simonia lui Simon magul, împotrivirea lui Elimas vrăjitorul, răscoala argintarului 
Dimitrie, părăsirea de către Dimas a Sfântului Apostol Pavel, îngâmfarea lui Diotref, păcatul Izabelei din Tiatira, 
rătăcirile nicolaiţilor, ale lui Cerint, Valentin, Arie, Macedonie, Nestorie, Eutihie și ale tuturor celorlalţi eretici, 
schismatici și sectari, până astăzi. 

„Roţile dinţate de la carele diavolului” sunt zdrobite și spulberate de roţile de foc de la carul heruvimilor 
vedeniei Sfântului prooroc lezechiel de la râul Chebar și din revelaţia Sfântului prooroc Daniel: „Am privit până 
când au fost așezate scaune, și S-a așezat Cel Vechi de Zile, îmbrăcămintea Lui era albă ca zăpada, iar părul capului 
Său, curat ca lâna; tronul Său, flăcări de foc; roţile lui, foc arzător” (Daniele 7, 9). 

Rugăciunea lui lisus: „Se cade așadar, să ne preocupăm cu împlinirea sfintelor porunci și cu pomenirea 
adâncă a lui lisus Domnul slavei” ( Epistole III, 33, pg. 366). 

Lupta cu gândurile: Comentând textul de la Levitic 11,29, Sf.Nilal Ancirei scrie următoarele:„ Moise poruncește 
să ne păzim, printre altele și de șoarece şi de nevăstuică... Pentru că, de cele mai multe ori, șoarecele deschide 
mai întâi gaura în perete, iar apoi intră nevăstuica, sau şarpele sau orice altceva care își poate face cuib în gaură”. 
(Epistole III, 34, pg. 374-375). De exemplu, „șoarecele” iubirii de argint a făcut gaură în peretele minţii lui luda, pe 
unde a intrat „nevăstuica” vânzării, iar apoi şarpele” sinuciderii. Tot așa şi în cazul lăcomiei lui Ghehazi, a minciunii 
lui Anania și Safira și al păcatului lui David. 

„Rugăciunea care sileşte de multe ori chiar și timpul”. (Epistole III, 36, pg. 376). Acest cuvânt patristic s-ar 
putea referi atât la oprirea soarelui și a lunii pe cer de către losua, cât și la întoarcerea umbrei cu zece trepte înapoi 
pe cadranul lui Ahaz, ca semn al vindecării minunate a regelui lezechia, de pe vremea Sfântului prooroc Isaia. 

Îndemn:,Îţi voi spune, așadar, fiul meu cel minunat, să-ţi păzeşti tinereţea, legând-o și stăpânind-o cu frica de 
Dumnezeu și având în vedere pedepsele veșnice” (Epistole III, 43, pg. 380). 

Pustnicii:,În loc de adăpost strâng în braţe stâncile” (lov 24, 8) - sau „pietrele”, după Sfântul Nil al Ancirei, adică 
pe „Piatra — Hristos”. (Epistole III, 44, pg. 385). 

Asceză: De multe ori nevoitorul „trebuie să treacă prin apă și foc, și ceaţă și furtună”. (Epistole III, 78, pg. 396). 
„Prin apă”a trecu Moise, despărţind Marea Roşie și losua, despărţind lordanul;,prin foc” au trecut cei trei tineri din 
cuptorul Babilonului; „prin ceaţă și prin furtună” au trecut proorocul lona, Sfinţii Apostoli și Sfântul Apostol Pavel 
pe mare. 

Prezent şi Eshatologie:,Însă pentru sfânt și pentru bărbatul cel desăvârșit în virtute şi în cunoştinţă, Împărăţia 

Cerurilor deja a și venit” (Epistole III, 84, pg. 399). A se vedea mai ales Sfântul Simeon Noul Teolog. 

Rugăciunea: „Maica tuturor virtuţilor este rugăciunea, nu doar pentru că poate să curețe și să hrănească, ci 
şi să lumineze, și să-i facă asemănători soarelui pe aceia care se dedică acesteia în chip curat: (Epistole III, 90, pg. 
400). 

Viaţa ca o sărbătoare: „Omul creștin... nu trebuie să cerceteze lunile și anii, și săptămânile, și astfel să 
sărbătorească. Ci se cade ca întreaga sa viaţă (să fie) o sărbătoare strălucitoare și să o înfrumuseţeze prin faptele 
cele bune..:. (Epistole III, 103, pg. 405-406). 

Atenţie la gânduri:, Dumnezeu dă atenţie gândului nostru celui neîmprăștiat și nerostit cu limba, şi suspinurilor 
celor negrăite ale inimii. (cf. Romani 8, 26; Sfântul Nil al Ancirei, Epistole III, 125, pg. 414). 

Îndemn patristic:, Omoară-ţi, te rog, mădularele trupului tău, şi pe toate dacă este cu putinţă, supune-le duhului. 
Nu pregeta să pășești pe drumul cel strâmt care este bătut de cei puţini. Fii smerit și impunător, muritor 
şi nemuritor, pământesc şi ceresc, moștenitor al lui Dumnezeu și împreună moștenitor al lui Hristos. Roagă-te 
neîncetat, psalmodiază cu privire curată și în armonie, studiază dumnezeiștile cuvinte, închină-te adesea prin 
aplecarea genunchilor, veghează cu sufletul și trupul, prin lacrimi care, cum este firesc, curăţesc murdăria ce intră 
în chip viclean prin simţuri înlăuntrul (sufletului), fă-te ajutor al celor asupriţi, călăuză și hrană, și haină şi băutură 
celor săraci.” (Epistole III, 126, pg.415). 

Pocăinţă: „Despre acela care își bate pieptul pentru păcatele lui, s-ar putea zice că laudă pe Dumnezeu în 
timpane și în horă, pentru că bătându-și pieptul cu străpungere de inimă și aducând (înaintea lui Dumnezeu) ca 
rugăciune mulţimea gândurilor celor de plâns, şi afundând peniţa pocăinţei în călimara lacrimilor celor amare 
adunate din întristarea și din mâhnirea cea adâncă a privegherilor, şi scriind rugăciunea lui pe hârtia cea desfăcută 
a inimii lui, și oferind-o Domnului, (ea) nu va fi trecută cu vederea de lisus Hrisos Care a murit pentru cei păcătoşi” 
(Epistole III, 129, pg. 416). 

Ispite: „Diavolul pregătește și ascute în fiecare zi cuțitul cel cu două tăișuri al multor ispite împotriva celor care 
au ales viaţa cea liniștită și monahală: (Epistole III, 153, pg. 428). 

Rugăciunea de foc: „După cum focul face fierul de neatins, aşa și deasa și stăruitoarea rugăciune, făcând 
mintea monahului arzătoare și plină de putere, o arată de neatins pentru nevăzuţii vrăjmași. (Epistole III, 155, pg. 
430). 

Rugăciune și respiraţie: , După cum respiraţia nu deranjează niciodată, tot astfel nici a înălța prin rugăciuni de 
taină cereri către Domnul, până la ultima noastră suflare” (Epistole III, 159, pg. 432). 

Înălţimi spirituale:„Când urci pe o treaptă mai înaltă, când te desprinzi de pământ, când te dezgușşti desăvârşit 
de cele trecătoare, când socotești nimicuri toate cele văzute, când iubeşti cu adevărat bunătăţile cele cerești, 
când te vei putea înconjura cu aripile vulturilor celor înţelegători (sfinţii îngeri n.n.) şi te vei bucura de buna 
întocmire a aripilor care lesne te ridică în sus, atunci să aştepţi şi ispite înfricoşătoare” (Epistole III, 175, pg. 438). 

Pogorământ;, Fii cu luare aminte, preotule, că în cărţile sfinte nu se propovăduiește de către Dumnezeu numai 
asprime și mânie, ci și iubire de oameni nemăsurată și nedeslușită” (Epistole III, 243, pg. 470). 

Cugetare la moarte: „Străpunge-ţi inima făcând socoteala numărului anilor vieţii, și spune-ţi: Zilele aleargă 
şi trec, cununa anilor se plinește, am propășit mult pe cale. Oare ce bun am făcut? Nu cumva voi pleca de aici 
pustiu și gol de toată fapta dreptăţii? Scaunul de judecată este pregătit, iar viaţa mea înaintează repede către 
bătrâneţe. Să ne gândim deci, suflete al meu, la veacul viitor (Epistole III, 252, pg. 476). 

Rugăciunea: „Marea lucrare a rugăciunii este rădăcina nemuririi” (Epistole III, 283, pg. 492). 

„Nici o clipă să nu respirăm fără amintirea lui Dumnezeu. (Epistole III, 297, pg. 499). 

Tânărul monah: „Tânărul monah trebuie să cultive isihia trupului și bunăcuviinţa purtării sale, să aibă voce 
măsurată şi bine rânduită, să mănânce și să bea fără zgomot şi cu reţinere. Înaintea celor mai mari să tacă, să 
asculte de cei mai înţelepţi, să arate iubire faţă de egali, celor mai mici să dea sfat cu dragoste, și să fugă de cei 
pătimaşi, de cei trupești şi de cei ce iubesc multele îndeletniciri. Să vorbească puţin, să gândească mult, să nu 
îndrăznească în cuvânt, sau să spună lucruri nefolositoare, să nu fie gata să râdă, să se îmbrace cuviincios, să nu 
vorbească cu femei, să aibă privirea îndreptată în jos, iar sufletul în sus, să evite dispute în cuvinte, să nu năzuiască 
spre vrednicia de învăţător, să nu admire onorurile ce vin de la oameni. (Epistole III, 303, pg. 501). 

„Să plângi mortul din tine însuţi... rezidește casa ta cea dărâmată”. (Epistole IV, 1, pg. 515). Acest cuvânt 
patristic ar putea însemna faptul că fiecare dintre noi avem un tânăr din Nain mort în noi, avem un Lazăr mort în 
noi de patru zile, avem un Eutih căzut de la catul al treilea, mort în noi; sau fiecare avem o fiică a lui lair moartă 
în noi sau o Tabita din lope moartă în noi. Poate că fiecare avem în noi,„un câmp plin cu oase omenești”, precum 
în vedenia Sfântului prooroc lezechiel din capitolul 37 al cărţii sale. Începănd cu rugăciune, lacrimi şi plâns vom 
putea începe a rezidi prin virtuţi casa dărâmată în noi prin păcate. 

ADEVĂRUL DESPRE ROLUL CATEDRALEI 
ORTODOXE DIN TIMIŞOARA ÎN DECEMBRIE 1989 


Prof. dr. DUMITRU TOMONI 


Şi la trei decenii de la dramaticele evenimente petrecute în decembrie 1989 pe treptele Catedralei Ortodoxe 
Române din Timișoara, din ignoranță, dorință de senzațional sau interesul vădit de a lovi în biserica ortodoxă, 
mass-media continuă să mistifice adevărul. Și asta, în ciuda faptului că în această perioadă s-au scris zeci de cărți, 
studii şi articole, iar dosarele 
inculpaţilor acuzaţi de acele 
crime sunt accesibile oricărui 
doritor de a se documenta în|] Era: 
această problemă. 3 ALE l 

În searazilei de 16 decembrie, | 3 
prima zi de confuntări deschise Eat 
cu forţele represive, grupuri 
de timişoreni, după primul 
atac al sediului Comitetului 
Judeţean PC.R., s-au regrupat 
în Piaţa Maria și de acolo au 
pornit, peste pod, la catedrală, 
după orele 23, la îndemnul 
lui Sorin Oprea, mecanic la 
Electrometal Timişoara.! Atunci 
demonstranţii credeau cu 
justificată naivitate că în faţa catedralei nu li se putea întâmpla nimic rău, locul având o semnificaţie aparte. Celor 
peste 1000 de demonstranți, Sorin Oprea le-a cerut să revină mereu, în fiecare zi, inclusiv a doua zi, la orele 10, în 
faţa catedralei, pentru că doar uniţi vor putea să facă faţă aparatului represiv mobilizat de conducerea centrală şi 
locală a partidului. 

Realizând că numărul celor adunaţi era prea mic, demonstranţii au hotărât să pornească spre Complexul 
Studenţesc pentru a solicita participarea studenţilor. Între timp, o altă coloană venea de pe calea Buziaşului 
şi Girocului spre căminele studenţeşti. După ce s-au unit cele două coloane, Soprin Oprea urcat pe un bloc 
transformator le cerea demonstranţilor să meargă la catedrală pentru a solicita sprijinul mitropolitului în vederea 
unui dialog cu autorităţile? În drum spre catedrală, toate panourile cu lozincile ceauşiste erau spulberate, iar 
din loc în loc manifestanţii turnau pe trotuare şi pe şosea păcură şi dădeau foc. Ajunşi după miezul nopţii în faţa 
catedralei, cei aproape 10 000 de manifestanți au cântat „Hora Unirii” şi „Deşteaptă-te, române!” şi au scandat 
lozinci împotriva regimului comunist şi a lui Ceauşescu. „Acolo, în faţa lăcaşului lui Dumnezeu, am înţeles că nu 
există loc pe lume mai potrivit unde sufletele obosite de nedreptăţile vieţii să-şi găsească alinare”, consemna mai 
târziu unul dintre participanţi, profesorul Costel Balint“. De aici, demonstranţii au hotărât să se deplaseze spre 
cartierele dens populate: Circumvalaţiunii, Calea Aradului, Calea Lipovei pentru a chema şi alţi timişoreni şi apoi, 
cu efective sporite a se reîntoarce la catedrală. În conştiinţa multora catedrala era locul ce insufla siguranţă şi 
încredere în izbânda acţiunii începute împotriva unui regim ateu şi opresiv. 

De aceea, a doua zi, în 17 decembrie, „cea mai cumplită zi din istoria oraşului Timişoara”5, catedrala a fost una 
dintre zonele fierbinţi ale oraşului asediat de forţele represive. În jurul orei 15, sute de demonstranți s-au adunat 
în faţa catedralei scandând lozinci: „Libertate! „Democraţie!”, „Alegeri libere!” „Jos dictatorul!” etc. O parte dintre 
cei adunaţi s-au deplasat spre cordonul de militari dotați cu scuturi şi căşti, aflaţi pe carosabil în faţa Primăriei 


1 Miodrag Milin, Timișoara 15-21 decembrie 89, Timișoara, 1990, p. 36; vezi și Timișoara 16-22 decembrie 1989, Timișoara, Edit. Facla, 1990, p. 60 
2 Marius Mioc, Revoluţia din 1989 și minciunile din Jurnalul Naţional, Timişoara, Edit. Marineasa, 2005, p. 109 

3 Miodrag Milin, op. cit., p. 39 

4 Costel Balint, 1989 Timișoara în decembrie, Timișoara, Edit. Helicon, 1992, p. 16 

5 Miodrag Milin, op. cit., p. 67 

municipiului Timişoara. Apropiindu-se la o distanţă destul de mică, au intrat în dialog cu militarii încercând să 
rupă cordonul, dar văzând fermitatea militarilor s-au reîntors în faţa catedraleis. Între timp, grupuri de sute de 
demonstranți veneau dinspre Bulevardul 6 Martie şi din cartierele Girocului, Circumvalaţiunii, Calea Şagului şi 
Calea Lipovei, Astfel că, potrivit rapoartelor oficiale, până la ora 17, numărul demonstranţilor a ajuns la peste 
50007. „Nu sunt credincios, vă rog să mă credeţi, dar, în acele momente, am crezut în ceva şi am căutat să fiu mai 
mult pe lângă Biserică”, mărturisea unul dintre demonstranți. Probabil că teama i-a făcut pe mulţi să creadă 
că în spaţiul catedralei sunt mult mai siguri, că forţele represive nu vor îndrăzni să deschidă foc în acest spaţiu. 
Din păcate, se ignorau cele peste patru decenii de educaţie ateistă, zelul şi fanatismul celor care l-au slujit pe 
Ceauşescu până în ultimul moment. În logica celor fără Dumnezeu se putea face orice pentru a rămâne la putere 
şi a-şi menţine privilegiile dobândite prin obedienţă şi servilism. 

La orele 17, o parte dintre demonstranți vor încerca din nou să rupă cordonul de militari din faţa Primăriei, dar 
fără succes. De la o staţie de emisie-recepţie montată pe o maşină aflată în spatele cordonului de militari, primarul 
Petre Moţ făcea apel la calm şi linişte?. Între timp numărul demonstranţilor creşte, mulţi intrând în catedrală pentru 
a cumpăra lumânări şi a le aprinde. Pe feţele multora se citea o înverşunare şi chiar o încrâncenare extraordinară”!0 
ce lăsa impresia „că oamenii aceştia pot fi omorâţi, dar nu pot să fie opriţi. 

În jurul orelor 19, după ce s-au spart şi devastat unele magazine situate în perimetrul Piaţa Operei —- Catedrală, 
iar cele două incendii fuseseră stinse şi demonstranţii începuseră să se retragă, militarii situaţi în zona Primăriei au 
deschis foc asupra grupului aflat în faţa Catedralei. La început au fost focuri de avertisment, fără prea mult efect 
asupra mulţimii care căuta să se îmbărbăteze scandând: „Nu fugiţi!” „Nu fiţi laşi!” „Jos Ceauşescu!” „Libertate!”, 
„Soldaţi, nu trageţi în fraţii voştri!” „Şi voi sunteţi copiii noştri!” etc." "Potrivit declaraţiei preotului loan Botău, 
administratorul Catedralei, în acel moment s-a întrerupt concertul de colinde şi s-au închis uşile lăcaşului sfânt??. 
După câteva minute s-a tras direct asupra mulţimii cu muniţie de război. 

Cuprinsă de panică, mulţimea a încercat să se salveze fugind în toate părţile. Pe platoul din faţa catedralei au 
căzut — după aprecierea pictorului Emeric Antal — „vreo 20-30 de demonstranți. O fată de vreo 20 de ani a murit 
pe loc, chiar lângă mine, fiind împuşcată în piept. Eu am fost, mai întâi, nimerit de glonţ în umăr, şi apoi de altul 
în piciorul stâng”1. Tot atunci, în colţul catedralei, pe linia de tramvai, un TAB a trecut peste o femeie ucigând-o 
pe loc. 

Represiunea de la catedrală a continuat până spre orele 22, iar rezultatul ei a fost de-a dreptul îngrozitor, 12 
morţi!*: Vasile Balmuş (25 ani), Margareta Caceu (36 ani), Mariana-Silvia Caceu (37 ani), Lorenţ Fecioru (32 ani), 
Dumitru-Constantin Gîrjoabă (24 ani), Constantin losub (18 ani), Andrei Istvan (41 ani), Adrian Mardare (18 ani), 
Vasile Păduraru (30 ani), Angela-Elena Sava (31 ani), loan Stanciu (42 ani) şi Petru Wittman (24 ani), iar alţi 34 au 
fost răniţi prin împuşcare!s. 

Din păcate, şi în ziua de 18 decembrie catedrala va fi loc de speranţă şi altar de jertfă pentru timişoreni. După 
ce în după-amiaza acestei zile, într-o discuţie telefonică, Elena Ceauşescu i-a cerut lui lon Coman să pună „câini 


6 Procesul de la Timișoara, vol. IV, Ediţie îngrijită de Miodrag Milin și Traian Orban, Timișoara, Edit. Mirton, 2006, p. 1879 

7 Marius Mioc, op. cit., p. 102 

8 Procesul de la Timișoara, vol. IV, p. 2273 

9 Ibidem, p. 1880 

10 Ibidem, p. 2227 

11 Procesul de la Timișoara, vol. III, Ediţie îngrijită de Miodrag Milin și Traian Orban, Timișoara, Edit. Mirton, 2005, p. 968 

12 „Renașterea bănăţeană'din 27 august 1992,p 9 

13 Procesul de la Timișoara, vol.V, Ediţie îngrijită de Miodrag Milin, Timişoara, Edit. Mirton, 2007, p. 2940 

14 Romeo Bălan, Victimele Libertăţii, Timișoara, Edit"Artpress", 2009, p.17 

15 Antal Emeric, 33 ani, plagă împușcată în umăr și membrul inferior stâng; Birca Milana, 51 ani, plagă împuşcată membrul inferior; 
Botezatu Marcel, 31 ani, împuşcat membru superior; Buca lie, 19 ani, împuşcat membru superior; Bumbar Mihai, 20 ani, plagă împuşcată 
membrul inferior; Calotă Constantin, 26 ani, plagă împușcată piciorul stâng; Calin Marius, 23 ani, plagă impușcată abdomen; Chiriliciuc Con- 
stantin, 32 ani, plagă împuşcată membru superior; Chiu Adrian,15 ani, elev, plagă împuşcată membru inferior; Cojiţă lon, 40 ani, plagă 
împușcată membru superior; Drăgulescu Vasile Marian, 44 ani, plagă împuşcată; Dumitreanu Carmen, plagă împuşcată; Halâsz Szab6 Iosif, 
29 ani, plagă împușcată gamba stângă cu fractură fără deplasare; Halip Nelu, 23 ani, împuşcat membru superior; lonesc Cornel, 31 ani, plagă 
împuşcată în regiunea poplitee dreaptă; lrimia Anica, 42 ani, rănită la antebraţul drept; Lazar Lidia, 20 ani, plagă împușcată abdomen; Luchescu 
Stelian, 27 ani, plagă împuşcată; Madosi Ana, 34 ani, plagă împușcată în mâna stângă; Mierlușcă loan, plagă împuşcată transfixiantă dublă 
gamba dreaptă; Munteanu Dumitru, 36 ani, plagă impușcată toracală; Murariu Eugen, 28 ani, plagă impușcată toracoabdominală; Murariu 
lrina Gabriela, 12 ani, plagă împuşcată membrul inferior; Muresan Lucian, 18 ani, plagă împuşcată membrul inferior; Panduru Domnica, 25 
ani, plagă împușcată; Pașca Dan, 30 ani, plagă împuşcată piciorul drept; Pașcalău Cristian, 17 ani, plagă împușcată cervical posterioară; 
Primaru Gheorghe, 61 ani, plagă impușcată; Pușchiţă Darie, rănit prin împușcare în mâna dreaptă; Rachici Oliver, 29 ani, rănit prin împușcare 
în antebraţul stâng; Șandru Horia Teodor, 48 ani, rănit prin împușcare în picior; Secu Cornel 43 ani, împușcat în picior și în spate; Șerban Tănase, 
31 ani, rănit prin împușcare în abdomen; Tabără lon Viorel, 27 ani, plagă împușcată toracică; Tănase Vasile, 19 ani, plagă împuşcată toracică; 
Vincu Traian, 22 ani, rănit prin împușcare în braţul drept, Vona Maria, 14 ani, rănită prin împușcare în piciorul stâng. Enciclopedia Revoluţiei 
din Timișoara 1989, vol. I, Cronologia și victimile revoluţiei, Coordonator: Lucian Ionică, Timișoara, Edit. Memorialul Revoluţiei 1989, 2014, p. 
165-218; Costel Balint, 1989 - Legiunea revoluţiei, Timişoara, Edit. Brumar, 2005, p. 190-218 

şi Miliție călare pe populaţia din Timişoara”, spre seară, deranjată de prezenţa tinerilor pe treptele catedralei cu 
lumânări aprinse, într-o criză de evidentă nebunie, va da un ordin şi mai aberant: «Trageţi cu tunul în catedrală, să 
terminaţi odată cu ea!!€. 

Într-adevăr, după orele 15:30, grupuri de tineri vin dinspre Piaţă Maria şi strada Politehnicii şi se aşează în faţă 
catedralei: „Tinerii s-au oprit pe platoul din faţa catedralei într-o linişte, mă repet pentru că totul m-a impresionat 
atât de puternic, de mormânt. Nici măcar nu-şi vorbeau, necum să strige lozinci. Cu timpul, grupul s-a mărit, 
numărul tinerilor trecuse de 200 ajunse la peste 300 de inşi. Şi printre ei şi copii de 9, de 14, de 15 ani. După un 
timp, tinerii au aprins lumânări, rămânând pe mai departe tăcuţi, ca un cortegiu funerar”? 

După orele 16:00, tinerii încep să scandeze lozinci împotriva regimului dictatorial. În faţa cateralei, spre 
Primărie, era un dispozitiv de militari de la U.M. 01233 Buziaş şi de la Batalionul de grăniceri din Timişoara, dispuşi 
pe trei rânduri, cu armă la picior şi baioneta pusă la armă. Pe şosea, în faţa soldaţilor, erau trei taburi, vis-a-vis de 
catedrală se afla dispozitivul “D1”al Ministerului de Interne format din milițieni şi trupe de securitate. Toţi militarii 
din zonă erau înarmaţi şi aveau cartuşe de război.!8 

Fiind informat despre evenimentele de la catedrală, lon Coman i-a ordonat generalului Mihai Chiţac să se 
deplaseze în zonă si să rezolve situaţia creată. Chiţac, îmbrăcat în uniformă şi înarmat, a dat ordine celor care 
comandau dispozitivele militare pentru împrăştierea demonstranţilor. La orele 16:30, dispozitivele militare au 
deschis focul spre catedrală. S-a tras şi din două transportoare blindate. Majoritatea unităţilor au tras foc de 
avertisment, dar s-a tras şi direct spre protestatari, deşi manifestaţia era paşnică, iar tinerii nu s-au dedat la acte 
de violenţă sau de distrugere.'* 

Momentul dramatic al deschiderii focului a fost filmat de Victor Popa:“Din primul tab s-a aruncat înspre civili în 
faţa Expresului, un pachet alb care a explodat - s-a creat panică, lumea a început să fugă înspre Clubul Politehnica, 
între parc şi spaţiul din spatele catedralei — fumul ridicându-se la o înălţime de şase- şapte metri. Când cele două 
taburi din spate ajunseră în colţul intersecţiei, mergând spre Maria, s-au auzit focuri de armă izolate, apoi de armă 
automată, apoi de mitralieră grea. Totul s-a petrecut în decurs de câteva secunde:2 

Au fost ucişi loan Măriuţac (20 ani) , Marius Nemţoc, (19 ani) și Sorin Leia, (23 ani), iar alţi 5 demonstranți: 
Gliguţă Avram, Huţanu Crenguţa, Băiţan Constantin, Popa Gheorghe şi Cioază loan-Avram au fost răniţi. 

Evenimentele tragice din 18 decembrie au dat naştere, după răsturnarea dictaturii comuniste, unor interpretări 
tendenţioase. Din dorinţa de senzaţional, sau pentru a se lovi în imaginea Bisericii Ortodoxe Române s-a susţinut 
ideea că în acea zi uşile catedralei erau închise, împiedicându-se astfel, refugierea tinerilor în lăcaşul sfânt. 
Imaginaţia unora depăşea orice barieră a logicii sau a bunului simţ, afirmându-se că totul era premeditat existând 
o înţelegere între autorităţile comuniste şi conducerea Mitropoliei Banatului, astfel că “pe treptele catedralei, cu 
uşile ferecate, au fost ucişi câţiva copii. Cineva de la Mitropolie dăduse dispoziţie ca uşile să fie şi au fost zăvorâte în 
clipa când demonstraţii voiau să se refugieze din bătaia armelor automate. Cine oare să fi dat o astfel de dispoziţie 
demenţială ?"2! 

Realitatea a fost alta, uşile catedralei nu numai că erau deschise, dar zeci de tineri intrau şi ieşeau din catedrală 
pentru a se ruga şi a cumpăra lumânări, iar în timpul calvarului din faţa lăcaşului sfânt mulţi demonstranți s-au 
refugiat din faţa gloanţelor în lăcaş. Huţanu Crenguţa, muncitoare la Agrosem, împuşcată în acele momente 
mărturisea la proces: “In faţa catedralei erau strânşi 2000-3000 de oameni, care scandau “Jos Ceauşescu!“ “Jos 
dictatura !, „Libertate”. Am început să strig și eu aceleași lozinci... La un moment dat, am simţit o arsură la cap; mi 
s-a făcut rău şi mi-am pierdut cunoştinţa. M-am trezit în catedrală, unde un preot făcea slujbă”. Acelaşi moment 
era relatat și de Cornel Moldovan, muncitor la Ocolul Silvic Timisoara şi consemnat în cotidianul „ Renaşterea 
bănăţeană” din 22 iunie 1990:" Am primit ceasul, era 16,40 și am intrat în încăperea propriu-zisă a catedralei. Am 
văzut, în stânga, rând la lumânări şi alte șase persoane în faţa altarului. M-am întors în hol şi am văzut întins în 
dreapta (cum ieșeam) un tânăr de peste 25 de ani (!) brunet, (Sorin Leia - n.n.) îmbrăcat într-un costum negru, 
modest, cu pleoapele închise, iar globii oculari ieşiţi proeminent din orbite. Era împușcat în tâmpla stângă”. 

Acelaşi moment al uciderii lui Sorin Leia este descris şi de Gliguţa Avram, rănit şi el pe treptele catedralei:„Când 
TAB-urile au trecut prin faţa noastră milițienii care erau postați cum am amintit, au tras un foc de avertisment. Noi 
ne-am îmbulzit să intrăm în catedrală. Catedrala are uşă dublă, dar la îmbulzeală una din uși s-a închis. Stăteam 

16 Procesul de la Timișoara, vol. III, p. 1352 

17Mărturia lui Victor Popa în Titus Suciu, Reportaj Reportaj cu sufletul la gură, Ediţia a III a, Timișoara, Edit. SAOL, 2009, p193 (în continu- 
are: Titus Suciu, Reportaj...) 

18Romeo Bălan, op. cit., p. 18 

19Ibidem 

20Titus Suciu, Reportaj..., p. 195 


21 Nicolae Danciu Petniceanu, Tot ce am pe suflet, Edit. Gutinul, Baia Mare,1995, p.203 
22 Procesul de la Timisoara, vol. IV, p. 2376 

ghemuiţi, încercând să ne strecurăm înăuntru. Eu și încă o persoană, pe care mai apoi am aflat că se numea Sorin 
Leia, am ridicat capul să vedem ce se întâmplă, când s-a tras o rafală printre noi, de jos în sus. Leia Sorin a fost 
nimerit în mijlocul frunţii. Glonţul care a ieșit din capul lui m-a atins şi pe mine la baza gâtului, în partea dreaptă. 
Am simţit ca o arsură, am băgat capul la cutie și m-am strecurat încet-încet înăuntru. Nişte tineri au văzut că Leia 
e împușcat și l-au târât în catedrală”2. 

Uşile catedralei s-au închis în acea seară, doar atunci când demonstranţii care au dorit să se refugieze înăuntru 
au făcut-o, aşa cum consemna şi cpt. Grigore Taşcău în nr. 1990/10 al ziarului „ Timişoara”: „Speriată de focul 
ucigător, lumea a dat năvală spre incinta catedralei. A căzut împuşcat în cap, tânărul Sorin Leia, care în scurt timp 
a şi murit în pronaus. O parte de manifestanți s-a refugiat în parcuri. Mulțimea intrată în catedrală, împreună cu 
preotul loan Radu, a închis uşile de la intrare, pe trepte şi în preajma acestora ne mai rămănând nici o persoană... 
Intr-un târziu, s-au deschis uşile catedralei şi a ieşit o persoană care a strigat după o ambulanţă. La scurt timp au 
sosit două maşini ale salvării, în una din ele fiind îmbarcat trupul neînsufleţit al tânărului Sorin Leia. Refugiații 
din catedrală au ieşit pe uşa laterală din dreapta, uşa deschisă de părintele Victor Miţiga şi de diaconul Eugen 
Bendariu”. Acest moment a fost relatat şi de către protopopul Cornel Pleşu: „La ora 16,50 a început vecernia, dar 
după un sfert de oră, a început să se tragă în tineretul care se afla pe treptele ei cu lumânări aprinse în mână. În 
aceste împrejurări, copiii au dat buzna înăuntru, producându-se panică. În aceste condiţii, preotul Victor Miţiga 
şi diaconul Eugen Bendariu au întrerupt servicul divin, pentru a vedea ce se întâmplă. Un băiat rănit la cap a fost 
introdus în catedrală şi pansat de o doctoriţă, care se afla în biserică, cu feşe de la punctul de prim-ajutor. Preotul 
Victor Miţiga, văzând starea disperată în care se aflua copiii — unii au început să plângă - a început apoi să-i scoată 
din biserică pe uşa laterală, dinspre Capitol, dar a fost cu neputinţă, întrucât în momentul în care s-a deschis uşa 
s-a deschis focul din direcţia cinematografului. Copiii au reintrat în catedrală şi atunci preotul Victor Miţiga a 
început să-i evacueze pe uşa din partea dreaptă (dinspre tramvai), cu condiţia să iasă unul câte unul. Astfel, toţi 
cei care au fost înăuntru au scăpat cu viaţă. Băiatul rănit din biserică a fost condus de preotul Victor Miţiga până 
la maşina Salvării. La ora 18, lăcaşul sfânt s-a închis, iar femeile de serviciu au făcut curăţenie, spălând sângele ce 
s-a scurs din trupul copilului împuşcat”2* 

In ceea ce privește o presupusă implicare a conducerii Mitropoliei Banatului în evenimentele lui decembrie 1989 
lucrurile sunt şi mai clare, Înalt Prea Sfinţitul Nicolae fiind în acele zile la o întâlnire a tuturor bisericilor ortodoxe 
organizată de Patriarhia din Constantinopol, întorcându-se în Timișoara în 23 decembrie și manifestându-se fără 
echivoc în aprecierea spiritului de jertfă a timişorenilor:s. Din păcate, s-a creat legenda că el ar fi ordonat închiderea 
ușilor Catedralei și, astfel, cei ce n-au putut să se refugieze au fost împușcați. Deși mitropolitul a spus mereu, celor 
ce l-au întrebat despre acele tragice evenimente, că nu a fost în Timișoara, mulţi au preferat să colportească 
o falsă și nemeritată 
acuzaţie, chiar dacă aveau 
posibilitatea să solicite 
informaţii de la organele 
abilitate să clarifice aceste 
suspiciuni. În același timp, 
nici înaltul ierarh nu a 
dorit să se disculpe prin 
punerea la dispoziţie a 
biletelor de avion, sau a 
unor poze făcute la acea 
întâlnire, acceptând cu 
seninătate și superioritate 
nedrepta acuzație. Și 
totuși, descoperirea 
unei ilustrate trimise din 
Taksim călugăriţei Patricia 
Codău, în ziua de 17 
decembrie 1918, prin care 
mitropolitul Nicolae ura 
„Din_preajma_ Patriarhiei 


23 Marius Mioc, Revoluţia de la Timișoara așa cum a fost,Timişoara, Edit. Brumar,1997, p.33. 
24 „Renaşterea Bănăţeană”, an. |, nr. 24 din 1 februarie 1990 
25 „România liberă”, an. L, nr.14618, serie nouă, din 8-9 februarie 1992. 

ecumenice și a Sfintei Sofia arhierească binecuvântare ostenitoarelor reședinței mitropolitane” vine să spubere, 
pentru oamenii de bună credinţă, orice suspiciune. 

Marţi dimineaţa, pentru a-i fi pe plac Elenei Ceaușescu, îngrozită de mirajul pe care-l exercita catedrala asupra 
timişorenilor revoltați, generalul lon Coman ordonă, prin intermediul șefului Departamentului Cultelor, lon 
Cumpănașu ca, în fiecare zi, bisericile din oraş să fie deschise numai între orele 7-9 dimineaţa. Ordinul primit a 
fost respectat doar până în după-amiaza zilei de miercuri, 20 decembrie, orele 16. La insistenţele demonstranţilor, 
în acel moment, a fost adus de acasă administratorul catedralei loan Botău, care a deschis catedrala, a împărţit 
lumânări demonstranţilor și a tras clopotele. 

Începând cu ziua de 20 decembrie, spaţiul dintre catedrală și Operă va fi ocupat de către timişoreni până la 
victoria Revoluţiei, fiind locul unde zeci de mii de timişoreni au ascultat Proclamaţia Frontului Democratic Român 
şi au primit mult așteptatul mesaj al prăbușirii dictaturii ceaușiste. 


ANEXE 
Declaraţia diaconului loan Botău, administratorul catedralei 


În mod normal, Catedrala are un orar de vară între orele 6:30 dimineaţa şi 20:30 seara, orar care iarna ţine doar 
până la 19:30. În zilele Revoluţiei am respectat, în principiu acelaşi orar. Doar că existau anumite dispoziţii de la 
centru, o anumită vigilenţă pentru a nu intra oricine de pe stradă să tragă clopotele, să închidă şi să deschidă uşile 
Catedralei când doreşte. Cert e că aceste dispoziţii au fost respectate doar în parte. Cumpănaş dădea dispoziţii 
ca atunci când sunt tulburări în oraş să închidem Catedrala. Am făcut-o odată, de două ori. În 18 decembrie, însă, 
când a fost împuşcat acel tânăr,lumea a fugit înăuntru în Catedrală, şi oamenii au tras uşa după ei, de frică. O parte 
nu s-au refugiat în Catedrala ci au fugit în parcurile învecinate. Pe cei din Catedrala i-am scos noi, când s-a mai 
liniştit şi nu se mai trăgea, pe uşile laterale. Tot noi am chemat Salvarea pentru tânărul care, din păcate a murit în 
Catedrală. Unii aveau pretenţia să fie deschisă Catedrala toată noaptea şi spuneau că forțează uşa. Aşa ceva însă 
nu se putea şi exista o anumită precauţie. În 17 decembrie am avut un program normal, ba chiar un concert de 
colinde. Nu era multă lume, în Catedrală, majoritatea era pe stradă și când am auzit că începe să se tragă, am făcut 
semn părintelui că tăiem din concert, aşa că am cântat doar patru- cinci colinde, iar pe la 18:30 am închis. În 18 
decembrie, după vecernie, pe la ora 17 s-a întâmplat episodul cu lumea care s-a adăpostit în Catedrala şi care a 
închis după ea uşa. Evident, după acea am reuşit să-i facem scăpaţi pe cei dinăuntru. Apoi, gura lumii vorbeşte că 
în acea noapte copiii ar fi fost înşiraţi pe treptele Catedralei cu lumânări în mână şi împuşcaţi. Şi că până dimineaţa 
s-ar fi spălat şi nu ar mai fi rămas urme. Însă aceşti copii împuşcaţi nu au fost găsiţi, nici un părinte nu a revendicat 
că i-ar fi dipărut copilul. E drept, se pare că a fost găsit un copil mort pe malul Begăi,un altul în parc, însă despre 
un grup numeros nu există dovezi. 

Zvonul a fost lansat încă din 19-20 decembrie, lumea venea să întrebe; am explicat şi cred şi acum că interesul 
pentru lansarea acestui zvon are nuanţe politice şi confesionale. Unii doreau să ne compromită să se spună că am 
fi fost în slujba securităţii. Nu e adevărat!. Recunosc, au existat ordine categorice de a închide porţile, noi, însă, 
nu le-am respectat decât parţial şi aceasta atunci când veneau oameni de la centru care să verifice executarea 
dispoziţiilor. 


„Renaşterea bănăţeană”din 27 august 1992, p.9 
Declaraţie: GLIGUȚĂ AVRAM 


Subsemnatul Gliguţa Avram, domiciliat în Timișoara, str. Meseriașilor, nr.3, Bl. A 3, Ap. 9, declar pe proprie 
răspundere următoarele: 

„În seara de duminecă 17 decembrie,pe la ora 23-24 din căminele muncitoreşti din Calea Buziașului au ieşit 
vreo 100-150 de tineri,strigând „Români,veniţi cu noi! „Jos Ceaușescu!” etc. Eu am ieșit atunci în balcon și am 
strigat „Bravo Băieți!” dar am rămas în casă. 

Luni dimineață,când am mers la lucru (la IUGTC,lângă Fabrica de ulei și Fabrica de zahăr) am văzut că în oraș 
sunt devastate geamurile de la magazine sparte,panourile cu cincinalele distruse și în tramvai oamenii vorbeau 
despre cele întâmplate noaptea,cum că armata și miliția a tras în oameni iar mie nu-mi venea să cred ochilor și 
urechilor. 


26 Miodrag Milin, op. cit., p. 166 

La lucru s-a ţinut ședință, iar secretarul de partid de la noi a ţinut ședință și ne-a zis că nu avem voie să lipsim de 
la lucru că se va face prezenţa din oră în oră, iar de la lucru să mergem direct acasă că dacă nu, ne poate împușca 
miliția și armata. O casieriță de la lucru ne-a spus că i-au venit nişte rude de la Hunedoara și că pe nepoata ei au 
împușcat-o în Calea Șagului. Mie nu-mi venea să cred că poate miliția și armata să împuște oamenii așa pe stradă. 

De la lucru am venit acasă și mi-am schimbat hainele și am ieși în oraş. Am ajuns în Piaţa Operei unde era 
plin de miliție și securiști și activişti de partid. M-am apropiat de doi tineri să-i întreb ce s-a mai întâmplat,dar un 
milițian înarmat mi-a strigat ca să nu facem grupuri că vor trage în noi. 

Am mers până la „Expresul” (autoservirea) de lângă catedrală și de la cinema „Timiș” până la staţia de taxi erau 
militari în termen (în uniformă verde,pe trei rânduri,cu arma la picior și cu baioneta pusă,în poziţie de drepți). 
Pe șosea, în faţă la cinema „Timiş, în fața soldaţilor erau 2 TAB-uri pe turelele cărora stăteau militari fără grade și 
bătrâni de vreo 30-45 ani,și care vorbeau cu cineva aflat între stâlpii cinematografului Timiş” unde erau mai mulți 
ofiţeri și civili (securiști). De la „Timiş” până la Autoservire erau postați milițieni (de la maior în sus) şi colonei și 
securiști 3-4 (civili) înarmaţi cu pistoale mitralieră,la 5-6 metri unul de altul. 

În staţia de tramvai și la intrarea în parcul Central era plin de lume,care discuta evenimentele din oraş. Din acel 
grup o parte,200-150 de oameni am urcat scările Catedralei,și când am ajuns sus eu le-am zis câtorva : „Hai să 
luăm lumânări, să-i luminăm puţin”, iar lumea s-a îmbulzit să cumpere lumânări. Am luat și eu 3 lumânări, două le- 
am dat, iar apoi am coborât scările (drept pe mijloc) pe trotuarul catedralei și pe partea cu pământ și gard viu erau 
bălți de sânge închegat de vreo 2 palme şi goase de un deget. Când le-am văzut m-am îndreptat spre militarii 
în termen şi i-am întrebat : „Ce-i aici, pluton de execuție? Căraţi-vă acasă!” Nu mi-au răspuns nimic. Am urcat 
scările la catedrală dinspre staţia de taxi și mi-am aprins lumânarea. Atunci toată lumea şi-a aprins lumânările și 
am început să strigăm către soldaţi: „Voi sunteţi copiii noștri. Noi suntem frații voştri. Soldaţi uniţi-vă cu noi! „Jos 
Ceaușescu!” etc. Vreo jumătate de oră am fost lăsaţi să strigăm ce am vrut, dar când am strigat: „Soldaţi uniţi-vă 
cu noi” cei de pe TAB-uri. Au intrat înăuntru şi au trecut prin fața noastră. Atunci Securiştii şi ofițerii de Miliție care 
erau în fața noastră au deschis foc de avertisment. Noi ne-am îmbulzit să intrăm în catedrală,dar la ușa bisericii 
s-a rupt un cârlig care ţinea ușa,şi jumătate de ușă s-a închis iar noi nu puteam să intrăm repede înăuntru. Atunci 
ne-am ghemuit jos și ne uitam ce se mai întâmplă. Atunci am auzit o rafală printre noi și un băiat (Leia Sorin) a fost 
împușcat în frunte,glonţul a ieșit și m-a rănit pe mine la clavicula dreaptă. Leia a căzut pe mine și m-a umplut pe 
haine de sânge şi creieri. M-am strecurat cu greu în catedrală și niște tineri l-au băgat pe Leia Sorin în catedrală. 
Deși împușcat în cap încă mai sufla. Când capul i-a atins cimentul, brusc s-a făcut sub cap o baltă de sânge. Noi 
vorbeam să-i cumpărăm o lumânare să moară creștineşte, când un popă înalt și slab, de vreo 50 de ani s-a apropiat 
de noi și ne-a întrebat :„Ce bă, îi mort?” Am zis că da, apoi a zis răstit la noi :„Dă-l încolo că nu-i mai trebuie nimic” 

Alt preot cu barbă căruntă a arătat celorlalţi ieșirea prin parc, dar eu nu am fost atent. Când am prins un 
moment de acalmie am ieșit prin faţă și m-am aruncat pe burtă în iarbă și m-am şters cu frunze pe haine de creier 
şi sânge. Lângă Autoservire civilul care era acolo și cu un locotenent colonel de miliţie care trase în Leia Sorin 
(îl văzusem) trăgeau după oameni ca să îi împrăștie. TAB-urile s-au dus trăgând după oameni până la „Sinaia”. 
[restaurantul] 

Am mers până în Maria [Piaţa] de unde am luat tramvaiul 8 până acasă. Am cerut un pansament de la un vecin 
căci îmi era frică să merg la spital că acolo auzisem că se împușcă răniții. A doua zi am aflat că la catedrală a fost 
împușcat și un vecin de-al meu Nemţoc Marius,dar el a fost împușcat mai devreme. Poate de la el erau bălțile alea 
de sânge pe care le văzusem. 

După căderea lui Ceaușescu am fost la Spitalul Judeţean să îmi pansez rana,iar tot atunci am mers la Operă 
unde am demonstrat până la victoria finală. 

În 1990 am fost chemat la proces la Tribunalul Militar unde erau judecaţi milițienii învinuiți că au tras la 
catedrală,dar nu erau ăia care au tras atunci în noi. lar eu l-am descris exact pe ăla care a tras dar nu l-am văzut 
în boxa acuzaților. După proces,în ianuarie 1991,când treceam pe zebră la Prefectură,am fost împins de două 
persoane necunoscute în tramvai,între vagoane. Băieţii au dispărut repede” 


Dumitru Tomoni, Sorin Leia. Eroul martir de pe treptele catedralei, Ediţia a II-a, Timișoara, Edit. Eurostampa, 2016, 
p. 160-163 


DECLARAŢIE : CRINELA STROE 


PROCURATURA REPUBLICII SOCIALISTE ROMÂNIA 
Procuratura militară Tinișoara 

Dosar nr 63/P /1990 


DECLARAŢIE DE MARTOR 
Anul 1990, luna mai, ziua 31. 


Subsemnatul: numele Stroie, prenumele Crinela, de 38 de ani, fiul lui loan şi al Teresiei, studii: şcoalăpost 
liceală , ocupaţia asistentă medicală. 


Am dat anterior declaraţie la procuror pe care le menţin cu următoarele precizări: 

La data de 18. 12. 1989 eram la serviciu şi în jurul orelor 18:30 s-a primit un apel telefonic din oraş prin care se 
solicita o salvare pentru intervenţie la catedrală. Din apelul telefonic am înţeles că la catedrală s-a tras în populaţie. 
Am plecat împreună cu conducătorul auto BOZGAN NATALIN, şi în zona staţiei de taximetre, am auzit împuşcături. 
Am întors salvarea în faţa “Expresului” situat în vecinătatea catedralei şi am oprit. Am văzut foarte multă lume 
care se retrăgea în parc 
şi în spatele catedralei. 
La coborârea din maşină, | 
a venit la noi un bărbat Fă 
îmbrăcat într-o scurtă de 
culoare închisă, care purta 
pe cap o bască şi ne-a făcut 
gesturi cu mâinile, din care 
am înţeles că ne cerea să 
nu mergem la catedrală. 
Nu pot să-mi dau seama 
dacă făcea aceste gesturi 
în intenţia de a ne opri 
activitatea sau în intenţia 
de a ne proteja pentru a nu 
fi răniţi. 

Ne-a mai cerut să nu ne 
apropiem. Pe lângă salvare 
a venit în fugă un tânăr, care 
ne-a spus că victima este în 
catedrala. Am tras maşina 
până la treptele catedralei, 
şi am mers cu şoferul în catedrală. Aici în catedrală, erau preoţi şi maici şi un tânăr care era împuşcat în cap, într-o 
baltă de sânge. Lângă acesta, se afla o femeie care a spus că este medic stagiar, şi-l cunoaşte pe doctorul Verdeş. 
Aceasta îi pusese o faşă în jurul gâtului. 

Victima a fost dusă de un tânăr ajutat de şofer, cu targa în salvare. 

Acel cetăţean cu care am avut iniţial discuţia, înainte de a pleca eu cu salvarea, ni s-a adresat “plecaţi mai 
repede, altfel trag şi în voi”. Ulterior am fost citată la procuratură unde mi s-au prezentat mai multe poze cu 
lucrători de miliţie, din care am recunoscut în persoana mr. Sucală loan, pe cel cu care am avut acele discuţii la 
catedrală. Mai menţionez că, acea persoană cu care am discutat avea barba crescută, în sensul că avea un iz de 
neglijenţă. 

Menţionez că, la televiziunea Timişoara este înregistrată o casetă video în care este prins în imagine momentul 
plecării salvării din faţa catedralei şi prins ceasul din Piaţa Catedralei care indică ora 18:45. 

Persoana care este de faţă este cel cu care am avut discuţii în sensul celor arătate mai sus, era îmbrăcată cu o 
scurtă cu o bască pe cap, nebărbierit şi nici într-un caz nu era îmbracat în lucrător de miliţie. 

Atât declar, susţin şi semnez. 


PROCUROR MILITAR Martor 
Lt.col. de justiţie Barbu Răzuş Semnatura 

EFECTUL TERAPEUTIC AL CÂNTĂRII RELIGIOASE 
ASUPRA SUFLETULUI OMENESC 


Preot conf. univ. dr. NICOLAE BELEAN 


Din cele mai vechi timpuri și până astăzi, găsim muzica la toate popoarele și la toate religiile, pentru că 
fiecare popor a cântat, a împodobit cultul și a dezvoltat sentimentul religios potrivit principiilor sale de 
credinţă și de morală. Fiecare religie a ales şi a utilizat ceea ce a corespuns cât mai fidel fondului religios în 
direcţia postulatelor sale practice şi transcendentale. Aceasta pentru că muzica rămâne mijlocul cel mai 
potrivit prin care omul îşi exprimă starea sufletească cea mai profundă, de bucurie sau de tristeţe, dar mai 
ales dependenţa sa de o fiinţă atotputernică, de Dumnezeu. Muzica naşte, întreţine şi dezvoltă sentimentul 
religios. 

În viaţa omului, muzica a avut întotdeauna o importanţă covârşitoare, pentru că ea depăşeşte puterea 
expresivă a poeziei, ca şi a tuturor celorlalte arte. Schopenhauer arată că “expresivitatea muzicii este mai mare 
ca a celorlalte arte deoarece muzica vorbeşte din însăşi substanţa sa, pe când celelalte arte din aparenţa 
lucrărilor”!.Astronomii afirmă că legile succesiunii sunetelor muzicale, sunt aceleaşi care guvernează mişcarea 
armonioasă a tuturor planetelor şi constelaţiilor?. 

Muzica este o revelaţie mai mare decât înţelepciunea şi folosofia, spunea Beethoven, iar Beaumarchais 
spune că “acolo unde sfârşeşte cuvântul, începe muzica”. Continuând ideea zice că “ ceea ce nu poate fi vorbit, 
se exprimă prin muzică”?. Cuvântul asociat cu o muzică adecvată reprezintă mijlocul deplin al manifestărilor 
sufleteşti. Muzica adaugă cuvântului profunzime emoţională, iar cuvântul împrumută muzicii inteligibilitate, 


pentru că “ muzica este limbajul sentimentelor”( Jules Combarieu), “este legătura care uneşte viaţa spirituală 


cu aceea a simţurilor”( Beethoven), este “ arta educatoare prin excelenţă” (Platon). 
Muzica - potrivit filosofului Platon, este o lege morală. „Ea dă suflet universului, aripi gândirii, avânt 
închipuirii, farmec tinereţii, viaţă şi veselie tuturor lucrurilor. Ea este esenţa ordinei, înălțând sufletul către 


1 Gheorghe Şoima, Funcţiile muzicii liturgice, Sibiu, 1945, p. 23. 

2 C. Flammarion, Dumnezeu în natură, traducere de Irineu Mihălcescu și V. Nicolescu, apud Sebastian Barbu Bucur, Cântarea de cult în 
Sfânta Scriptură şi Sfânta Scriptură în cântările Bisericii Ortodoxe, în Studii Teologice”, nr.5 / 1988, p. 86. 

3 Gavril Galinescu, Cântarea bisericească, lași, 1944, p. 5. 

4 Petre Vintilescu, Despre poezia imnografică din cărţile de ritual şi cântarea bisericească, Bucureşti, 1937, p. 215. 

tot ce este bun, drept şi frumos 
Schuman). 

Sfânta Scriptură, Sfinţii Părinţi şi marii gânditori ai lumii demonstrează cu prisosinţă faptul că muzica 
înalţă sufletul omului către Dumnezeu. Apostolul neamurilor aşează muzica de cult pe aceeaşi treaptă cu 
rugăciunea rostită, considerându-le ca fiind acelaşi lucru: Mă voi ruga cu duhul, dar mă voi ruga şi cu mintea; 
voi cânta cu duhul, dar voi cânta şi cu mintea” (| Cor. 14, 15 ). Sfinţii Părinţi atribuie muzicii puterea de a 
exercita asupra sufletului omenesc o influenţă binefăcătoare, favorabilă aspirațiilor celor mai nobile. Sfântul 
loan Gură de Aur ne arată că, Nimic nu reuşeşte să înalțe într-atât sufletul, să-l înaripeze, să-l ridice deasupra 
pământului, să-l desfacă de legăturile trupului, ca o melodie vocală sau ca o cântare inspirată perfect”. 

Muzica nu a lipsit din cultul nici unei religii, cântarea fiind una din formele de manifestare ale cultului divin. 
„ Mult timp omenirea n-a cunoscut decât arta care avea ca obiect transmiterea sentimentului religios”, arată 
Lev Tolstoi$. Muzica rămâne mijlocul cel mai potrivit prin care omul îşi exprimă starea sufletească cea mai 
profundă, de bucurie sau de durere, dar mai ales dependenţa sa de o Fiinţă atotputernică, de Dumnezeu. Ea 
naşte, întreţine şi dezvoltă sentimentul religios. Prin cântare, „adevărurile creştine pătrund în adâncul inimii” 
arată Fericitul Augustin. Prin cântarea adresată divinității, Biserica preamăreşte necontenit pe Dumnezeu. 
Cântarea întăreşte Biserica în zilele grele, şi o mângâie în zilele bune”. 

Explicând Ps. 41, Sfântul loan Gură de Aur scrie: „Dumnezeu adaugă la cuvintele profetului melodia, 
pentru ca atraşi de ritmul cântării, să-i înalțe toţi cu căldură imnurile sfinte. Căci nimic pe lume nu trezește 
sufletul, dându-i aripi, eliberându-l de piedicile din lume şi desfăcându-l de cele trupeşti, dându-i râvna de a 
se apleca asupra cugetărilor filosofice, făcându-l să nu-i pese de toate lucrurile ce ţin de viaţa pământească, 
ca o melodie şi o cântare divină”!0. 

Textul şi melodia în cântare sunt inseparabile în concepţia Sfinţilor Părinţi şi a scriitorilor bisericeşti. 
În lucrarea sa Întrebări şi răspunsuri către ortodocşi, alcătuită pe la sfârşitul sec. IV, Diodor din Tars scrie: , 
Cântarea trezeşte în suflet o dorinţă arzătoare pentru conţinutul imnului cântat; ea potoleşte pasiunile ce se 
nasc din carne, ea alungă gândurile rele care ne-au fost sugerate de vrăjmaşii nevăzuţi, ea se revarsă în suflet 
ca să rodească şi să dea fructe bune; pe cei care se luptă cu pietate, îi face în stare să îndure încercările cele 
mai grozave; pentru cei pioşi, ea este un leac împotriva relelor vieţii pământs eşti”!!. Sfântul Apostol Pavel 
numeşte cântarea „abia duhului” (Efeseni 6, 17 şi Evrei 4,12), pentru că le este luptătorilor o armă împotriva 
duhurilor nevăzute; căci cuvântul lui Dumnezeu umple sufletul, când este cântat şi exprimat, alungă demonii. 
Toate acestea dau sufletului putinţa de a dobândi, prin cântarea bisericească alese virtuţi!?. 

Pe lângă alte roluri şi binefaceri ale muzicii, Sfânta Scriptură îi atribuie muzicii şi o funcţie terapeutică şi 
liniştitoare. Astfel în | Regi 16,23, citim:,lar când duhul cel rău a trimis peste Saul, David lua harpa şi cânta; Saul 
răsufla atunci mai uşor, se simţea uşurat şi duhul cel rău se depărta de el”. 

În Vechiul Testament cel mai renumit cântăreţ este considerat lubal fiul lui Lameh şi al Adei „tatăl tuturor 
celor ce cântă din chitară şi din cimpoi” ( Facere 4, 21). Dar cel mai important promotor al muzicii de cult 
a fost David fiul lui Esei, supranumit: „dulcele cântăreţ al lui Israil”( II Regi 23, 1). Pentru executarea muzicii 
vocale şi instrumentale, el a orânduit o anumită parte din leviţi ca să slujească înaintea Chivotului,,, să cânte, 
să mărturisească şi să laude pe Domnul Dumnezeul lui Israil” (Paral. 16,4). Cântăreţii ( patru mii la număr), (| 
Paral. 23,5), împărţiţi în douăzeci şi patru de clase, cu schimbul trebuiau ca toată ziua să însoţească serviciul 
divin cu cântare, care era executată cu cobze, harfe şi cimbale (| Paral. 25, 31-1). În | Paral. Cap. 15, unde se 
descrie aşezarea chivotului în lerusalim, se arată că, a poruncit David căpeteniilor leviţilor să pună pe fraţii lor 
cântăreţi, cu unelte muzicale, cu psaltirioane, ca să vestească cu glas tare de bucurie. Aşa tot Israilul au adus 
chivotul legământului Domnului cu sunete de corn, de trâmbiţe, de ţimbale şi de harpe”. 

Pe vremea lui Solomon, muzica la templu capătă o şi mai mare amploare. La sfinţirea templului lui Solomon, 
marii cântăreţi Asaf, Eman şi ledutum, fiii lor şi fraţii lor, stăteau la răsăritul altarului, cu trâmbiţe, ţimbale şi 
psaltirioane şi harfe, împreună cu o sută douăzeci de preoţi, care sunau din trâmbiţe. Şi erau ca şi cum numai 


5 Sebastian Barbu Bucur, Școala de psaltichie di Buzău, centru al cultivării și dezvoltării cântării psaltice în Biserica noastră, teză de 
licenţă, București, 1957, p. 2. 

6 Dumitru David, Cântarea în prețuirea cugetării, București, 1939, p. 21. 

7 Sfântul loan Hrisostom, Comentarii la Ps. 41, apud Gh. Șoima, op. Cit. p. 12. 

8 Apud Dumitru David, op. Cit. p. 14. 

9 Gheorghe Șoima, op. Cit. p. 13. 

10 Theodor Gerald, Les peres de l'Eglise et la muzique, Paris, 1931, p. 220, apud Sebastian Barbu Bucur, op. Cit. p. 87. 

11 Ibidem. 

12 Petre Vintilescu, op. Cit., p. 220. 

13 În medicină se foloseşte această terapie de vindecare prin muzică și s-a constatat că organismul bolnavului asimilează mai bine 
medicamentele administrate spre vindecare. 


Menirea muzicii este să trimită lumină în adâncul inimii omeneşti”( R. 

unul ar fi cântat, unindu-se într-un singur glas, mărind pe Domnul, că este bun, că în veac este mila Lui”( II 
Paral. 5, 12-13).14 

După refacerea templului, se reintroduce muzica în cultul divin, trecând perioada exilului babilonic, în 
care cântarea a încetat. „Cum vom cânta cântarea Domnului în pământ străin”( Ps. 137).,„lar când s-a hotărât 
sfinţirea zidurilor lerusalimului, a trimis Neemia după leviţi, în toate părţile, ca să vină să săvârşească sfinţirea 
„.„.„ cu cântări de mulţumire şi de laudă, cântate din chitare, harpe şi alăute. Fiii cântăreților s-au adunat din 
împrejurimile lerusalimului şi mergeau cu instrumentele muzicale ale lui David. Apoi amândouă corurile au 
mers în casa lui Dumnezeu. Cântăreţii şi-au înălţat glasul, conduşi de Izrahia. Cântăreţii şi-au îndeplinit datoria 
după rânduiala lui David şi a fiului său Solomon( Neemia, 12, 45 şi 47)15. 

Unul dintre aceste aspecte este menţionat de Sfântul Apostol Pavel care sesizează că în Biserică unii 
cântă numai cu glasul fără participarea inimii: "Umpleţi-vă de Duhul Sfânt vorbind între voi în psalmi şi laude 
duhovniceşti lăudând şi cântând Domnului în inimile voastre; şi completează astfel: Voi cânta cu duhul dar voi 
cânta şi cu mintea” (| Corinteni 14, 15), prin duh înțelegând glasul celui care cântă. 

A cânta cu inima curată înseamnă a te desprinde de toate gândurile pătimaşe de toate preocupările, 
a-ţi concentra atenţia numai către sensul cuvintelor rostite. Este ceea ce şi Sfântul Grigore de Nazianz cere 
fecioarelor de a şti să cânte dumnezeieştile imne mai mult cu inima decât cu gura, idee pe care o găsim şi la 
Sfântul Vasile cel Mare în sfaturile date tinerilor despre cum trebuie să se comporte pentru a-şi păstra nepătată 
curăţia sufletului: „Să închidem urechile la cântecele care pervertesc sufletul căci prin astfel de muzică sunt născute 
în general pasiunile servile şi josnice. Să cântăm mai degrabă celălalt fel de muzică ce conduce la bine şi de care se 
servea şi David poetul cântărilor sfinte”! 

Ne-am putea întreba: De ce oare tocmai David este dat ca model al interpretărilor cântărilor sfinte? 

Răspunsul îl găsim la Sfântul Niceta de Remesiana, apostolul strămoşilor noştri, cântăreţ vestit de la sfârşitul 
secolului al IV-lea, care a colindat pământul românesc şi a dat îndrumări preţioase privitoare la cum trebuie 
să cânte credinciosul în Biserică, zicând printre altele: „Cel ce cântă tainele lui Dumnezeu trebuie să aibă o inimă 
simplă şi curată ca a unui copil. David copil fiind cântând din harpa plăcut şi cu iscusinţă a potolit duhul cel rău care 
lucra în Saul. Aceasta s-a petrecut nu pentru că puterea acelei harpe era atât de mare ci pentru că pasiunea cu care 
cânta el, înăbuşea imediat duhul diavolului” 

Aşadar actul cântării nu trebuie să fie superficial ci să pornească din inimă ca o dăruire din suflet. 

Mergând pe firul relatării aceluiaşi Sfânt Părinte Niceta de Remesiana, găsim şi recomandarea ca între 
cugetare şi cântare să fie deplină armonie:,„lubiţilor - spunea el — să cântăm cu simțul ascuţit, adică cu pricepere 
şi cu mintea trează ca să nu displăcem lui Dumnezeu; să nu cântăm numai cu duhul adică cu sunetul vocii (glasul), 
ci şi cu mintea, şi să cugetăm ceea ce cântăm ca nu cumva mintea fiind robită de cuvinte şi cugetări străine să 
lucreze fără nici un folos” 

Dezacordul între cuget şi cântare poate duce la infatuare, la lipsa evlaviei şi a smereniei sau la zămislirea 
unei păreri prea bune despre noi, care de asemenea este păgubitoare pentru suflet întrucât zice şi Sfântul 
Simeon Noul Teolog;:,„Din cauza unei păreri prea bune despre sine pleacă de la noi Duhul Sfânt şi vine diavolul cu 
ispitirea” 

Muzica are o foarte înrâurire asupra sufletului omenesc; ea este legată de simţămintele omeneşti , dar nu 
trebuie să devină o artă înşelătoare cu nuanţe teatrale sau operistice. În acest sens cuvintele Sfântului loan 
Gură de Aur prin care ceartă pe credincioşi pentru manifestările cvasi - teatrale din biserică sunt de mare 
actualitate: „Cum - întreabă Sfântul loan - tu nu te temi şi nu te cutremuri?; poate nu ştii că aici este de faţă în 
chip nevăzut Dumnezeu care cunoaşte mişcarea fiecăruia; ...Dar tu nu înţelegi aceasta pentru că ce ai auzit şi ai 
văzut la priveliştile publice au întunecat mintea ta şi aceea cele ce se fac acolo le introduci în rânduielile bisericeşti 
manifestând prin strigări nebune dezordinea sufletului tău. Cum nu te ruşinezi tu de cuvintele ce le pronunţi astăzi?: 
Slujiți Domnului cu frică şi bucuraţi-vă de EI cu cutremur. Noi nu oprim melodiile de laudă ci oprim melodiile 
neevlavioase, strigătele peste fire ale unuia înaintea altuia...” 

Am putea sesiza aici o avizare a celor care printr-o interpretare operistică doresc a-şi etala perfomanţele 
artistice fie în registrul acut fie în registrul grav, jonglând cu fel de fel de triluri şi formule neinspirate, ori 
accentuând anumite pasaje cu intenţia de a crea momente de tensiune maximă sau paroxism. 

În întâmpinarea celor care se îndepărtează prin astfel de cântare de tradiţia sănătoasă şi interpretarea 
liturgică, vin Sfinţii Părinţi de la Sinodul al VI-lea ecumenic care prin canonul 75 au hotărât următoarele: „Cei 
care vin în Biserică spre a cânta, voim să nu se folosească nici de strigăte excesive silind firea spre răcnire, nici să 


14 Aceste stihuri se cântă şi astăzi la Utrenia Praznicelor Împărăteşti și a sărbătorilor mari, la Polieleul,, Robii Domnului” 
15 Muzica de cult trecând printr-o perioadă de criză, a fost restabilită de către luda Macabeul, când altarul a fost sfinţit din nou cu cân- 
tări de laudă, însoţite de harfe, alăute și chimvale, însă fără splendoarea pe care a avut-o în timpul lui David și Solomon. (| Mac. 4, 54). 

rostească ceva din cele ce nu se potrivesc şi nu sunt proprii Bisericii, ci cu multă luare aminte şi cu umilință să se 
aducă cântări de laudă Dumnezeului celui ce vede cele ascunse” 

Un alt aspect care trebuie menţionat ţine de sincronizarea şi omogenizarea în cor, care de multe ori suferă 
fie din cauza lipsei unui conducător sau dirijor experimentat, fie din cauza celor care doresc să se evidenţieze 
nejustificat. Pentru ei o bună îndrumare o găsim la Sfântul Niceta de Remesiana în lucrarea „De psalmodiae 
bonu” (Despre folosul cântării) zicând: „Vocea voastră a tuturor nu trebuie să fie distorsionată ci armonioasă. Nu 
unul să-o ia înainte în chip prostesc, iar altul să rămână în urmă sau unul să coboare vocea şi altul să-o ridice, ci este 
invitat fiecare să încadreze vocea sa cu multă umilinţă între glasurile corului care cântă laolaltă, nu ca cei ce ridică 
glasul sau o iau înainte să iasă în evidenţă în chip necuviincios" 

Această observaţie poate fi aplicată şi muzicii polifonice chiar şi atunci când se cântă uneori în canon în 
sensul că pot exista discrepanțe la nivel de partidă astfel că o cântare poate fi uşor compromisă atât timp 
cât la o partidă se aud mai multe voci şi se simte foarte clar lipsa omogenizării în cântare. De altfel nu toţi au 
voci suple sau cantabile. Însă bunii cântăreţi au un farmec care atrage sufletele credincioşilor la evlavie. De 
aceea lipsa unei participări selective la cântarea bisericească poate intra sub incidenţa hotărârii sinodului din 
Laodiceea (360): „Nimeni nu trebuie să cânte în biserică cu excepția cântăreților canonici rânduiţi pentru a cânta, 
care urcă în amvon şi care cântă după carte” 

Pe de altă parte o altă insuficienţă a cântării bisericeşti este şi slaba pregătire a unor cântăreţi care 
necunoscând foarte bine partitura în scriere liniară sau psaltică, de ce cele mai multe ori recurg la improvizații, 
care în mare parte fac apanajul falsităţii în cântare. 

De asemenea slujitorii Sfintelor Altare preoţii şi diaconii trebuie să cânte pe înţelesul tuturor, să nu ţipe 
sau deabia să se audă coborând glasul, ci cântarea lor să fie cu voce clară în deplină unitate cu răspunsurile 
credincioşilor deoarece dintru început liturghia credincioşilor a fost întocmită în vederea participării active a 
poporului la ea. 

Nu ignorăm aportul pe care-l aduce cântarea polifonică în cadrul cultului dacă se încadrează în atmosfera 
sfintelor slujbe, însă faţă de preocupările mai mult artistice ale unor coruri care neglijează latura spirituală, 
Biserica preferă cântarea plină de evlavie a credincioşilor. Însuşi Mântuitorul care cunoaşte gândurile şi inima 
tuturor dezaprobă superficialitatea în cântare atunci când spune: „Acest popor mă cinsteşte cu buzele dar inima 
lui este departe de Mine” 

Ceea ce ne atrage atenţia în mod deosebit este faptul că Sfântul Apostol Pavel aşează muzica religioasă 
pe aceeaşi treaptă cu rugăciunea. De ce? Pentru că muzica lipsită de caracterul religios şi sufletesc este o 
artă senzuală, însă subordonată spiritului duhovnicesc al rugăciunii ea aduce un real progres duhovnicesc. Pe 
când improvizaţiile de moment şi imitaţiile sunt neavenite. „De ce să alergăm după lucruri fără gust din punct 
de vedere bisericesc — spunea Patriarhul Alexei al Rusiei — prin imitarea cântărilor laice, atunci când la noi sunt 
uimitoare modele de cântare strict bisericească izvorâte din duhul rugăciunii consfinţite sau inspirate” 

Pentru a nu interpreta cântările sfinte în afara stării de rugăciune ne îndeamnă şi Protopsaltul Macarie 
leromonahul, autorul „Psaltichiei Româneşti” când zice: „Se cade a interpreta cu toată evlavia cântările sfinte ca 
unele care de Duhul Sfânt sunt insuflate' 

Dacă în ortodoxie s-a păstrat cântarea bisericească aşa cum a fost ea plămădită în duhul rugăciunii, alte 
confesiuni cum e catolicismul şi protestantismul au rupt legătura dintre imnul religios şi muzică, pentru că 
introducând orga în cultul divin au ridicat sunetul zgomotos la valoare independentă de suflet creând o 
atmosferă rece, teatrală, precum găsim la catolici, iar ceilalţi au venit cu texte improvizate fără conţinut teologic 
însă declarate cu un scop foarte precis, acela de a facilita eforturile prozelitiste. Aceştia despărțiți de trupul 
Bisericii celei adevărate, dar convinşi de puterea netăgăduită de atracţie a cântărilor, le folosesc ca mijloc de 
propagandă. În realitate aceste cântări sunt imne de inspiraţie profană atât ca text cât şi ca melodie. La noi şi-au 
făcut apariţia prin asociaţia religioasă „Oastea Domnului”, care cu toate că a rămas în sânul bisericii simţindu- 
se legaţi prin tradiţie şi credinţă, totuşi au adoptat câte ceva din cântările neoprotestanţilor, cântări care ridică 
multe semne de întrebare cuprinzând cunoscuta temă a mântuirii personale numai prin lisus fără mijlocirea 
Bisericii. Unele au conţinut ortodox, însă melodiile lor nu corespund sobrietăţii manifestării sentimentului 
religios, iar altele au împrumutat melodii romanţate, ori pe un ton plângător, depresiv cu refrene obsedant 
repetate. 

Recapitulând pe scurt care sunt aspectele negative ale cântării bisericeşti amintim: superficialitatea în 
cântare, executarea cântărilor stereotip fără a conştientiza mesajul lor, slaba pregătire muzicală a unor cântăreţi 
bisericeşti, neconformarea cântărilor cu starea de rugăciune, lipsa evlaviei şi a smereniei ş. a. 

Menţiuni despre cântarea cultică în Sfânta Scriptură 

Acestea sunt nenumărate. Vom prezenta pe cele mai importante: 

„ Cânta-voi Domnului în viaţa mea, cânta-voi Dumnezeului meu până voi fi” ( Ps. 103, 33);Bine este a lăuda 
pe Domnul şi a cânta numele Tău, Preaînalte, a vesti dimineaţa mila Ta şi adevărul Tău în toată noaptea Ps. 95, 
2); Ziua-mi va arăta Domnul lila Sa şi cântarea Lui va fi noaptea în gura mea” ( Ps. 41,9);, Cântaţi lui Dumnezeu 
cântaţi! Cântaţi Împăratului nostru cântaţi! ( Ps. 46,6); Cântaţi Domnului celui ce locuieşte în Sion” (Ps. 9,11), 
Aşa voi cânta numele Tău în veci”( Ps. 60,8);,, Ajutorul meu eşti, Ţie voi cânta” ( Ps. 58,21) ;,, Înalţă-te Doamne, 
întru puterea Ta, cânta-vom şi vom lăuda puterile Tale” ( Ps. 44). 

Sfânta Scriptură ne dezvăluie mai multe categorii de cântări, cum ar fi de pildă, cântări de laudă, de rugăciune, 
de mulţumire etc. Cântările de laudă şi rugăciune sunt menţionate cu prioritate în Vechiul Testament. Astfel 
Ps. 47 are suprascrierea ,„ Cântare întru slava Sionului”; Psalmul 67: „Cântare în cinstea proniei dumnezeieşti” ; 
Psalmul 80,,„ Cântec de sărbătoare”; Psalmul 107 şi 144:, Cântec de laudă şi rugăciune”; Psalmul 9, „ Cântarea 
de slavă lui Dumnezeu care pierde pe nelegiuiţi şi ocroteşte pe cei sărmani”. Neîncetat psalmistul îndeamnă: 
„ Veniţi să cântăm cu veselie Domnului şi să strigăm cu bucurie către Dumnezeu, stânca mântuirii noastre. 
Să ieşim întru întâmpinarea Lui cu laude şi cu cântările noastre să-l preamărim” ( Ps. 94). „Cei ce vă temeţi de 
Domnul, cântaţi laudele Lui” ( Ps. 21,25). Cânta-vom şi vom lăuda mărirea Ta”( Ps. 56,10).„ Cântaţi Domnului 
cei cuvioşi ai Lui, slăviţi cu laude sfinţenia Lui”( Ps. 29,4)., Voi lăuda numele Dumnezeului meu cu cântare, cu 
slavoslovii Îl voi preamări” ( Ps. 68, 34). „ Cântaţi Dumnezeului nostru cântaţi! Cântaţi numele Lui ! Lăuda-voi 
pe Domnul în viaţa mea, voi cânta Dumnezeului meu până voi fi” (145,1 ).,„, Cânta-voi mila şi dreptatea Ta, 
Pe Tine Doamne Te voi cânta” ( Ps. 100,1)., Cânta-voi şi voi face să zbârnâie coardele, că aceasta-i lauda mea. 
Deşteptaţi-vă alăută şi chitară, şi zorile să tresară! Lăuda-te-voi printre popoare Doamne, în mijlocul neamurilor 
Te voi cânta” (Ps. 107, 2-4). 

Când Domnul i-a trecut pe israieliţi prin Marea Roşie ca pe uscat, şi apele au acoperit pe faraon şi egipteni, 
„atunci au crezut în cuvintele Lui şi au cântat lauda Lui (Ps. 105, 12).,, te voi lăuda printre popoare şi voi cânta 
numele Tău” , scrie Sfântul Apostol Pavel către Romani ( 15, 9 ). Filo, scriitor iudeo- elen din sec. |, relatează 
despre creştini: Ei compun imnuri întru preamărirea lui Dumnezeu în felurite ritmuri şi după felurite melodii” 
iar când creştinii din Bitinia au fost pârâţi lui Traian pentru răutăţi inventate de păgâni, Pliniu, proconsulul 
Bitiniei, cercetând ce de-amănuntul viaţa creştinilor, nu i-a găsit întru nimic vinovaţi, decât că, se închinau lui 
Hristos ca lui Dumnezeu, şi-i cântau Lui imnuri de laudă”!$. 

Cântări de mulţumire lui Dumnezeu sunt de asemenea deseori amintite în Sfânta Scriptură. Astfel, cap. 12 şi 
25 din Isaia au suprascrierea:,„Cântare de mulţumire, iar cap. 26, „Cântarea celor răscumpăraţi” (Ps.17)17. Când 
Domnul l-a izbăvit de toţi vrăjmaşii şi din mâinile lui Saul, a cântat cântarea aceasta: , Domnul este întărirea 
mea, scăparea mea şi izbăvitorul meu...” şi tot David spune: „ Cânta-voi Domnului celui ce mi-a făcut bine ! 
Cânta-voi numele Domnului celui Preaînalt!” ( Ps. 12,6). 

Cântări îngereşti sunt cele cântate de îngeri, în cer şi pe pământ. Dacă mitologia greacă instituia drept 
patrie originară a muzicii înălțimile Olimpului, Sfânta Scriptură afirmă prezenţa muzicii în însăşi Împărăţia 
cerească. Astfel ni se spune că lumea cerească răsună neîncetat de cântările cetelor îngereşti. Capitolul 5 din 
Apocalipsă are suprascrierea:,, Cartea cu şapte peceţi este dată Mielului. Mielul este lăudat cu cântări cereşti”. , 
Şi iată am văzut pe biruitorii fiarei - cei şapte îngeri, cântau cântarea lui Moise... şi cântarea Mielului şi ziceau: 
mari şi minunate sunt lucrurile Tale Doamne, Dumnezeule Atotputernice” ( Apoc. 5, 8-9 ).,„, Cele patru vietăţi 
care aveau câte şapte aripi... nu au odihnă nici ziua nici noaptea, ci strigă necontenit: Sfânt, Sfânt, Sfânt este 
Domnul Dumnezeu Atotţiitorul care a fost este şi va să fie” ( Apoc. 4,8). Şi tot Sfântul Evanghelist spune:, Am 
auzit un sunet ca de lăutişti care cântau din lăutele lor, ei cântau o cântare nouă înaintea tronului... şi nimeni 
nu putea să înveţe această cântare afară de cei o sută Patruzeci şi patru de mii, răscumpăraţi de pe pământ” 
(Apoc. 14, 2-3 ). Şi profetul Isaia mărturiseşte că serafimii, care i-au apărut în viziunea din anul morţii lui Ozia, 
strigau unul către altul zicând: Sfânt, Sfânt, Sfânt este Domnul Savaot, plin este tot pământul de mărirea Lui”( 
Isaia, 6, 3). 

Cântare nouă se cântă în cer şi pe pământ. Abordând această idee, presupunem că la baza imnografiei 
alcătuite de Sfinţii Părinţi şi imnografii bisericeşti, stă tocmai modelul cântării cereşti a îngerilor care au cântat 
„ O cântare nouă înaintea tronului dumnezeiesc” ( Apoc. 14, 2-3), precum şi permanentul îndemn al Sfintei 
Scripturi pentru cântarea de slavă şi mulţumită lui Dumnezeu, care trebuie să răsune şi în lumea aceasta , 
Cântaţi Domnului cântare nouă! Cântaţi Domnului tot pământul!” ( Ps. 95, 1); „Cântaţi Domnului o cântare 


16 Badea Cireșanu, Tezaur liturgic, tom II, București, 1911, p. 479 
17 În unele traduceri ale Sfintei Scripturi apare suprascrierea :, Cântare de mulţumire și de laudă a lui David, după înfrângerea tuturor 
dușmanilor săi” ( Ps. 66, 118, 149). 

nouă, cântaţi laudele Lui în adunarea credincioşilor” (Ps. 149, 1 );, Cântaţi Domnului o cântare nouă că minuni 
a făcut Domnul” (Ps. 97, 1 ); Cântare nouă îţi voi cânta Dumnezeule, în psaltire cu zece strune Te voi lăuda( 
Ps. 143, 9); Pus-a pe buzele mele o cântare nouă, lauda Dumnezeului meu” ( Ps. 39, 4). Şi profetul Isaia ne 
îndeamnă astfel: , Cântaţi Domnului o cântare nouă, cântaţi laudele Lui până la marginile pământului” (42, 10). 

Sfânta Scriptură precizează şi cine să cânte imnuri de laudă lui Dumnezeu: „ Strigaţi către Dumnezeu 
toţi locuitorii pământului. Cântaţi slava numelui său ! Aduceţi-l slavă şi laudă” ( Ps. 65, 1); Cântaţi Domnului 
împărăţiile pământului şi daţi mărire lui Dumnezeu”( Ps. 67, 33). Agheu şi Zaharia îndeamnă că nu numai omul 
să-L laude pe Dumnezeu, ci întreaga Sa zidire, văzută şi nevăzută, însufleţită şi neînsufleţită: „ Lăudaţi pe El 
toţi îngerii Lui1...Lăudaţi-L pe El soarele şi luna, stelele cele luminoase... munţii şi toate dealurile... fiarele şi 
dobitoacele (Ps. 148, 2-10); Toată suflarea să laude pe Domnul (Ps. 150, 6)%. 


Modalităţi de cântare cultică în Sfânta Scriptură 

În Vechiul Testament apar menţionate numeroase modalităţi de cântare cultică. Astfel în Ps. 97, v. 6-4, citim: 
„Prăznuiţi, veseliţi-vă şi cântaţi”, profetul Isaia spune: Cântaţi în strune pe Domnul... Cu alăută Te voi lăuda, 
Doamne Dumnezeul meu”, scriu fiii lui Core ( Ps. 12, 5 ).„Cântaţi cu bucurie lui Dumnezeu tăria noastră”( Ps. 
80, 1 ).,, Lăudaţi-l în glas de trâmbiţe, lăudaţi-l cu alăuta şi cu harpa, lăudaţi-l cu timpane, lăudaţi-l cu cântări 
din strune şi din fluier, lăudaţi-l cu chimvale răsunătoare”( Ps. 150,3-5 ).„Cântaţi Domnului din alăută, cântaţi 
cântece din harpă şi din gură”(Ps. 97,5 ).„Faceţi să răsune coardele şi glasurile voastre” ( Ps. 32,3 )!?. 

Sfânta Scriptură ne arată cum să fie cântarea: Plăcută, frumoasă, alcătuită cu pricepere, îngrijită şi plină de 
evlavie şi umilinţă. loan Casian relevă acest adevăr când afirmă că, uneori un verset din psalm ne dă ocazia unei 
rugăciuni înflăcărate, în timp ce cântăm. Altădată, modularea armonioasă a vocii unuia dintre fraţi provoacă în 
sufletul nostru, o rugăciune fierbinte?. De aceea psalmistul David ne îndeamnă: Cântaţi-l frumos cu strigăte 
de bucurie” ( Ps. 32, 3 ), în alt loc spune:,, Plăcută să-i fie Lui cântarea mea şi eu mă voi veseli de Domnul” ( Ps. 
103, 34). Şi fiii lui Core (Ps. 46, 6-7), subliniază aceeaşi idee: Cântaţi lui Dumnezeu cântaţi ! Cântaţi Împăratului 
nostru cântaţi”! lar împăratul David, reliefând alt aspect al cântării, spune: Slujiţi lui Dumnezeu cu frică şi vă 
bucuraţi Lui cu cutremur ( Ps. 1,9). 

Într-adevăr imnografii au alcătuit imnuri cu pricepere, frumoase şi plăcute. Sunt semnificative în acest sens 
cuvintele de apreciere adresate Sfântului loan Damaschin de către fratele său adoptiv, Cosma de Maiuma, 
referitoare la Canonul Paştilor şi, în special la oda a treia:, Acum toate s-au umplut de lumină, cerul şi pământul 
şi cele dedesupt.. ,,, Tu frate loane ai cuprins totul în aceste trei şi n-ai lăsat nimic afară. Deci sunt învins (erau 
concurenţi în alcătuirea imnurilor), şi mărturisesc înfrângerea mea”, 

În creştinism, cântarea a constituit încă de la început, un mijloc de preamărire a lui Dumnezeu. Însuşi 
Mântuitorul lisus Hristos, a cântat în anumite momente împreună cu apostolii. Evanghelia după Matei şi cea 
după Marcu ne dau mărturie clară în acest sens, că Mântuitorul şi Sfinţii Apostoli foloseau frecvent cântarea 
religioasă. Astfel, Sfântul Evanghelist Marcu (14,26), relatează că :, După ce au cântat - la Cina cea de taină - 
cântările de laudă, au ieşit la Muntele Măslinilor”, iar Sfântul Evanghelist Matei ( 26, 30), referindu-se la acelaşi 
eveniment, scrie: „Apoi cântând de mulţumire, s-au dus la Muntele Măstlinilor” 

Prin acest act s-a dat Bisericii, de către însuşi Întemeietorul ei, cea mai directă pildă, ca orice laudă către 
Dumnezeu să fie însoţită de cântări religioase. Sfinţii Apostoli, urmând exemplul Învăţătorului, au continuat 
folosirea cântării religioase. Aşa de pildă, când Sfântul Apostol Pavel şi cu Sila propovăduiau în oraşul Filipi, 
din Macedonia, fiind întemnițat, „ pe la miezul nopţii... s-au rugat şi au cântat laude lui Dumnezeu şi cei legaţi 
ascultau” ( Fapte, 16, 25). 

La început, se adunau Apostolii în scopul rugăciunii şi al cântării psalmilor şi imnurilor în templul din 
lerusalim şi în sinagogile iudeilor (Fapte 13, 14; 14, 1-3; 18,4; 19, 8). Mai apoi cântarea psalmilor şi a imnurilor, 
citirea Sfintelor Cărţi, vestirea cuvântului dumnezeiesc, rugăciunea şi aducerea jertfei celei nesângeroase, 
erau pe timpul Apostolilor părţi principale ale serviciului divin?!. Exemplul şi poruncile Mântuitorului Hristos 
referitoare la cult, se împlineau cu conştiinţă şi fidelitate de Apostoli, care la rândul lor au orânduit şi ei altele 
în acest sens. Astfel adresându-se corintenilor (1,14), Apostolul neamurilor scrie: , Când vă adunaţi ...şi unul 
dintre voi are o cântare, altul o învăţătură... acestea să fie spre întărire”, iar efesenilor (5, 19) şi colosenilor 


18 Și astăzi la Muntele Athos, la privegheri și la hramuri, în timpul troparului Litiei, „Născătoare de Dumnezeu Fecioară...” la Polieleu, la 
doxologie şi la „ Sfinte Dumnezeule...” de la Liturghie, se pun în mişcare toate policandrele în sensuri opuse formând semnul sfintei cruci, 
simbolizând faptul că tot ce există lucruri și fiinţe să laude pe Domnul. 

19 Observăm că se face deosebire clară între cei care cântau cu instrumente muzicale și cei care cântau cu glasul. 

20 Convorbiri cu Părinţii deșertului, apud Petre Vintilescu, op. Cit. p. 224. 

21 Petre Vintilescu, op. cit. p. 225. 

(3, 16), le spune: Întăriţi-vă sufleteşte prin psalmi, prin slavoslovii şi prin cântări duhovniceşti, cântând şi 
lăudând în inimile voastre pe Domnul” Făcând mărturie despre ascultarea şi buna comportare a corintenilor, 
acelaşi Apostol le scrie: Vă laud fraţilor, că de toate ale mele învățături vă aduceţi aminte şi ţineţi predaniile 
precum vi le-am dat eu” (1 Cor. 11,2 ). Sfântul Apostol lacob, în Epistola sobornicească (5, 13 ), zice: De 
pătimeşte rău cineva dintre voi, să se roage, este vreunul cu inimă bună să cânte cântări de laudă”. Astfel 
cântarea însoțea citirile din Scriptură şi predica sau omilia ce urma ca explicare a textului, rituri premergătoare 
„frângerii pâinii”. 

Muzica religioasă iudaică a format elementul primordial, esenţial şi fundamental în originea cântării noastre 
de cult. Primii creştini fiind recrutaţi dintre iudei, veneau în biserica cu vechea manieră a cântărilor de la templu. 
Istoria liturgică ne confirmă faptul că solistul de la ceremonialul primilor creştini era urmaş al cântăreților din 
sinagogile vechi evreieşti. Studiile de muzicologie comparată cu privire la vechile melodii creştine şi cântecele 
sinagogale ale evreilor, care locuiau în ţinuturi vechi şi izolate de orice fel de influenţe ale civilizaţiei( Babilon, 
lemen), dovedesc o înrudire şi origine comună 2%. Asemănarea cea mai izbitoare se poate constata în citirile 
rugăciunilor, psalmilor, Apostolului şi a Evangheliei, care poartă în ele scheletul lecturii mozaice din sinagogi. 

Oficiile de cult creştin, în forma existentă astăzi nu s-au încheiat decât treptat. Apostolii însăşi, care mergeau 
la templu, nu au avut altă formă de închinare decât cea obişnuită în cultul evreiesc. În primele secole, cultul şi 
implicit muzica de cult erau simple. Chiar şi mai târziu, Sfântul Sava de la Buzău (martirizat în anul 372), cânta 
psalmi în biserică şi cultiva cântarea psalmilor cu mare zel”?4. 

Caracterul biblic al cântărilor bisericeşti nu se referă în mod strict numai la , litera” textului biblic, imnurile 
cu caracter dogmatic, apărute împotriva ereziilor, chiar dacă păreau că se îndepărtează ca text de cuvintele 
Scripturii, conţinutul de învăţătură rămâne tot biblic?. Foarte multe cântări transpun formulări dogmatice, 
învățături cu caracter dogmatic, hristologic şi trinitar?$. Există chiar o categorie de cântări care se numesc 
„Dogmatice', tocmai în virtutea conţinutului lor dogmatic”. 

În urma celor prezentate putem concluziona că muzica rămâne mijlocul cel mai potrivit prin care omul 
îşi exprimă starea sufletească cea mai profundă, de bucurie sau de durere, dar mai ales dependenţa sa de o 
Fiinţă atotputernică, de Dumnezeu. Această posibilitate de manifestare a sentimentelor religioase, creştinul 
le poate manifesta în Biserică în cadrul cultului creştin ortodox, în care muzica este prezentă într-o proporţie 
considerabilă. 

Strămoşii noştri care trăiau în mijlocul naturiiau pututtrăi aceste experienţe, erau mai aproape de Dumnezeu 
şi sufletul lor era încălzit de muzica naturii în atmosfera căreia lucrau pământul pentru câştigarea pâinii. Natura 
a servit omului drept catehism, pentru tot ce a învăţat pe câmp, pe văi, pe lângă râuri, păzind vitele, culegând 
fructe sau lucrând pământul. Este o foarte mare dramă că oamenii de azi nu mai au timp pentru natură decât 
foarte rar. Ei sunt ascunşi în blocuri printre betoane, circulă pe asfalt, nu mai au tangenţă cu pământul de unde 
îşi trag seva, nu mai au comuniune cu natura, nu mai au acea intimitate cu divinul pe care o caută inima şi 
sufletul omului şi care se revarsă în iubirea şi blândeţea faţă de aproapele. Ne întrebăm astăzi de ce suntem răi 
unii cu alţii, de ce nu mai avem răbdare cu aproapele nostru. Aceasta pentru că nu ne încărcăm sufletul cu acea 
energie divină care ne dă putere sufletească de a mai iubi. În natură fiecare specie de animale, vegetale sau 
minerale, vibrează pe o anumită lungime de undă foarte precisă şi îşi fredonează cântecul ei specific: „Există o 
muzică pentru creşterea trandafirului, o muzică pentru fiecare plantă care poartă culoarea ei şi care înfloreşte 
pentru preamărirea lui Dumnezeu în mediul său înconjurător”2. 

Dar nu numai stelele, păsările şi plantele cântă, se vorbeşte despre „cântecul îngerilor” şi aceasta are o 
influenţă benefică asupra sufletului oamenilor. La naşterea Domnului corul îngerilor a lăudat pe Dumnezeu 


22 Petre Vintilescu, Încercări de istoria Liturghiei. Liturghia creştină în primele trei veacuri, București, 1930, p. 35. 

23 Gavril Galinescu, op. Cit. p. 11. 

24 Sebastian Barbu Bucur, Cultura muzicală de tradiţie bizantină pe teritoriul României în sec. XVIII și începutul sec. XIX, și aportul ori- 
ginal al culturii autohtone, București, apud, Sebastian Barbu Bucur, op. Cit. p. 93. 

25 Orice carte de cult cuprinde cântări care au sugestie, nuanţă sau trimitere scripturistică. Acest fapt rămâne valabil chiar și pentru 
cântările inspirate din Istoria Bisericii, Vieţile Sfinţilor, evenimente bisericești importante, pentru că toate capătă relevanţă în lumina Istoriei 
Mântulirii, pe care Biblia o cuprinde şi o păstrează slujind „duhul” Scripturii. 

26 Ene Branişte, Liturgica generală, op. Cit. p. 692: , Învățătura sau dogma ortodoxă și-a găsit formele de exprimare în cadrul cultului 
său atât în imnografia bizantină, cât mai ales în textele liturgice răsăritene. 

27 Toate cântările de la Vecernie, după stihirile de la „ Doamne strigat-am”, se numesc dogmatici deoarece textul acestora cuprinde o 
învăţătură de credinţă. 

28 Ibidem, p. 27. Oamenii trebuie să fie învăţaţi să se reîntoarcă la aerul curat de afară. Aerul condiţionat este o invenţie diabolică ce ne 
aduce suferință. Omul trebuie învăţat să respecte anotimpurile, aerul curat (există încăperi la care ferestrele nu se deschid niciodată, aerul 
vine numai prin aparate speciale). Omul trebuie să rezoneze cu aerul curat, cu dragostea faţă de natură manifestată în voce și sunete, fie că 
este vorba de zgomotul valurilor mării, murmurul vântului printre pini, de cântecul păsărilor, adică muzica naturii și a sferelor cerești împre- 
ună. 

zicând: „ Mărire întru cei de sus lui Dumnezeu şi pe pământ pace între oameni bunăvoire”( Luca, 2, 13-14). 
Îngerii vestitori au cântat şi toţi au fost impresionați de lumina puternică a stelei care i-a călăuzit pe magi, 
făcându-se auzită muzica plină de bucurie a cerului, interpretată de fiinţele cereşti fără de trupuri, care vesteau 
pe pământ pace și între oameni bunăvoire. A fost o experienţă de neuitat pentru păstorii din Ţara Sfântă. Când 
aceştia au auzit vocile care anunțau naşterea Mântuitorului, acele strigăte de bucurie din jurul Betleemului, 
au încercat şi ei să intre în rezonanţă cu îngerii. Întreaga viaţă a acestei aşezări s-a schimbat prin conectarea la 
acest cântec venit din ceruri, la acea muzică a cerului. Erau vibraţiile muzicale ale sferelor celeste, în acea lume 
unde întreaga natură proclama evenimentul unicat din viaţa omenirii, naşterea Fiului lui Dumnezeu. 

Unirea cu Dumnezeu produce şi unirea între oameni. Omul este o memorie eternă, cântă psalmistul, se ştie 
dependent de Dumnezeu care nu-l părăseşte şi care de o veşnicie îl aşteaptă cu o milă egalată doar de puterea 
Lui. Cântarea religioasă are darul să activeze această memorie şi să o actualizeze, pentru ca dorinţa de a fi 
alături de Dumnezeu să devină cea dintâi dorinţă a omului. Numai sufletul cântă, spune Alfred Tomatis, corpul 
este instrumentul său. Cântul religios este răspunsul cel mai fiziologic al unui trup degajat de problemele 
cotidianului”. Fiinţa umană care încearcă să se conecteze la lungimea de undă divină, prin cântare, acţionează 
la fel ca celelalte fiinţe din diferite regnuri ale naturii, care îşi exprimă prin sunete unirea lor cu Dumnezeu. Viaţa 
în manifestarea ei este vibraţie, a intra în rezonanţă cu Creatorul înseamnă a te pune în acord, a te pune pe 
aceeaşi lungime de undă cu El. Orice obiect, chiar cu o aparenţă inertă, este format din atomi puşi în mişcare 
de oscilaţii periodice, adică de vibrații. Toate fiinţele vii, toate lucrurile vizibile şi invizibile sunt însufleţite de 
vibrații”. 

Savanţii au fost foarte mulţumiţi când au descoperit că materia este formată din molecule şi din atomi. 
Credeau că au descoperit secretul vieţii. Numai că savanții de astăzi descoperă că atomii pe care-i credeau 
cuminţi înlănţuiţi în colţul lor, îşi permit să mişte. Astăzi se consideră că materia este formată din atomi care 
vibrează (cântă) în continuu. 

Toatereligiile lumii au folosit şi cultivat muzica cu ajutorul căreia se ridicau cu mintea şi inima către Dumnezeu. 
Pe plan orizontal muzica are darul de a risipi tensiunea, efectul sentimentelor sumbre. Dintotdeauna sunetele 
care mişcă şi unesc inima oamenilor, au fost considerate o enigmă. Muzica era privită ca un lucru sfânt ce 
trebuia să folosească la purificarea sufletului omenesc. Unind gândirea umană cu divinitatea în momente 
solemne de emoție religioasă, se pecetluia legătura dintre divinitate şi omenire. Orice demers spiritual începe 
cu ideea pe care ne-o facem despre el. Gândurile sunt acţiuni care emit o energie. Această energie trece la 
nivelul fizic, la nivelul corpului, ca să genereze activitatea concretă. lată de ce rugăciunea și meditaţia sunt 
mai bune dacă corpul fizic exprimă gândirea prin gesturi, prin atitudini: a te aşeza în genunchi sau a cânta 
cu vocea. Ne rugăm pentru că dorim să ne conectăm la forţa divină, folosind propria voce. Muzica să devină 
mijlocul de exprimare care va fi sinteza a tot ceea ce omul va putea să găsească mai frumos şi mai armonios în 
viaţa sa. Este una dintre căile privilegiate prin care omul va reface frumuseţea şi armonia pierdute în agitația 
care a tulburat sufletul celor din anturajul său. 

Aşadar când te simţi cuprins de greutăţile vieţii, când ai tendinţa să-ţi răspândeşti energiile agitându-te 
inutil, există un singur remediu: rugăciunea prin intermediul muzicii religioase. Rugăciunea ajută omul în 
drumul său spre desăvârşire. Dacă se mai adaugă şi muzica, urcuşul va fi mai uşor. Înlăturarea unor tendinţe 
negative pot să se facă mult mai repede prin folosirea muzicii. De aceea suntem îndemnați : „Daţi muzicii locul 
ce i se cuvine. Omul să asculte muzică şi să se lase ghidat de ea; nu muzica la modă, ci aceea care construieşte 
armonia, care construieşte o punte între sublim şi infinit, între sufletul omului şi divin”?!. 

Fiecare om vibrează pe o anumită undă; orice slăbiciune, orice boală creează în corp o vibraţie disonantă, 
dizarmonică, opusă de cea de care are nevoie omul:?. Dacă folosim unele vibrații exterioare (muzica religioasă 
sau rugăciunea), poate să apară un răspuns. Calea cea mai bună este să dezvolţi mai întâi cu cei din jurul 
tău vibrații potrivite, pe aceeaşi undă, pentru a crea o armonie perfectă. Trupul nostru este sincronizat cu 
cosmosul, el se scaldă în energia pe care o primim de la soare, lună sau razele cosmice, energie care vine de la 
Cel Atotputernic. 


29 Alfred Tomatis, De ce cântul religios, publicat în revista Cantate Domino, iulie 1987, p. 4 

30 Lungimea de undă este spaţiul parcurs de vibraţie într-o perioadă și perioada este timpul scurs între două treceri succesive ale unui 
sistem oscilant prin aceeași poziţie și cu aceeași viteză. 

31 Arthur C. Clarke, Muzica și influenţa ei secretă asupra de-a lungul timpului, op. Cit. p. 34. 

32 Orice gând dizarmonic se manifestă printr-o lungime de undă perturbatoare. Aceasta, pe termen lung sau scurt, provoacă boala, 
introducând discordanţe vibratoare între diferitele părţi ale corpului. Organul afectat emite vibrații care se percep după sunetul vocii bol- 
navului. Celulele acestui organ bolnav se află atunci într-o situaţie critică. Ele doresc să revină pe lungimea de undă corectă dar nu reușesc. 
Dacă este ajutat, partida este câștigată. Muzica, prin vibraţiile sale, poate să redinamizeze celulele aducându-le acea energie de care duc 
lipsă. În aceeaşi măsură poate interveni și rugăciunea proprie sau rugăciunea preotului în cultul divin public. 

Energia mintală emite vibrații atât de puternice încât sunt în stare să acţioneze şi asupra materiei, deci şi 
asupra corpului omenesc. Dacă toţi credincioşii care se află în Biserică se roagă pentru un confrate a lor aflat în 
suferinţă, la spital sau acasă, pot să-i aducă o ameliorare a sănătăţii. Un medicament spiritual extraordinar este 
rostirea unor afirmaţii în gând sau cu voce tare, luate din Biblie sau după Biblie, (rugăciunea inimii), pentru că 
această practică poate să aducă alinarea suferințelor trupului sau sufletului. Se recomandă, tot pentru binele 
personal sau a celorlalţi pentru care ne rugăm, să se practice rugăciunea cântată, să se cânte, să se fredoneze, 
chiar dacă se cântă fals (nu asta contează), face bine şi acesta este lucrul cel mai important. 

În ultimii ani s-a dezvoltat ceea ce numim medicina habitatului. S-a observat că locuinţele, casele, se pot 
îmbolnăvi şi trebuie tratate precum şi omul care suferă. Mai mult decât atât ele îi pot îmbolnăvi şi pe cei care 
locuiau în ele. O casă veche, un monument, un castel care a traversat secole, are vibrații bune sau rele. 

Pe vremuri, meseriile se exercitau însoţite de muzică. În ateliere toţi muncitorii cântau sau fluierau, acest 
procedeu le aducea bună dispoziţie şi se lucra mai cu spor. Există şi în munca intelectuală acest procedeu. Spre 
exemplu sunt scriitori care nu au inspiraţie dacă nu ascultă muzică. Munca în acordurile muzicii poate fi mai 
organizată. Cei care se obişnuiesc să cânte în timpul lucrului, pot să suporte mai uşor lungile ore de muncă, 
singurătatea morală, cămăruţa lipsită de confort, reumatismul sau alte boli*. Cu siguranţă ar fi mai puţine 
accidente de muncă şi boli profesionale dacă în timpul lucrului ar exista muzică adecvată. În meseriile numite 
„ manuale”, în care corpul fizic trebuie menţinut în formă, muzica ar trebui să facă parte din condiţiile de lucru. 

Dacă astăzi relaţiile dintre oameni s-au alterat, este şi datorită faptului că muzica pozitivă, muzica plăcută 
sufletului lipseşte din viaţa oamenilor. Acest lucru face ca şi relaţia omului cu Dumnezeu să fie alterată, astfel 
că omul a ajuns în disonanţă cu divinitatea şi cu cei din jur, dar şi cu natura înconjurătoare. 

S-a vorbit şi se vorbeşte despre acţiunea muzicii asupra materiei. În Egiptul antic, ea a constituit un 
instrument de construcţie. În timpul marii civilizaţii a Egiptului antic, s-au folosit sunetul şi vibraţiile pentru 
levitarea unor obiecte grele. Experții se întreabă astăzi prin ce tehnici extrem de sofisticate au putut fi ridicate 
pietrele care formează piramidele. Aceste blocuri enorme au fost aşezate cu o precizie impecabilă, o aliniere 
perfectă, o precizie care şi astăzi ar fi greu de realizat dacă nu imposibil. Se pare că energia sunetelor a fost 
folosită fie sub formă de cântece, fie sub formă de muzică instrumentală. 

Dacă omul reuşeşte să se conecteze complet la armoniile naturii, îi cunoaşte şi înţelege ritmurile pe care 
le poate exprima în sunet şi muzică, poate să se vindece nu numai pe sine şi pe alţii, ci să acţioneze asupra 
regnului animal, vegetal sau mineral. 

Trebuie să ne asumăm responsabilitatea pentru felul în care gândim şi simţim. Dacă nu ne place cum ne 
simţim, trebuie să schimbăm felul de a gândi. Gândurile, cuvintele şi acţiunile sunt energie, vibraţie. Prin 
contopirea noastră cu energia divină din interiorul nostru, trebuie să învăţăm să-i iubim, să-i respectăm şi să-i 
acceptăm pe alţii şi să devenim propriul nostru izvor de fericire, să nu ne bazăm pe alţii pentru a fi fericiţi. 

Noi oamenii suntem sisteme de energie, de rezonanţă, care emitem semnale. Dacă transmitem semnale la 
întâmplare, primim experienţa de viaţă întâmplătoare. Dacă ne acordăm rezonanţa noastră către o intensitate 
mai pură, mai armonioasă, atunci putem controla calitatea vieţii şi experienţelor noastre de viaţă. Cei care 
reacţionează cu mânie, duc cu ei acea energie negativă şi este posibil să-i infecteze şi pe alţii cu ea. Prin simpla 
schimbare a tiparului gândirii se poate crea o viaţă pe care să o îndrăgim şi de care să ne bucurăm. 

Armonia lăuntrică este obţinută prin echilibru şi aplicarea zilnică a rugăciunii, care face să nu sălăşluiască 
în sufletul nostru starea de frică, boală şi moarte. După cum gândim aşa vom fi. Alegând gândurile cele bune, 
pozitive, ne aşteptăm ca trupul nostru să se vindece, relaţiile noastre cu cei din jur să fie dintre cele mai 
bune iar comuniunea cu Dumnezeu să ne aducă numai energii binefăcătoare. Energia urmează gândirea, iar 
gândirea creează. Ce fel de realitate dorim să creăm? O realitate în care să se poată vedea în mod clar amprenta 
divinității în viaţa noastră. Rezonând pe lungimea de undă a Creatorului, vom avea o viaţă liniştită, vom simţi 
bucurie, viaţa noastră va înflori şi se va manifesta adevăratul scop pentru care am fost creaţi, fericirea veşnică 
şi preamărirea lui Dumnezeu. 


33 Fiecare casă, fiecare încăpere, fiecare edificiu are vibrația sa proprie resimţită de către locatari. Uneori degajă armonie, alteori dizar- 
monie. Casele vechi unde au fost certuri, scandaluri, crime sunt pline de duhuri rele. Aceasta este o boală care se poate vindeca. Biserica 
are slujbe speciale numite ierurgii care se oficiază la casele creștinilor (sfeștania), și prin rugăciuni speciale combinate cu cântări speciale se 
îndepărtează puterea vibratorie a duhurilor rele care otrăvesc atmosfera. 

34 Experienţa a arătat că orice activitate trebuie să integreze noţiunea de timp. Aceasta este esenţa armoniei ritmului muzical. Se poate 
constata ritmul în orice activitate, durata de timp necesară ca aceste activităţi să fie valabile. 

35 Poate se va ajunge să se constate științific această teorie a ridicării unor obiecte, poate că omenirea va redescoperi aceste tehnici cu 
toate secretele ascunse, legate de puterea vibraţiilor asupra materiei. 

GÂNDURI LA NAŞTEREA DOMNULUI 


Preot NICOLAE DALE - Parohia Beregsău Mic 


„lată, Fecioara va avea în pântece şi va naște Fiu şi vor chema numele Lui Emanuel, care se tâlcuieşte: Cu noi 
este Dumnezeu” (Matei 1, 23) 

lisus Hristos nu S-a născut numai pentru un singur popor, nici pentru o singură generaţie, ci El S-a născut și 
a venit în lume pentru întreaga omenire, atât pentru cei din timpul Său și pentru toţi oamenii până la sfârșitul 
veacurilor, cât și pentru cei dinainte de EI, scoțând din iad și din întunericul morţii pe cei drepţi, după cuvântul 
apostolului: „Căci, când păgânii care nu au lege, din fire fac ale legii, aceștia, neavând lege, își sunt loruși lege” 
(Romani 2, 14). Deci, constiinţa noastră ne este o lege care ne spune ce este bine şi ce este rău. Întruparea Sa pe 
pământ, Mântuitorul a voit să o facă folositoare, binefăcătoare şi mântuitoare pentru toţi oamenii. 


Întruparea Fiului lui Dumnezeu este o mare taină, ea nu se poate pătrunde de mintea omenească şi nici nu se 
poate înţelege. Sfântul Apostol Pavel zice: Cu adevărat mare este taina dreptei credințe: Dumnezeu S-a arătat în 
trup, S-a îndreptat în Duhul, a fost văzut de îngeri, S-a propovăduit între neamuri, a fost crezut în lume, S-a înălţat 
întru slavă” (| Timotei 3, 16). 

În ce constă această mare taină? În aceea că, Cel fără de început ia început prin naştere din trup omenesc. 
Cel nevăzut, în chip văzut se arată în lume. Cel necuprins în ceruri, în peşteră Se cuprinde și-n scutece Se lasă 
înfăşurat, Cel ce şade pe heruvimi și este slăvit de cetele îngereşti, primeşte a Se naște în staulul vitelor. Cel născut 
din Tată fără de mamă, mai înainte de veci, „la plinirea vremii” (Galateni 4, 4), se naște pe pământ din Fecioară fără 
bărbat. Fiul lui Dumnezeu, Fiul Fecioarei se face:,Și Cuvântul S-a făcut trup și S-a sălășluit între noi” (loan 1, 14). 

El a venit în lume ca să-L descopere pe Tatăl ceresc ca Părinte al Său și-al oamenilor, să se descopere pe Sine că 
este Fiul Tatălui, Să-Lvădească pe Duhul Sfânt, pe Care îl va trimite de la Tatăl peste Sfinţii Apostoli, spre a întemeia 
în chip aievea Biserica lui lisus Hristos, sfinţindu-o cu adevărul, dându-i tăria spre a nu putea fi biruită aici de 
porţile iadului. În această Biserică, întemeiată de Mântuitorul pe Cruce, se descoperă și se face cunoscută nouă pe 
deplin învățătura cea mântuitoare a lui lisus Hristos. 

Întrupându-se, lisus Hristos S-a dezbrăcat de slava Sa dumnezeiască şi, luând chip de rob, S-a făcut asemenea 

oamenilor, smerindu-Se pe Sine, ascultător făcându-Se până la moarte, și încă moarte de cruce (Filipeni 2, 8-7). 

Cel Atotputernic primeşte a Se supune suferințelor şi umilirii. Nu numai că se întrupează ca om, dar Își alege 
şi o naştere smerită și sărăcăcioasă, în staulul vitelor, rece și neprimitor. lisus Hristos nu Se naşte într-o familie 
împărătească ori din tagma înţelepţilor lumii, ci dintr-o fecioară săracă, evlavioasă și smerită. 

Peştera în care S-a născut lisus Hristos nu era cum ne este înfăţişată în iconografia creştină - o peşteră în care 
lumina strălucește, pereţii sunt albi și curaţi, coloanele de marmură spijină și împodobesc intrarea - ci era un 
adăpost obişnuit de vite, cu miros de grajd, rece și întunecos. Într-un astfel de staul S-a născut lisus Hristos, Fiul 
lui Dumnezeul! 

lisus Hristos, luând trup omenesc din Fecioara Maria, a simţit în trupul Său tot ce este caracteristoc omului, 
fiind supus acelorași legi ale firii omenești. Astfel a suferit ca orice om foamea, setea, oboseala, frigul, arșița, 
amărăciunea, mâhnirea, bucuria, teama, durerea, întru toate asemănându-Se nouă, afară de păcat. 

leslea în care S-a născut Mântuitorul este cel dintâi amvon din care , prin chipul nașterii Sale, ne-a arătat calea 
pe care trebuie s-o urmăm, a virtuţiilor pe care să ni le însuşim: smerenia, modestia, umilinţa. El știe că rănile de 
care suferă cel mai mult oamenii, și care-i depărtează de Dumnezeu sunt mândria, lăcomia, trufia, dorința de 
stăpânire, slava deșartă și altele, asemenea lor. 

Între naşterea şi moartea Mântuitorului este mare asemănare. Privind Betleemul, locul naşterii, şi Golgota, 
locul răstignirii şi jertfei Sale, vedem că El S-a născut în mijlocul vitelor și moare între tâlhari. Gol S-a născut în 
iesle, şi gol moare răstignit pe cruce. În peşteră străină se naște, şi în mormânt străin se îngroapă. În miez de 
noapte Se naşte, dar steaua cerească și îngerii Îi luminează peştera. În miezul zilei Îşi dă duhul pe cruce, însă 
întunericul cuprinde pământul și cutremurul îl zguduie. Naşterea Sa, prin magi şi stea se descoperă, tulburând 
întreg lerusalimul, dar învierea Sa din morți, prin ostașii ce-L străjuiau, şi mormântul gol se vestește, răscolind din 
nou Ierusalimul. Îngerii vestesc cei dintâi, păstorilor, naşterea lui lisus şi tot îngerul anunţă mironosiţelor minunea 
cea slăvită a Învierii Domnului din morți. 

lisus Hristos în taina Sfintei Cuminecături 

Am arătat mai înainte că lisus, în cer S-a născut din veci din Tatăl, fără mamă. Pe pământ Se naște din mamă fără 
tată. În taina Sfintei Cuminecături Se naşte fără tată şi fără mamă, numai prin jertfa Sfintei Liturghii. 

La fiecare Sfântă Liturghie se actualizează în mod real nașterea Domnului lisus Hristos, activitatea Sa, patimile, 
moartea, învierea și înălțarea Sa la cer. De câte ori ne împărtăşim la Sfânta Liturghie, ni-l facem pe lisus oasepte în 
casa trupului și sufletului nostru. 

Prin nașterea Sa, lisus S-a pogorât pe pământ fără să părăsească cerul; prin Sfânta Cuminecătură, lisus și după 
înălţarea Sa la cer, nu a părăsit pământul, ci a rămas împreună cu noi, împlinindu-se astfel cuvintele Sale: „lată, Eu 
cu voi sunt în toate zilele, până la sfârșitul veacului” (Matei 28, 20). 

Dacă mana cerească a căzut din cer, prin purtarea de grija alui Dumnezeu, peste poporul ales și a săturat 
mulțimile în pustie, cu atât mai mult Sfânta Cuminecătură, care este Însuși Trupul şi Sângele lui Hristos, ne este 
hrana și arvună a vieţii veşnice. 

Noe a lucrat mulți ani la contrucţia corabiei, bărbat drept fiind, pentru a se mântui din potop el și familia sa. 
Moise a făcut chivotul Legii din lemn ce nu putrezește, și la îmbrăcat cu aur, ca să poată păstra în el mana şi tablele 
Legii. Solomon, cel mai înţelept împărat al iudeilor, a lucrat 46 de ani la zidirea strălucitorului templu din lerusalim 
şi 14 zile a sărbătorit sfinţirea lui, aducând mii de jertfei de împăcare și recunoștință. Atunci ce vom zice noi, care 
dorim ca în templul trupului nostru să primim pe Însuși Împăratul Împăraţilor? Cu câtă atenţie, grijă şi smerenie 
vom trece la curăţia templului în care urmează să-L întâmpinăm și să-L adăpostim pe Hristos. 

Eu sunt bolnavul, iar Tu doctorul tămăduitor și milostiv. Eu sunt săracul în faptele cele bune, iar Tu, bunătatea 
şi bogăția nemărginită. Eu rob fiind, iar Tu Stăpânul, primești să intri sub acoperâământul casei sufletului meu. Te 
micşorezi în dumnezeirea Ta, ca să Te pot încape pe Tine Cel necuprins, în ființa mea! 

Prin nașterea Sa, lisus Hristos Îşi ascunde dumnezeirea sub chipul omului, iar în Sfânta Împărtășanie Îşi 
dezvăluie atât firea omenească cât și cea divină, sub forma pâinii și a vinului. 

Pentru întâmpinarea praznicului Nașterii Domnului ne-am îngrijit să avem toate cele trebuincioase trupului, 
hrană și îmbrăcăminte, ne-am împodobit şi primenit casele, și toate acestea sunt necesare și folositoare, însă ele 
se referă doar la cele ale trupului. Dar cea mai plăcută pregătire și aleasă îndeletnicire dorită de lisus Hristos este 
o sinceră mărturisire de păcate şi o vrednică împărtăşire. În felul acesta lisus se naște în cămara sufletului nostru. 

Îi judecăm aspru pe locuitorii Betleemului care n-au primit în casele lor pe bătrânul Iosif şi Fecioara Maria, ci 
i-au respins spunându-le că nu au loc să-i găzduiască. Dar să nu-i condamnăm prea tare, fiindcă în același timpne 
judecăm pe noi înșine, căci dacă ni se va pune întrebarea: oare Hristos are loc în casa sufletului nostru, ce vom 
răspunde? Și astăzi, ca și acum două mii de ani, Hristos Se apropie de noi şi zice: „lată, stau la ușă și bat, de va auzi 

cineva glasul Meu şi va deschide ușa, voi intra la el şi voi cina cu el si el cu Mine” (Apocalipsa 3, 20). 

lisus Hristos batela poarta minţii noastre, oferindu-ne adevărurile învăţăturii Sale dumnezeiești care au schimbat 
fundamental înfățișarea acestei lumi sub aspect social și uman. Hristos a condamnat asuprirea și inegalitatea 
dintre oameni. Învățătura creştină acordă aceleaşi drepturi tuturor membrilor societăţii, iar femeii, care înainte de 
Hristos era considerată roabă a bărbatului,i se încredinţează sub steaua creștinătății toate drepturile și privilegiile, 
fără a se face vreo discriminare între ea și bărbat. 

lisus Hristos bate și la poarta inimii noastre: Fiule, dă-mi inima” (Pilde 23, 26). lisus cere locaș în inimile noastre, 
fiindcă inima este centrul cardinal al vieții noastre. Ea este sălașul dragostei sau al dușmăniei. De aici pornesc 
gândurile, vorbele și faptele noastre. 

Mântuitorul fericește pe cei cu inima curată, asigurându-i că ei vor vedea pe Dumnezeu. Proorocul David s-a 
rugat fierbinte lui Dumnezeu ca să-i zidească o inimă curată. 

Cel slab în credinţă și pătruns numai de grijile lumești nu va accepta dăruirea inimii sale lui lisus, motivând 
că inima lui este legată de bogății, de plăceri, de interese și bucurii trecătoare. În felul acesta, el este locuitor al 
Betleemului, care nu-L primește pe lisus în încăperile casei sale. 


Astăzi, Hristos vine Să se nască în sufletele noastre și ne cere loc de sălășluire. Să nu refuzăm și nici să amânăm 
primirea Lui, amăgindu-ne că avem timp pentru mai târziu. S-ar putea ca amânând mereu, să fie prea târziu și să-L 
pierdem pe Hristos pentru totdeauna. Să fim fericiţi că fiecare dintre noi putem deveni un altar și un potir în care 
sălășluiește Hristos, fiind călăuziți ca magii nu doar de o stea, ci de lumina cunoștinței pe care ne-a adus-o Hristos 
în lume, cum glăsuiește așa de frumos troparul Nașterii: „Răsărit-a lumii lumina cunoștinței”, spre a-L afla pe EI și 
a-l oferi alese daruri: aurul credinţei noastre, tămâia curată a dragostei precum și smirna nepieritoarei speranţe. 

să ne închinăm în faţa Fiului lui Dumnezeu venit în lume și rămas în Biserică sub forma Sfintei Cuminecături, 
din care, împărtășindu-ne cu vrednicie, ne va fi dat să auzim și noi făgăduinţa lui Hristos: „Cel ce mănâncă trupul 
Meu și bea sângele Meu are viaţă veșnică, și Eu îl voi învia în ziua cea de apoi” (loan 6, 54). 

MOARTEA — TRECEREA ÎN VEŞNICIE 


Preot GRIGORE MARIȚA - Parohia Jimbolia 


„Adu-ţi aminte că pământ ești și-n pământ te vei întoarce. Că vine o zi când vei muri și vei ajunge-ntr-un mormânt, 
unde vei putrezi și vei fi acoperit de viermi." 1s.14,1 1. Pe toţi îi va ajunge aceeași soartă, pe bogaţi și pe săraci deopotrivă, 
pe stăpânitori și pe supuși. După cea din urma suflare , sufletul, despărţindu-se de trup, trece la cele veșnice, iar 
trupul se întoarce în ţărână.! Lua-vei duhul lor și se vor sfârși și în ţărână se vor întoarce."Ps.103,30. 

Cuvântul moarte este latin de origine. Derivă de la substantivul feminin „mors”, acuzativ „mortem” şi înseamnă 
sfârşit, pierdere, pierire, moarte, deces. Prin moarte se înţelege „încetarea tuturor actelor a cărei totalitate 
caracterizează viaţa corpurilor organizate” Este vorba despre moartea fizică, căci poate fi vorba și despre o moarte 
spirituală atunci când omul trăiește și stăruie în păcate,căci „plata păcatului este moartea". Rm.6,23. 

Privită dintr-un anumit unghi, moartea este unul dintre bucuriile cele mai naturale „oamenilor le este rânduit să 
moară o singură dată” Evr.9,27. Ea trebuie acceptată fără răzvrătire: „„haidem să mergem și noi să murim cu EI" In.1 1,16. 
Privită dintr-un alt unghi, ea este unul din cele mai nenaturale lucruri. Este pedepsa pentru păcat (Rm.6,23) și ca 
atare, trebuie să inspire frică. Ambele puiet de vedere pot fi găsite în Scriptură, și nici unul di ele nu trebuie omis? 

“a | Omul a fost creat pentru a fi în comuniune cu 
Dumnezeu. El şi-a găsit realizarea deplină într-o 
; viaţă de comuniune, rugându-se și dând slavă 
Creatorului, trăind în armonie cu dragostea Lui 
Dumnezeu. Prin dragoste apropiindu-se de EI, 
spre împărtășirea de nemurirea și dumnezeirea 
Lui, (| Tim.6,16). Omul nu a fost creat pentru 
moarte; moartea nu a fost parte a firii lui şi nici 
îtr-un caz nu este naturală? 

Moartea este un rezultat automatal despărțirii 
de Dumnezeu, iar păcatul este cauza acestei 
despărţiri. Păcatul și moartea interacționează și 
se sprijină una pe alta pentru că „moartea este 
plata păcatului” și „păcatul este boldul morţii”. 
Rm.2,23; | Cor.15,56. Pentru a putea învinge pe unul dintre ei, și celălalt trebuie biruit. Prin urmare, „singurul fără 
de păcat” lisus Hristos a putut să învingă moartea și să elibereze omul din robia ei, făcând din nou posibilă lupta 
pentru „desăvârșire”. Pentru că păcatul declanșeză un adevărat dezacord lăuntric iar moartea spulberă cu totul 
organismul natural, organismul psiho-fizic care este omul. Sufletul nu părăsește cu ușurință trupul, nici nu intră 
într-o lume nouă a purificării și a experienţelor. Mai degrabă sufletul se sfâșie de trup fără voia sa, chinuit fiind de 
aparenta distrugere a organismului său și de separarea nefirească a mădularelor sale. 5 Moartea e faptul cel mai 
semnificativ al vieţii, al trăirii și dă dovadă în profunzime de problema sensului vieţii. Pentru creştin, spre a ajunge 
la viaţă şi înviere, trebuie să treacă prin Cruce, smerenie şi moarte, care toate sunt egale cu Învierea; sunt începutul 
veşniciei. În acest sens creştinul devine „mormânt al Îvierii”, căci din momentul primirii botezului purtând haina 
cernită și cămașa luminoasă, este innoit în propria noapte a morţii și în dimineaţa învierii sale. Creștinul devine și 
este un martor al Lui Hristos Cel Înviat, un martor al vieţii veşnice încă de aici.5 


Sufletul înainte de moarte 

Omul a fost creat deopotrivă trup și suflet. Deși a fost creat primul, trupul singur nu reprezintă făptura umană și 
chiar dacă sufletul a dat viaţă trupului, nici acesta luat individual, nu îtruchipează făptura umană. Omul a devenit o 
fătură vie atunci când trupul a fost unit cu sufletul. Așa cum spunea și Sf. Grigore Palama : „Atunci când se spune că 

1 Sf. Alfons Maria de Liguori, „Pregătirea pentru moarte”, Ed. Galaxia Gutenberg, Târgu lăpuş, 2004, p.9. 

2 Pr. Prof. Nicolae Neaga, „Gânduri despre moarte şi viaţă ă”în Mitropolia Ardealului, nr.1-3, anul XXIII, Ed. Arhiep. Sibiului, Sibiu, 1978, p.86. 

3 Dicţionar biblic, Societatea misionară română, Ed. Cartea Creștină, Oradea, 1995, p.867. 

4Î.PS. Lazăr Puhalo, „Sufletul, trupul și moartea”, Ed.Eikon, Timişoara, 2005, p.14. 

5 Ibidem, p.15. 

6 Adrian Ghe. Paul, „Semnificaţia morţii şi a învierii noastre în Hristos” Ed. Mega, Ed. Argonaut, Cluj-Napoca,. 2005, p.38. 

Dumnezeu a făcut omul după chipul Său, cuvântul om nu închipuie nici trupul singur și nici sufletul singur, ci cele două 
luate împreună" 

Trebuie să fim mereu atenţi, plini de pocăință, chibzuiţi, cugetând la felul în care va avea loc despărţirea 
sufletului de trup, gândind că acum chiar ne stă în faţă moartea. Atunci ne sunt de ajutor mângâiere și bucurie 
faptele bune și conştiinţa curată: Întocmai așa cum ostașii trimişi de un împărat pământesc să-l ridice pe careva, 
îl înşfacă și îl rețin oricât n-ar voi sau s-ar împotrivii acela, lovit de frică tremură şi se îngrozeşte de prezenţa celor 
care îl duc fără milă pe cale, la fel, când vor fi trimiși îngerii să ia din trupul cuiva sufletul lui, dreptcredincios sau 
nelegiuit, el se umple de spaimă și se îngrozeşte la vederea strașnicilor şi ameninţătorilor îngeri. Atunci, în sfârșit, 
sufletul vede ce nefolositor este pentru el, ce nimicnicie, mulţimea bogăției, a cunoștințelor și a rudelor; el aude și 
înţelege lacrimile și hohotele de plâns ale oamenilor ce-l înconjoară, dar nu poate pronunţa nici un cuvânt, nici să 
ridice vocea, căci nu i s-a întâmplat niciodată o nevoie atât de mare de ieșire din trup. Sufletul suferă pe deasupra 
și din pricina atașamentului faţă de trup; el suferă și tânjește din cauza despărțirii și desfacerii față de cel cu care a 
fost conlocuitor prin natură.* 

„Deșertăciuni sunt toate cele omenești. Câte nu rămân după moarte. Nu merge cu noi bogăţia, nu ne însoțește 
mărirea, căci venind moartea, toate acestea pier. Pentru aceasta, lui Hristos celui fără de moarte să-l strigăm: pe acesta 
mutat de la noi odihnește-l unde este locașul tuturor celor ce se veselesc." 

Alergăm spre moarte fugind de ea. Moartea are răbdare, dar fără să amâne. O povestire orientală este exemplară. 
lat-o: șahul Persiei e scăpat dintr-un pericol de moarte de unul din umilii săi supuși. Monarhul chemă pe salvatorul 
său, îi dă slujba de grădinar pe lângă palat şi îi promite să-i îndeplinească, la cerere orice dorinţă. Toate mergeau 
strună până când îtr-una din zile, grădinarul nostru se întâlnește pe una din aleile imensei grădini regale cu moartea. 
Îngrozit, grădinarul se prezintă șahului şi îi spune: Padișahule, dă-mi calul tău cel mai iute, m-am întâlnit cu moartea 
și vreau să fug la Ispaham, să mă ascund prin mulţime și să scap de ea. Şahul îi îndeplinește dorinţa și apoi coboară în 
grădină. Se întâlnește și el cu moartea. Ce-ai avut cu supusul meu, i se adresează șahul, de ce l-ai ameninţat? Nu l-am 
ameninţat, răspunde moartea, ci doar m-am mirat că se află aici la Teheran și pe răbojul meu e scris să-l iau peste două 
ceasuri de la Ispaham.!! La noi există o vorbă: „unde ţi dat să mori acolo mori." A fugi de moarte nu este o soluţie. 
Soluţia este să ne pregătim sufletele pentru a primi moartea creștinește, adică cu bucurie. Moartea produce de 
obicei o cutremurare pentru că trezește atâtea idei și provoacă o puternică rezonanţă în sufletul omului, care se 
naște pentru ca „viță să aibă”? 

Este sigur că noi toţi trebuie să murim, însă nu știm când! Nimic nu este atât de sigur ca moartea, dar nimic nu 
este atât de nesigur ca ceasul morţii. Pentru ca să fim totdeuna pregătiţi de moarte, lisus Hristos ne descoperă 
la vedere acest adevăr: ba asemanând moartea cu un fur, care vine noaptea pe ascuns, ba îndemnându-ne să 
priveghem, căci în ora în care nu gândiţi Fiul Omului va veni. Sfântul Grigore zice: Dumnezeu tăinuiește ceasul 
morţii spre binele nostru pentru ca noi întodeuna să fim pregătiţi înainte de moarte.!? 

Pregătirea sufletului pentru primirea morţii este un sfat demn de urmat, căci așa cum săracul Lazăr, s-a mântuit 
nu pentru sărăcia lui ci pentru purtarea sa plăcută Lui Dumnezeu. Așa și noi să ne ferim a fi asemeni bogatului, căci 
atunci când trupul nu ne va mai ajuta, sufletul va fi descoperit şi vom cunoaște adevăratele valori, care ne vor fi 
ori spre bucurie veşnică ori spre osândă fără de sfârșit. Liman al celor în nevoie e milostivul, iar limanuul îi primeşte 
şi-i scapă de primejdii pe toţi cei căzuţi în sfărâmarea corabiei, fie că-s răi, fie că-s buni; oricum ar fi cei aflaţi în 
primejdie îi primeşte în sânurile sale.!+ 

Dacă am avea conştiinţa rânduită nu ne-am teme atâta de moarte. Ziua de mâine nu este sigură și nimeni nu știe 
de o va ajunge. Dimineţa să ne gândim că nu vom ajunge să vedem seara, iar seara să nu îndrăznim a ne făgădui 
ziua de mâine. Să învăţăm așadar să trăim în așa fel încât în ceasul morţii să ne bucurăm și nu să ne îngrozim. 


7 PG.150,1361c, Apud, Î.PS.Lazăr Puhalo, op.cit., p.15. 

8 „Cuvânt despre moarte, extras din operele Sf.Episcop Ignatie Brean Ceaninov și din opera Episcopului Teofan Zăvorâtul” Ed.Pelerinul Român, 
Oradea, 1993, p.28. 

9 Ibidem, p.29. 

10 ***PANIHIDA, adică slujbele înmormântării și alte slujbe săvârșite de preot pentru cei răposaţi, tipărită cu binecuvântarea Sfântului 
Sinod și cu binecuvântarea Prea Fericitului Părinte Teoctist, Patriarhul Bisericii Ortodoxe Române, Editura Institutului Biblic și de Misiune al 
Bisericii Ortodoxe Române, București, 2006, p.36. 

11*** Ars Moriendi, Cartea creștină a morților, (Arta de a murii, 1492), traducere de Gabriela Haja, Editura Fides, lași, 1997, p.14. 

12 Pr.Prof. Nicolae Neaga, art.cit., p.86. 

13 13 Sfinta Alfons Maria de Liguori, Pregătirea pentru moarte, traducere de fraţii din Societatea Inocenţiu Micu Klein, Blaj, Editura 
Galaxia Gutenberg, Tîrgu Lăpuș, 2004, p.41. 

14 Sfântul loan Gură de aur, Omilii la parabola săracului Lazăr și a bogatului nemilostiv, traducere din limba greacă veche și note de Adrian Tănăsescu- 
Vlas, tipărită cu binecuvîntarea Prea Sfinţitului Părinte Galaction, Episcopul Alexandriei și Teleormanului, Editura Sofia, București, 2002, p.59. 

REFLECTAREA CREDINȚEI CREŞTIN-ORTODOXE ÎN 
OPERA LUI MIHAI EMINESCU" 


Preot dr. VALENTIN BUGARIU - Parohia Birda 


În urmă cu 170 de ani, pe 15 ianuarie 1850 s-a născut la Botoșani, poetul Mihai Eminescu. Din anul 2010 
această zi a fost proclamată Ziua Culturii Române sărbătorită în aceeași zi cu amintirea nașterii omului deplin al 
culturii românești cum l-a definit pe Eminescu, filosoful Constantin Noica. 

Eminescu a avut sentiment religios constatat în drumurile vieţii și mai ales în opera literară și jurnalistică. 
În poezie, proză şi coloanele ziarului, Poetul nepereche a portretizat biserica de la Ipotești, mănăstirile 
Moldovei, praznicul Învierii. Personajele prozei sunt călugări, în cuprinsul acesteia sunt descrise slujbe religioase 
(înmormântare), o rugăciune murmurată, o amintire fugară a unei slujbe. Ba mai mult, în Geniu pustiu este descris 
un masacru oribil din casa unui preot, făcut de honvezi, în timpul revoluţiei lui Avram lancu?. 

Un cult aparte l-a avut Mihai Eminescu pentru Maica Domnului socotită a fi „Luceafăr al mărilor”, cu „lumină 
dulce clară”, „lumină lină”, ce ne „luminează în noaptea gândurilor noastre” și care „ne înalță și ne mântuie” din 
„Valul ce ne bântuie”. 

Lexicul operei este înţesat de cuvinte ale spiritualităţii ortodoxe: înger, candelă, icoana Mântuitorului, carte de 
închinăciune, doma (casa) lui Dumnezeu, cărţi bisericești ș. a. 

Cartea veche bisericească a fost cea care mereu la însoţit pe Eminescu în peregrinările sale. A transcris personal 
Tetraevanghelul lui Coresi (Brașov, 1504), ceea ce denotă că a avut o sensibilitate aparte faţă de Evanghelia lui 
Hristos. Mihai Eminescu a cunoscut bine Noul Testament tipărit la Bălgrad în 1648 cu osteneala Mitropolitului 
Simion Ștefan. De asemenea este familiarizat cu textul Bibliei de la București din 1688. 

În vremea studiilor gimnaziale făcute la Cernăuţi a fost găzduit în casa profesorului Aron Pumnul unde a 
lucrat la catalogarea cărţilor din biblioteca dascălului transilvănean. În această vreme a şi citit pagini din aceste 
volume. Aici a văzut pentru întâia oară Evanghelia învățătoare (1642) şi Cazania Sfântului lerarh Varlaam al 
Moldovei, Psaltirea slavo-românească și Psaltirea pre versuri tocmită de Sf. lerarh Dosoftei. Aici a cunoscut scrierile 
Sf. Mitropolit Andrei Şaguna. Ajuns bibliotecar la Biblioteca Centrală din lași (1875), Eminescu a achiziționat mai 
multe manuscrise și cărți bisericeşti vechi între care și Psaltirea pre versuri a Mitropolitului Dosoftei. 

În inventarul cărţilor rămase după moartea poetului (aproximativ douăzeci şi cinci de manuscrise, unele în 
fragmente, altele în întregime) se remarcă Psaltirea pre versuri (1680) și Cărticică sfătuitoare a Sfântului Nicodim 
Aghioritul, tradusă în 1819 de un călugăr de la Mănăstirea Neamţ, unde s-a și tipărit în 1826*. 

De-a lungul vieţii Eminescu a locuit în mănăstirile ortodoxe de unde a cules folclor folosit mai apoi în poezie 
şi proza sa, la Alba lulia în Ardeal l-a cunoscut pe Sf. Mitropolit Andrei Șaguna, în Universitățile din Viena și Berlin 
prin lecturi a cunoscut și textul Sfintei Scripturi, iar ca ziarist la București a apărat Biserica Ortodoxă Română 
împotriva celor care se amestecau în funcţionarea ei. 

Mihai Eminescu a prezentat bisericuţa care i-a străjuit copilăria din Ipotești în poezia Melancolie pe care a 
scris-o în august 1876 în casa de aici. Tânărul poet a venit de la lași la vestea morţii „dulcei mame” în 13 august 
1876. 

„...Biserica-n ruină 

Stă cuvioasă, tristă, pustie și bătrână, 

Și prin ferestre sparte, prin uși ţiue vântul — 

Se pare că vrăjește și că-i auzi cuvântul — 

Năuntrul ei pe stâlpii-i păreţi, iconostas, 

Abia conture triste și umbre au rămas; 

Drept preot toarce-un greier un gând fin și obscur, 


1 Cuvânt de învăţătură susținut cu prilejul activităţii religios-culturale „Dor de Eminescu la 170 de ani de la naștere” realizată în biserica 
cu hramul „Nașterea Maicii Domnului” din Birda, jud. Timiș în 15 ianuarie a. c.. 

2 Liviu Stoina, „Cugetarea <<veche>> religioasă în opera lui Eminescu”, în vol. Mihai Eminescu. Poet român și om universal, Editura Basi- 
lica, București, 2019, p. 212. (Se va prescurta în continuare Mihai Eminescu... 

3 Mihail Bulacu, „Lumina Evangheliei în opera lui Eminescu”, în vol. Mihai Eminescu..., p. 123. 

4 Gheorghe Cunescu, „Biserica Ortodoxă Română în viziunea lui Mihai Eminescu”, în vol. cit., p. 245; 249 (Se va prescurta în continuare 
„Biserica Ortodoxă Română în viziunea...”; Liviu Stoina, „Cugetarea <<veche>>..., p. 204. 

Drept dascăl toacă cariul sub învechitul mur”?. 

În anii copilăriei şi ai tinereţii, a făcut vizite dese la mănăstirile locului. A făcut dese popasuri la Mănăstirea 
Agafton la mătușile călugărițe din partea mamei, Raluca luraşcu: Olimbiada, Fervonia și Sofia. Cu acest prilej a 
auzit la o clacă de tors lână, din gura unei călugărițe bătrâne, Zenaida, o poveste populară care i-a fost sursă de 
inspiraţie pentru poezia Călin (file din poveste). 

În Mănăstirea Râşca, a stat câteva luni unde a avut o chilie cu masa şi scaunele de brad. Aici ar fi scris 

poezia Singurătate (1878) în care vorbește despre masa de brad, dulcea pace, despre focul care pâlpâia în sobă: 

„Cu perdelele lăsate, 

Șed la masa mea de brad, 

Focul pâlpâie în sobă, 

lară eu pe gânduri cad. 


Stoluri, stoluri trec prin minte 
Dulci iluzii. Amintiri 

Țârâiesc încet ca greieri 
Printre negre, vechi zidiri, 


Sau cad grele, mângâioase 

Şi se sfarmă-n suflet trist, 

Cum în picuri cade ceara 

La picioarele lui Crist. [...]”6. 

Eminescu a locuit pentru o vreme împreună cu bunul prieten, lon 
Creangă la Mănăstirea Golia din lași, iar la București a fost găzduit în 
chilia prescurăresei din Mănăstirea Caimata. 

În luna mai a anului 1866, a trecut munţii în Ardeal ca să-și caute 
strămoşii neamului” (Tatăl Gheorghe Eminovici a fost fiul dascălului 
Vasile din Călinești și s-a născut în 18128). La doar 16 ani și l-au preocupat 
probleme metafizice capitale: 

„Ce e omul? Ce-i omenirea? 

Ce-i adevărul? Dumnezeirea?” 

(Ms. 2259, ff. 7-9. 

După doar șase ani, Eminescu a citit într-o ședință a Junimii nuvela fantastică Sărmanul Dionis (1872) în care a 
fost conştient de cele două realităţi existenţiale: finutul şi infinitul. Infinitul a fost identificat de filosoful Constantin 
Noica cu „bobul de rouă” care asigură viaţa întregii lumi pornind de la mărturisirea poetului: „Trecut și viitor e în 
sufletul meu, ca pădurea într-un sâmbure de ghindă, și infinitul asemenea, ca reflectarea cerului înstelat într-un 
strop de rouă”. 

Student la Viena și Berlin, Eminescu a citit foarte mult formându-și o cultură vastă. Între cărţile citite s-a numărat 
şi Sfânta Scriptură. Debutul Scrisorii V ilustrează un episod biblic: Judecători 16, 19: 

„Biblia ne povestește de Samson, cum că muierea, 

Când dormea, tăindu-i părul, i-a luat toată puterea 

De l-au prins apoi duşmanii, l-au legat şi i-au scos ochii, [...]”!?. 

Împreună cu alţi scriitori între care loan Slavici, Mihai Eminescu a participat la serbarea de la Putna din 15 
august 1871 când au fost sărbătoriți 400 de ani de la sfinţirea mănăstirii. Aici, poetul a împărţit un teanc de hârtii 
cu poemul La mormântul lui Ștefan cel Mare'?, compus în cea mai mare parte de el: 

„...Stă sus martirul lumii ce-i Dumnezeu putinţe, 


5 Mihai Eminescu, Opere. Poezii, Ediţie critică, note și variante de Perpessicius, Editura Fundaţiei Naţionale pentru Știință și Artă, București, 
2013, p. 69. (Se va prescurta în continuare Opere). 

6 Mihai Eminescu, Opere, p. 104. 

7 Pe urmele criticii literare interbelice (G. Bogdan Duică, Ştefan Paşca) care a scos la lumină faptul că la 1757 la Blaj a fost elev Vasile 
Iminovici, originar din satul Vad (Făgăraș), Dimitrie Vatamaniuc a întreprins o călătorie de studii la Blaj unde a descoperit faptul că mai multe 
familii Iminovici trăiesc în Vad, Rășinari și Cisnădie. Petrea Iminovici, străbunicul lui Eminescu ar fi trecut în Bucovina din pricina persecuției 
religioase declanșată de Curtea de la Viena (https://www.justitiarul.ro/de-la-eminovici-la-eminescu/, accesat în 11.01.2020). 

8 G. Călinescu, Viaţa lui Mihai Eminescu, Editura Saeculum |. O., București, 1995, p. 9. 

9 Gheorghe Cunescu, „Biserica Ortodoxă Română în viziunea...” p. 247. 

10 Constantin Noica, Cuvânt împreună despre rostirea românească, Editura Humanitas, București, 1996, p. 73. 

11 Mihai Eminescu, Opere, p. 151. 

12 Poezia „inchinare lui Ştefan cel Mare”, în Mihai Eminescu, Opere..., p. 805-808. 


30 Învierea 


lar jos la lui picioare mormântul umilit 

Al omului, în care un snop de oseminte 

E-o mână de cenușă, odor neprețuit. [...]”. 

În poezia Învierea (1877), după ce ne prezintă interiorul unei biserici, în miez de noapte, cu străvechi evanghelii 
şi cu cărţi cu file unse, foloseşte teme religioase: 

„...Christos au înviat din morţi, 

Cu cetele sfinte, 

Cu moartea pre moarte călcând-o, 

Lumina ducând-o 

Celor din morminte!”5. 

Elemente creștine pot fi identificate în alte două poeme postume: Colinde, colinde şi Rugăciune. Cea din urmă 
poezie este închinată „Luceafărul mărilor”, adică Maicii Domnului: 

„Crăiasă alegându-te 

Îngenunchem rugându-te, 

Înalţă-ne, ne mântuie 

Din valul ce ne bântuie; 

Fii scut de întărire 

Și zid de mântuire, 

Privirea-ţi adorată 

Asupră-ne coboară, 

O, Maică preacurată, 

Şi pururea fecioară, M e / d A e g 

Marie! AA 

Noi, cei din mila sfântului 

Umbră facem pământului, 3 bi 

Rugămu-ne-ndurărilor, Free 

Luceafărului mărilor; 

Ascultă-a noastre plângeri, 

Regină peste îngeri, 

Din neguri te arată, 

Lumină dulce clară, 

O, Maică preacurată, 

Și pururea fecioară, 

Marie!”'4. 

Din octombrie 1877 şi până în 28 iunie 1883 Mihai Eminescu a fost redactor unic și universal al ziarului 
conservator „Timpul” din București. Acum a apărat dreptul Bisericii Ortodoxe Române de a realiza educaţie 
morală, culturală, patriotică poporului român. 

Chiar înainte de a fi angajatul ziarului bucureștean el a scris în el despre evenimente bisericești dar și despre 
rostul Bisericii în viaţa Ţării. În articolul „Instituţiile țării în lumina lor istorică” din 14 august 1882 nota: „Biserica 
lui Matei Basarab, a lui Varlaam, maica spirituală a neamului românesc, care a născut unitatea limbei și unitatea 
etnică a poporului, ea care domneşte puternică dincolo de graniţele noastre și este azilul de mântuire naţională 
în ţări unde românul nu are stat”'5. 

Eminescu a fost atașat valorilor Bisericii, a locuit şi a creat sub steaşina mănăstirilor, a fost familiarizat cu 
rugăciunea Bisericii înfățișată în poezia Rugăciune. A fost atașat literaturii religioase din veacurile XVI-XVII, subiecte 
preluate în opera literară și ziaristică. Ajuns în presa din România a fost un apologet al valorilor bisericești puse în 
efortul de unitate politică a românilor fărâmiţaţi de interesele marilor puteri din vremea aceea. Limba, credința 
şi tradiţiile (folclorul) au fost cei trei piloni care au susținut conștiința unităţii de neam a românilor de dincolo și 
dincoace de Carpaţi. 


13 Mihai Eminescu, Opere..., p.591. 

14 Mihai Eminescu, op. cit., p. 592. 

15 Mihai Eminescu, Opere XIII. Publicistică, ediţie critictică și îngrijită de Dimitrie Vatamaniuc, Petru Creţia și colab., Editura Academiei, 
Bucureşti, 1895, p. 168-169. 

GUSTURI REDESCOPERITE 


CRISTINA PÂRV 


Alimentele au avut totdeauna un rol definitor în evoluţia umană, întrucât am fost creaţi să ne „reumplem rezervorul” 
ca să putem supravieţui. Metabolismul uman se bazează aproape în totalitate pe aportul exogen al celor trei substanţe: 
glucide, lipide și proteine. În goana noastră spre „nade frumos colorate” (Marin Sorescu, lona, Editura Fundaţiei „Marin 
Sorescu” 1968) neglijăm alimentaţia din ce în ce mai mult și ne păcălim prin consumarea unor produse nefavorabile 
pentru organism. Se pare că am uitat ce înseamnă să trăieşti sănătos; să ai o minte liberă ca să poţi să alegi opţiunile 
benefice unui stil de viaţă care te păstrează „întreg. 

Un lucru pozitiv însă, odată cu evoluţia noastră în timp, este faptul că produsele alimentare au devenit din ce în ce 
mai accesibile tuturor, iar cei talentaţi încep să ne arate cum să le folosim pentru a obţine ceva mai rafinat. Putem învăța 
cum să ne construim meniuri care ne oferă maximul de beneficii din nenumărate produse, întrucât alimentaţia stă la 
baza funcţionării corpului uman, iar o alimentaţie corectă te răsplătește, asemenea cum o alimentaţie nesănătoasă 
provoacă probleme. 

Am ales această temă, pentru că una din preocupările mele din ultimii ani a fost și bucătăria; în plus, a fost o 
experienţă neașteptat de plăcută să aprofundez acest subiect și să aflu noi curiozități. 

În acest eseu voi prezenta câteva aspecte legate de diferenţele de alimentaţie din timpurile biblice și timpurile de 
azi. De asemenea, voi expune dacă este bine să ne reîntoarcem la reţetele mai vechi sau nu. 

Istoria biblică începe chiar cu un episod legat de hrană: Adam și Eva gustă mărul din „Pomul cunoașterii” în grădina 
Edenului. În perioada biblică, consumul de alimente însemna frecvent mai mult decât hrănirea trupului, fiind un 
act încărcat de sacralitate. Hrana a fost un element stimulator în istoria biblică. Multe episoade biblice fac referire la 
alimente. Câteva dintre cele mai semnificative în acest sens ar fi Cina cea de Taină — poate cea mai cunoscută cină din 
toate timpurile, bogată în semnificaţii ce au definit elemente fundamentale în teologia și practica creștină; înmulţirea 
peștilor și a pâinii, chiar și Pescuirea minunată ("Simon Petru s-a urcat pe corabie și a tras năvodul la țărm plin de pești 
mari: o sută cincizeci și trei, și, chiar dacă erau atâţia, năvodul nu s-a rupt. lisus le-a spus: „Veniţi să mâncaţi!” loan 21, 
11-12). Biblia nu conţine reţete culinare în sensul propriu al cuvântului, ci o serie de instrucţiuni pentru prepararea 
hranei. Cercetătorii de la Rezervaţia peisajelor biblice „Neot Kedumim” au descoperit reţete, calorice, condimentate, 
bogate în semnificaţii biblice, care, datorită cercetărilor acestora pot fi preparate și în bucătăria personală. Observăm 
însă că rețetele biblice sunt bogate în calorii şi pe de altă parte în nutrienți, un aspect cheie în urmărirea diferențelor 
alimentare între hrana de atunci şi cea de acum. Întrucât oamenii din acele timpuri nu îşi permiteau și nici de departe 
nu aveau aceleași posibilităţi ca astăzi, aceştia îşi construiau meniul din ingrediente relativ simple, cultivate chiar de ei 
sau procurate din zonele unde locuiau, menite să asigure un aport suficient de nutrienți esenţiali. 

Tot mai des în ultima vreme, constatăm cu tristeţe că oamenii aleg calea mai simplă și fals „gustoasă' a alimentelor. 
Francizele fast-food se dezvoltă din ce în ce mai mult și se extind aproape peste tot. Probabil că intenţia iniţială de a 
oferi o masă care generează, sub un aspect, saţietate a fost bun, însă tendinţa de exagerare a consumatorilor transformă 
aceste restaurante în niște locuri de evitat. Din păcate, preocuparea continuă a oamenilor de astăzi pentru autorealizare 
și împlinire în plan profesional, poate să prezinte chiar un pericol pentru metabolism. Opţiunea înspre preparate semi- 
gătite și/sau congelate, ori preparate la temperaturi periculos de înalte este nefavorabilă, întrucât distruge structura 
majorității substanţelor nutritive, oferind doar senzaţia de plenitudine, nesatisfăcând necesarul de vitamine sau 
nutrienți esenţiali ai organismului sau aduc un aport exagerat de glucide, respectiv lipide. Se dezvoltă astfel boli ca 
obezitatea, diabetul, carenţe de vitamine care, din neglijenţa multora, alături de sedentarism, ce favorizează ca energia 
rezultată din metabolismul celular să fie mai mică decât energia obținută pe cale alimentară, nu fac decât să îngreuneze 
traiul. Există însă o tendinţă la schimbarea stilului de viaţă spre cel normal, sănătos. 

În primul rând, dacă ne referim la hrana biblică, putem observa, după cum am menţionat, că este bogată în nutrienți. 
Putem să ne referim în acest sens la unul din cele mai cunoscute elemente, și anume pâinea. Profetul Osea spunea: 
„Oricine gândește, în inima sa, să facă rău, își lasă planurile sa dospească până dimineaţă, așa cum brutarul frământă 
aluatul numai după ce acesta va crește, pentru a-l putea coace bine”, explicând astfel un verset prin care vorbește 
despre oamenii desfrânați: ...care ard ca un cuptor aprins de brutar, pe care el nu-l mai încinge de când a frământat 
aluatul şi până când acesta s-a ridicat” (Osea 7, 4). În plus, Sf. Pavel vorbește despre „aluatul răutăţii şi al vicleșugului” 

în Cor. 5,8. Pâinea coaptă într-un cuptor în curtea casei, devine un simbol puternic, datorită naturii sale comune, 
cunoscute de toţi. Pâinea a fost transformată de lisus la Cina cea de Taină într-un element real fundamental al teologiei 
și practicii creștine: „Eu sunt pâinea vieţii; cel care va veni la Mine nu va flămânzi niciodată..” (loan 30-58). Rolul pâinii 
în viaţa cotidiană a făcut ca ea să devină cel mai puternic simbol al hranei. Un bun exemplu care arată și valoarea 
nutrițională a acestui aliment este pâinea lui lezechiel. „la-ţi grâu și orz, bob şi linte, mei și orzoaică; toarnă-le într-un 
vas și fă din ele pâini” (lezechiel 4,9). Dumnezeu i-a poruncit lui lezechiel să coacă această pâine, ca și un gest simbolic, 
metaforă a mesajului Său către populaţia din lerusalim. Reţeta pentru pâinea lui lezechiel arată astfel: / ceașcă făină 
de orz, 14 ceașcă făină fină de bob, '4 ceașcă făină de mei, 1 ceașcă făină de grâu, ! ceașcă făină de linte, 1 linguriţă 
sare, 4 ceașcă ulei de măsline, 1 linguriţă drojdie biblică sau suc de fructe (cu coajă), apă. Analizând ingredientele 
putem observa surse consistente de substanţe hrănitoare cum ar fi făina de orz, bob și mei, în corticala seminţelor 
acestora găsindu-se numeroase vitamine din complexul B, esenţiale pentru organism, întrucât nu pot fi sintetizate de 
corp și au rol important ca și cofactori enzimatici. Lintea este o sursă de proteine. Grâul este una din cele mai comune 
surse de glucide consumate de om. Uleiul de măsline face parte din categoria „grăsimilor sănătoase”, grăsimile fiind 
indispensabile, întrucât reprezintă o sursă importantă de energie. Făcând o paralelă cu o pâine comercială, ușor de 
procurat din orice supermarket constatăm o diferență considerabilă. Reţeta unei pâini din comerț arată astfel: făină 
de grâu, apă, drojdie, sare, ulei vegetal. Înțelegem, deci, faptul că pâinea pe care o cumpărăm reprezintă, de fapt, un 
fel de umplutură, căci nu conţine prea multe substanţe nutritive (făina fiind foarte procesată, sunt pierdute substanţe 
importante), ea putând fi omisă din meniul nostru, fără să aibă efecte adverse. Bineînţeles că există mai multe produse 
de acest tip, iar la un studiu mai aprofundat vom descoperi și alte rețete mai vechi, reţete biblice, care sunt de departe 
mai bogate în substanţe folositoare decât unele care sunt modificate din ziua de azi. 

În al doilea rând, cei mai mulţi dintre noi, când dorim ma i 
să mâncăm carne, nu trebuie decât să alegem un pachet 
ambalat frumos din vitrină sau să indicăm măcelarului 
ce bucată dorim. Spre deosebire de strămoșii noștri din 
timpurile biblice, participarea majorităţii dintre noi la 
operațiunile ce precedă cumpărarea cărnii este inexistentă. 
În ceea ce priveşte apetitul pentru carne, însă, oamenii 
nu s-au schimbat din Antichitate până astăzi. Limitarea 
sacrificării animalelor pentru hrană avea o motivaţie de 
natură practică: păstrarea resturilor de carne era foarte 
dificilă, astfel că familia sacrifica un animal numai când 
erau prezenţi foarte mulți membri ai familiei, evitându- 
se risipa. Altă modalitate de a evita risipa era conservarea 
cu sare, care se folosea şi în cazul peştelui. În perioada 
biblică, păscutul vitelor era o practică comună. Mai târziu, 
în timpul lui lisus, pământul a fost cultivat tot mai mult , ceea ce a diminuat spaţiul alocat italeie Rabinii au ajuns să 
interzică pășunatul în unele zone pentru a împiedica deteriorarea terenurilor agricole. Din acest motiv, carnea era destul 
de rară și scumpă. Rabinul Eleazar Ben Azariya, un învăţător de Lege, care a trăit la scurt timp după lisus, afirma că numai 
cei care aveau un venit considerabil puteau cumpăra carne în fiecare zi. Chiar și cei mai prosperi mâncau carne doar la 
sabat, iar numai cei foarte bogaţi consumau carne și în timpul săptămânii. Alţii își permiteau să consume carne doar cu 
ocazia sărbătorilor cele mai importante. O asemănare între viețuitorii timpurilor biblice și cei de astăzi, care ne arată că 
gustul uman nu și-a schimbat prea mult bazele în decursul evoluţiei preparatelor, este faptul că cea mai bună bucată 
din carne este considerată cea grasă. Anticii declarau că bucăţile lor favorite de carne erau cele cu mai multă grăsime 
(unele cronici avertizau însă asupra consumului exagerat de carne grasă), la fel cum omul de azi alege să prepare la 
grătar o ceafă de porc suculentă și gustoasă în loc de pieptul de pui care s-ar părea că nu oferă aceeași satisfacție. 

Dacă în paragrafele anterioare vorbeam de o diferență majoră între consistenţa unui aliment (pâinea) din timpurile 
biblice în comparaţie cu cel de astăzi, iată că, în cazul hranei de origine animală, în speţă carnea, putem observa o 
asemănare. Reţetele de tocană erau, la fel ca și acum, bogate în arome și condimente. Ca exemplu, putem să ne referim 
la tocana de vițel a fiului risipitor ce se poate prepara din următoarele ingrediente: cotlet de vițel, ceapă, usturoi, 
piper proaspăt măcinat, fond de vită, praz, ulei de măsline, chimen, sare; îmbinând aceste ingrediente în proporţia 
corespunzătoare obținem un fel de mâncare ce seamănă cu reţete din ziua de azi, dar care iată că are puncte comune 
cu mâncarea strămoșilor noștri din timpurile biblice. Alt exemplu relevant este tocana de miel al lui lezechiel ce se 
prepară din: miel și oase, usturoi, pătrunjel, morcovi, ţelină, chimen, salvie, sare, apă. Comparând cu o reţetă actuală 
- bine-cunoscutul gulaș (ceapă, untură de porc, morcov, păstârnac, bulion, cartofi, chimen, boia, sare, piper, opţional 

legume conservate puse de vara, pastă de ardei), observăm că nu există schimbări remarcante. În plus, carnea rămâne 
şi va fi cea mai importantă şi valoroasă sursă de proteine (şi vitamina B,). Bineînţeles, totul are o limită, iar când bariera 
toleranţei este depășită, apar consecinţele. 

În decursul timpului, oamenii au căutat din ce în ce mai multă savoare în ceea ce priveşte hrana. De la strămoşii noștri 
care se mulțumeau cu o bucată de carne crudă, cu greu procurată, descoperind că dacă înfig acea bucată într-un băț și 
o gătesc (la vremea aceea nu se putea discuta de acest termen însă) la foc va avea un gust mai bun, prepararea cărnii 
atinge astăzi un nivel superlativ. Carne gătită la „sous vide” sau marinată în felurite mirodenii un timp mai îndelungat, 
prăjită direct pe plită împreună cu alte legume și chiar paradoxal, servită crudă (tartar) sau doar afumată (somon, 
cârnaţi, pastramă). Astfel se dezvoltă preparate noi, inovative, care combină aromele în cele mai neobișnuite, dar 
plăcute moduri. Apar preparate ca „surfand turf”, un fel principal ce combină carne roșie și fructe de mare, „chevice” un 
fel ce conţine carne crudă de pește marinată în suc de citrice și multe altele. Globalizarea și implicit nivelul la care a ajuns 
comerţul, fac posibilă explorarea lumii culinare actuale, având acces la multe ingrediente, din diferite părţi ale lumii. 

Tot mai des auzim de gustul „umami”. „Umami” sau „gustul savorii” a apărut în Japonia la finalul anilor 1800. Acest 
concept - „al cincilea gust” a reprezentat începutul unei noi ere în ceea ce privește gustul. Oamenii sunt mereu în 
căutare de savoare, de ceva mai bun. Această căutare a rezultat în descoperirea „umami” care s-a dovedit că oferă 
voluptate mâncării datorită prezenţei glutamatului de sodiu. „Umami” poate fi asociat cu un iz de cimbru, dar și ceva 
dulce. Câteva produse alimentare care oferă acest gust sunt: sosul de soia, sosul de pește, sosul miso, parmezanul, 
anşoa, carnea de porc, carnea de vită, carnea crustaceelor, roșiile, ciupercile și ceaiul verde. 

Revenim deci la întrebarea: „Să ne întoarcem la rețetele mai vechi și să mâncăm ca strămoșii noștri din timpurile 
biblice?” Ei bine, răspunsul este mixt. Pe de o parte da. După cum am exemplificat mai sus, există produse "uitate” sau 
prea simplificate în zilele noastre care ne reprimă de la nutrienți esenţiali, obligându-ne să ne mulțumim doar cu ceva 
de „umplutură, În plus, de ce nu, am putea readuce în bucătăria noastră de acasă câteva din reţetele biblice pentru a ne 
diversifica meniul. În ceea ce priveşte unele preparate, gusturile de bază nu s-au schimbat, ci au evoluat, așa că putem 
cu ușurință să reintegrăm câteva feluri de mâncare considerate mai vechi, dar care sub alte forme există și astăzi. Propun 
următoarea reţetă de a prepara peștele, întrucât peștele reprezintă pentru unii bucătari amatori o provocare în sensul 
gustului: 1 ceașcă vin alb, 1 Y> ceașcă apă, 1 ceapă, 2 frunze de dafin, 4 pești (de preferat doradă sau păstrăv), sare și 
piper; se fierb toate ingredientele mai puţin peștele timp de cinci minute, apoi se adaugă peștele și se lasă să absoarbă 
lichidul. Peștele preparat în acest fel se poate servi cu un sos de verdeţuri sau lămâie pentru savoare adițională. 

Pe de altă parte, reîntoarcerea la reţetele biblice ar fi oarecum nefavorabilă. În ciuda faptului că ingredientele 
sunt din ce în ce mai accesibile, există totuşi multe care sunt specifice doar Asiei și fie se găsesc foarte greu, fie sunt 
scumpe și este mai indicat să ne folosim de ingredientele din zonele în care locuim și de gustul cărora suntem siguri. 
De asemenea, multe din gusturile asiatice diferă faţă de cele europene; o delicatesă asiatică poate să pară neplăcută 
gustului european, la fel cum o delicatesă din Europa poate fi neagreată de un asiatic. Sunt oameni care găsesc plăcere 
în descoperirea gusturilor noi, dar pe de altă parte mulţi nu vor să se complice și nu ies din zona de confort rămânând 
la gusturile tradiționale cu care au crescut. 

Ca în orice împrejurare, cel mai indicat este să filtrăm și să alegem ce este bun și are un efect pozitiv asupra noastră 
şi să neglijăm ce ne este nefavorabil. 

În concluzie, fie că vrem sau că nu vrem, fără mâncare nu putem să supraviețuim. Trebuie să ne disciplinăm și să 
începem să facem decizii care sunt spre binele nostru. Trebuie să avem un stil de viaţă sănătos și o alimentaţie bogată 
în legume proaspete, fructe, grăsimi esenţiale (avocado, ulei de cocos, migdale, nuci, ulei de măsline), proteine și 
vitamine. Nu avem nevoie de suplimente cu vitamine, întrucât acestea, după legile biochimiei, dacă sunt în exces se 
elimină prin urină şi practic nu avem beneficii însemnate. O alimentaţie corectă ne răsplăteşte și ne salvează de la multe 
boli și medicamente. Fie că alegem să reimplementăm reţete mai vechi sau că alegem din cele noi, important este să le 
alegem astfel încât să ne ofere cât mai multe beneficii. 

După cum bine știm toţi: „Mens sana in corpore sano” (Decimus Iulius luvenalis - Juvenal, Satira X). 


Referinţe: 

I. Berg, 1968, Dicţionar de cuvinte, expresii, citate celebre, Editura Ştiinţifică București 

M. Sorescu, 1968, lona, Editura Fundaţiei „Marin Sorescu” 

M. Feinberg Vamosh, 2009, Hrana din timpurile biblice. De la mărul lui Adam la Cina cea de Taină, Societatea Biblică 
Interconfesională din România 

10 surse de umami, cel de-al cincilea gust, care face mâncarea irezistibilă, consultat în 4 iaunarie 2020, ora 
17:33,https://adevarul.ro/life-style/bucatarie/10-surse-umami-de-al-cincilea-gust-mancarea-irezistibila- 
1_532847af0d133766a80278e4/index.html 

LUCRĂRI DE ZIDIRE ŞI ÎNFRUMUSEȚARE 
LA BISERICA PAROHIEI FĂGET |! 


Diacon dr. RĂZVAN EMANUEL FIBIȘAN 


Parohia Făget își avea, în vechime, întinderea în dreapta râului 
Bega, unde exista o populaţie exclusiv românească ce avea și o biserică 
ortodoxă. După anul 1716, când Banatul trece de sub administraţia 
turcească (1552-1716) sub ce austriacă, datorită eforturilor prinţului 
Eugeniu de Savoia-Carignano de a pune stăpânire pe această zonă cu 
o importantă poziție strategică, partea din stânga a râului (partea de 
la Passarowitz) a început să fie locuită de coloniștii de etnie germană, 
apoi maghiară, aduși în Făget și pentru scopul de a munci la exploatările 
de pădure. Noii veniţi și-au construit bisericile lor, iar cu timpul, această 
zonă va deveni partea centrală a Făgetului. Începând cu sec. al XX-lea, 
tot mai mulţi români de religie ortodoxă se stabilesc în această localitate, 
cumpărându-și case şi terenuri de la cei ce plecau spre alte ţări. Între 
1960-1970 s-au construit mai multe blocuri, unde s-au stabilit tot mai 
mulți români ortodocşi. În acest context apare nevoia construirii unei biserici ortodoxe și în partea centrală a orașului, unde 
exista o populație ortodoxă, mai numeroasă decât cea din vechiul Făget. 

Întrucât în timpul regimului comunist nu s-a putut construi o nouă biserică, imediat după Revoluţia din Decembrie 1989 
s-a pus tot mai mult problema construirii unui lăcaş de cult. După identificarea unei locaţii din zona centrală a orașului s-a 
ajuns ca, la 28 Septembrie 2001, să se pună piatra de temelie pentru o nouă biserică mai încăpătoare. Din încredințarea 
Înaltpreasfinţitului Părinte Nicolae, Mitropolitul Banatului, slujba punerii pietrei de temelie a fost oficiată de Preasfinţitul 
Părinte Lucian, Episcopul Caransebeșului, pe atunci Episcop-vicar al Arhiepiscopiei Timișoarei, împreună cu un sobor de preoţi 
din care au făcut parte și preotul Bujor Păcurar, protopopul Făgetului, preotul paroh loan Jurj și preotul Doru Milostean. 

Planul bisericii a fost întocmit de arhitectul Lucian Capotescu din Timişoara, proiectant fiind inginerul loan Cornici din 
Timișoara, iar diriginte de șantier, ing. Liliana Zamfirescu din Făget. După ce documentaţia a fost finalizată și aprobată de 
forurile superioare, la 15 Septembrie 2003, au început efectiv lucările de construcție. 

Biserica este construită din cărămidă portantă, în stil bizantin, cu o cupolă centrală și două turnuri clopotniţe, având o 
lungime de 35 m, lăţimea de 19 m și înălțimea de 27 m. Noua biserică dispune de un subsol generos, cu o suprafață de 80 mp, 
destinat pentru diverse utilităţi și o casă tehnică a centralei. 

În data de 7 august 2015, Înaltpreasfinţitul Părinte loan, Mitropolitul Banatului, a sfinţit crucea, ce a fost, mai apoi, aşezată pe 
cupola centrală, iar la 3 lulie 2016, Chiriarhul Banatului a oficiat slujba de binecuvântare a lucrărilor efectuate la monumentalul 
lăcaș de cult. În prezent, biserica este tencuită 
complet în exterior și interior, pardoseala este 
din marmură de Rușchița, iar scările de acces 
din granit. Acoperișul este din tablă de cupru 
pe șarpantă din lemn de brad. În cele două turle Fe 
exista patru clopote, cu o greutate cuprinsă 5. 
între 100 și 450 kg. De asemenea, biserica este 
dotată cu mobilier bisericesc, iar ușile, scaunele, fă 
tronurile, tetrapoadele și strănile sunt din lemn £ ei 
de stejar sculptat. În anul 2019 s-a confecționat FE 
și montat catapeteasma, sculptată în lemn de Ia 
tei. În prezent se execută pictura icoanelor de 
pe iconostas, care vor fi montate până în vara 
anului 2020. 


1 Informaţii obţinute de la arhid. ing. Timotei Anişorac, consilier patrimoniu şi construcţii bisericeşti la Centrul eparhial 

Icoana 


Ca o icoană pusă-n ram 
Lângă perdeaua albă 
M-aștepţi și ziua-ţi pare an 
Măicuţa mea cea dragă 


Te uiţi mereu la trecători 
Cum urcă și coboară 

Și ţi se pare uneori 

Că am să vin pe scară 


Te duci la clanţa ușii c'ați 

Să vezi dacă-i deschis 

În geam ţi se-ntâmplă să baţi 
Când te trezești din vis 


În seri târzii îţi pleci genunchii 
Ceri milă şi-ndurare 

De la preabunul Dumnezeu 
Ce grija noastră o are 


De mine să nu te-ngrijești 

Să ştii că-mi este bine 

O vorbă doar aş vrea să-ţi spun 
Mi-e tare dor de tine 


Ca o icoană pusă-n ram 
Lângă perdeaua albă 
M-aștepţi și ziua-ţi pare an 
Măicuţa mea cea dragă 
TEODOR JURCA 


Drumul vieții 


Apăsaţi de crucea dată 
Drumul vieţii îl străbaţi 
Chiar de ai faţa-nlăcrimată 
Pentru fiecare zi te zbaţi. 


Cazi şi te ridici mereu 
Mergi zâmbind înainte 
Chiar de adesea e greu 
lisus e cu tine, nu te minte. 


În suflet şi în gând e soare 
Dumnezeu e tot cu tine 
Speranţa nicicând nu moare 
Nici azi, nici mâine. 


Drumul vieţii nu-i uşor 
Dar bătut să nu te dai 
Fiecare lacrimă e un dor 
Pentru când se ajunge în rai. 
VALERIA FENCEA 


Primăvară 


A venit primăvara cu parfumul ei specific, 
lar mii de greieri cântă fără încetare 

Este un spectacol al naturii mirific, 

De parcă ai asista confuz la vreo serbare. 


Cerul e înstelat iar luna parcă zâmbește, 
Dintre norii ce sunt de obicei posomorâți 
lar întregul univers parcă se pregătește, 
De un dans de vals cu pași mărunți. 


E ceva mirific desprins parcă din povești, 
Precum poveştile de demult rostite la gura sobei 
Ce te fac pe loc să simţi şi să retrăiești, 

Vremile trecute aflate în potirul vorbei. 


În zori pe rămurele stau vrăbiuţele neastâmpărate, 
Cu glasurile dulci unite parcă într-o rugăciune 

lar alte ființe se deşteaptă parcă fermecate, 

De parfumul dimineții străin de orice amărăciune. 


Vântul ce adie un aer cald venit parcă de nicăieri, 
Mângâie natura și o îmbrățișează cu duioșie 

lar albinele pitite dau rotocoale florilor din meri, 
Lucrând mereu cu patos și multă gingășie. 


Toate fac parte parcă dintr-un paradis uitat demult, 
Dar care există și va dăinui în timp pentru eternitate 
Deși pentru unii primăvara va părea ceva banal, mărunt, 
Natura este iarăși vie, dovedind viață după moarte. 


Preot CONSTANTIN MILIN 


Învierea 


La sărbătoarea Sfinţilor Trei lerarhi, Vasile cel Mare, Grigorie Teologul şi loan Gură de Aur, catedrala mitropolitană 
din capitala Banatului a îmbrăcat haine de sărbătoare, cinstindu-și ocrotitorii spirituali. Manifestările cu caracter 
liturgic, prilejuite de hramul istoric al Catedralei mitropolitane din cetatea Timișoarei au început încă din ajunul 


Timişoarei, aducând prinos de cinstire marilor apărători ai Ortodoxiei din secolul al IV-lea. 
Programul slujbelor religioase a debutat cu slujba Vecerniei unită cu Litia, oficiată, în prezenţa Întâistătătorului 
Mitropoliei Banatului, Înaltpreasfinţitului Părinte loan, de Preasfinţitul Părinte Paisie Lugojanul, Episcop-vicar al 


7. CZ BRE = Arhiepiscopiei Timişoarei, împreună 
p Li N cu un sobor de preoţi și diaconi. 
Răspunsurile liturgice au fost date 
de un grup de studenţi teologi de la 
Facultatea de Litere, Istorie și Teologie 
din Timişoara. 

În ziua sărbătorii, Sfânta și 
Dumnezeiasca Liturghie a fost 
oficiată de un sobor de trei ierarhi, 
format din Înaltpreasfinţitul Părinte 
loan, Arhiepiscopul Timişoarei şi 
Mitropolitul Banatului, Preasfinţitul 
Părinte Paisie Lugojanul, Episcop- 
vicar al Arhiepiscopiei Timișoarei și 
Preasfinţitul Părinte Emilian Crișanul, 
Episcop-vicar al Arhiepiscopiei 

Aradului. Din soborul slujitor au mai făcut parte consilierii de la Centrul eparhial, protopopii Timișoarei, clericii 
de la Catedrala Mitropolitană, precum şi ieromonahi de la mănăstirile din eparhie. În cadrul sinaxei euharistice, 
au fost pomeniţi Întâistătătorii Mitropoliei Banatului, ctitorii și binefăcătorii Catedralei. La slujbă a fost prezent 
și Preasfinţitul Părinte Daniil, care a rostit un cuvânt de învăţătură despre cei trei ierarhi sărbătoriţi în întreaga 
Ortodoxie. 


Sute de bănăţeni au venit, în noaptea dintre ani, la Catedrala mitropolitană din Timișoara, pentru a participa la 
Slujba Acatistului Mântuitorului lisus Hristos și pentru a întâmpina, prin rugăciuni doxologice, cununa noului an 
civil. Ceremonialul religios a fost oficiat de Înaltpreasfinţitul Părinte loan, Arhiepiscopul Timişoarei şi Mitropolitul 
Banatului, împreună cu preoții și diaconii Catedralei. 

În ziua de Anul Nou, când Biserica Ortodoxă prăznuieşte Tăierea împrejur cea după trup a Domnului şi face 
pomenirea Sfântului Vasile cel Mare, Arhiepiscopul Cezareei Capadociei, la Catedrala Mitropolitană „Sfinţii Trei 
lerarhi” din urbea de pe Bega, Înaltpreasfinţitul Părinte Mitropolit loan a săvârșit, împreună cu un sobor de preoți 


şi diaconi, Sfânta şi Dumnezeiasca Liturghie a marelui ierarh capadocian. În cadrul slujbei euharistice, un număr 
mare de copii şi tineri s-au împărtășit cu Sfintele Taine. 

După Liturghia Sfântului Vasile cel Mare, Mitropolitul Banatului a adresat celor prezenţi un cuvânt de învăţătură 
despre importanţa praznicului, precum și despre viaţa și faptele Sfântului lerarh Vasile cel Mare, apărătorul dreptei 
credinţe, într-un timp în care ereziile trinitare divizau unitatea Bisericii lui Hristos. 

Cu prilejul începutului anului nou civil, Întâistătătorul Mitropoliei Banatului a transmis credincioșilor bănăţeni 
urări de sănătate și un an roditor în împlinirea faptelor bineplăcute lui Dumnezeu. 


La praznicul Botezului Domnului lisus Hristos, mii de credincioși timişoreni au participat la Sfânta și 
Dumnezeiasca Liturghie a Sfântului Vasile cel Mare de la Catedrala mitropolitană din Timişoara. Soborul preoţilor 
şi diaconilor a fost condus de Înaltpreasfinţitul Părinte loan, Arhiepiscopul Timişoarei şi Mitropolitul Banatului. 
La finalul Sfintei Liturghii, Înaltpreasfinţia Sa, împreună cu soborul slujitor, a oficiat Slujba Aghiasmei celei Mari. 
Alături de credincioşii timişoreni, la slujbă, a participat şi Excelenţa Sa Valery |. Kuzmin, ambasadorul extraordinar 
și plenipotenţiar al Federaţiei Ruse în România. După sfinţirea apei, Chiriarhul a binecuvântat credincioşii, 

stropindu-i cu apă sfinţită. 

În cuvântul de învăţătură, Mitropolitul 
Banatului a explicat Evanghelia praznicului, 
reliefând importanţa botezului lui Hristos pentru 
fiecare credincios, botezat în numele Preasfintei 
Treimi 

După slujba de sfințire a apei, preoţii slujitori 
au împărţit credincioşilor prezenţi Agheasmă 
Mare, administraţia catedralei pregătind în acest 
an o capacitate de peste 1500 de litri de apă. 
îi În încheiere, Mitropolitul Banatului a fost 
ÎI felicitat de clericii și credincioşii Catedralei 
mitropolitane, cu prilejul sărbătorii Sfântului 


Sfinţirea picturii noului paraclis de la mănăstirea Timişeni 

În Duminica de după Botezul Domnului, Înaltpreasfinţitul Părinte loan, Arhiepiscopul Timişoarei și Mitropolitul 
Banatului, s-a aflat în mijlocul obștii de la Mănăstirea Timișeni-Șag. Aici, Chiriarhul a fost întâmpinat de preoții 
slujitori şi de stavrofora Casiana Şimon, stareţa Mănăstirii Timişeni-$ag. Slujba Sfintei Liturghii a fost oficiată de 


un sobor de ieromonhi, preoţi și diaconi, condus de arhim. Simeon Stana, exarhul mănăstirilor din Arhiepiscopia 
Timişoarei. La finalul sinaxei euharistice, Înaltpreasfinţia Sa a explicat Evanghelia duminicii, subliniind valoarea 
pocăinţei pentru mântuire, precum și nemărginita iubire a lui Dumnezeu faţă de oameni. 

În continuare, Mitropolitul Banatului, împreună cu soborul slujitor, a oficiat slujba de sfinţire a picturii 
Paraclisului cu hramurile „Întâmpinarea Domnului” şi „Sfântul Ambrozie, Arhiepiscopul Mediolanului”, aflat în 
incinta Mănăstirii Timişeni. Cu acest prilej, în semn de preţuire, ostenitorii și binefăcătorii au primit Acte de cinstire, 
pentru jertfelnicia și sprijinul, aduse la construirea și înfrumusețarea lăcașului de cult. 

Paraclisul Mănăstirii Timişeni, cu hramurile „Întâmpinarea Domnului” şi „Sfântul Ambrozie, Arhiepiscopul 
Mediolanului”, s-a construit între anii 2010-2012, la iniţiativa Arhim. Simeon Stana, duhovnicul mănăstirii şi 
exarhul mănăstirilor din Arhiepiscopia Timișoarei. Între 2017-2018, cu binecuvântarea Înaltpreasfinţitului Părinte 
Mitropolit loan și prin jertfelnicia familiei Corina și Gavriil Cristian Olar din Timişoara, lăcașul a fost împodobit cu 
pictură, executată în tehnica „fresco”, 

Ziua dedicată culturii naţionale s-a desfășurat în Aula Academiei Române - filiala Timișoara, în ziua de 16 
ianuarie, în prezenţa Înaltpreasfinţitului Părinte loan, Arhiepiscopul Timişoarei şi Mitropolitul Banatului şi a Acad. 
loan- Aurel Pop, Preşedintele Academiei Române. 

Cuvântul de deschidere a aparținut Acad. Dan Dubină, Președintele Filialei din Timișoara a Academiei Române, 
apoi în discursul introductiv, a fost prezentată tema „Specificul naţional în cultura română” de către Președintele 
Academiei Române. 

A luat cuvântul, de asemenea și Înaltpreasfinţitul Părinte Mitropolit loan, care a evidenţiat valoarea operei 
poetului Mihai Eminescu în cultura română, personalitatea, care a ridicat cultura română în rândul marilor culturi 
ale lumii. 

„Amplitudinea culturii 
noastre româneşti are 
dimensiuni cosmice. Exista 
această cultură a cerului şi 
la noi la români, pentru că 
ţăranul român cu ascuțimea 
minţii a tăiat din pădurea 
stelelor cerului și a făcut din 
ele un car, Carul Mare; apoi 
a aşezat în el prescură și a 
trimis-o sfinţilor în Împărăţia 
Cerurilor”, a precizat 
Înaltpreasfinţitul Părinte 
loan. 

A urmat Simpozionul cu 
tema „Istoria Timișoarei: de 
la izvoarele documentare 
la realităţile arheologice”, 

organizat de Institutul de Studii Banatice „Titu Maiorescu”, al Academiei Române, filiala Timișoara. Au susținut 
referate științifice Prof. univ., CS | dr. Florin Drașovean, „Din arhivele pământului. Contribuţii arheologice la 
cunoașterea istoriei Timişoarei medievale”, Conf. univ. dr. Dorel Micle,,Băile turcești din Piaţa Libertăţii (Timişoara) 
în context arheologic și istoric”, CS II dr. Dragoș Diaconescu, „Opinii arheologice privind zona de nord a sistemului 
de fortificaţie al cetăţii turcești a Timişoarei” și CS II dr. Adrian Magina, „Istoria ecleziastică a Timișoarei medievale 
şi moderne timpurii. Între contribuţiile arheologice și izvoarele documentare”. 

La această sărbătoare a culturii române au participat oameni de cultură, reprezentanţi ai mediului universitar 
bănăţean, istorici, scriitori, dar și un număr mare de elevi din liceele timișorene. 

Evenimentul s-a încheiat printr-un moment muzical la pian susţinut de Maria Alice Poenaru, elevă la Liceul de 
Artă „lon Vidu”, clasa a IX-a, profesor Elena Samoilă. Din programul artistic, amintim: Ciprian Porumbescu, Balada 
Op. 29 (transcripție pentru pian de Rudolf Novacek); Frederic Chopin, Nocturna Op. 72 nr. 1; Paul Constantinescu, 
Toco - Toccanina; Edvard Grieg, Piese lirice Op. 43 nr. 6„La primăvară”; Marțian Negrea, Suita „Impresii de la ţară” 
- Alunelul; Mikhail Glinka, Suita „Salutări de la Saint; Petersburg” - nr. 10 - Ciocârlia; Piotr Ilici Tchaikovsky, Suita 
„Spărgătorul de nuci” nr. 7 - Andante Maestoso. 


Sărbătorirea Unirii Principatelor la Timişoara 

La împlinirea a 161 de ani de la Unirea Principatelor Române sub conducerea domnitorului Alexandru loan 
Cuza, la Timişoara, au fost organizate o serie de manifestări militare și religioase, la care au participat reprezentanţi 
ai administraţiei publice judeţene şi locale, ai Garnizoanei Timișoara, ai Asociaţiei Naţionale a Veteranilor de 
Război „Eftimie Murgu” — Filiala Timiș, ai Asociaţiei Naţionale a Cadrelor Militare în Rezervă și în Retragere „Colonel 
lon Enescu”, organizaţii politice, apolitice, elevi și studenți. 

Programul manifesărilor a debutat cu ceremonia din faţa Inspectoratului de Poliţie al Judeţului Timiş, unde 
oficialităţile locale au evocat momentul Unirii de la 24 ianuarie 1859, precum și personalitatea Principelui Unirii, 
domnitorul Alexandru loan Cuza. În deschidere, a fost intonat Imnul Naţional al României în acordurile fanfarei 
militare a Brigăzii 18 
Cercetare-Supraveghere uta 
„Banat”,  continuându- | 
se apoi cu ceremonia 
religioasă, oficiată de un 
sobor de preoţi, condus 
de părintele Radu 
Bogdan, preotul militar 
al Garnizoanei Timișoara. 

În continuare, la 
bustul domnitorului 
Alexandru loan Cuza 
din faţa Inspectoratului 
de Poliţie, au avut loc 
depuneri de coroane și 
jerbe de flori de către 
oficialități judeţene, 
locale şi reprezentanţii 
altor instituţii şi asociaţii 
din oraş. Ceremonia s-a încheiat cu defilarea detaşamentului de onoare, constituit din militarii Brigăzii 18 
Cercetare-Supraveghere „Decebal” jandarmii Grupării Mobile „Glad Voievod”, polițiștii Inspectoratului de Poliţie 
Judeţean Timiș, pompierii militari ai Inspectoratului pentru Situaţii de Urgenţă Banat. 


Casă nouă pentru o familie cu şase copii la Corneşti 

Cu binecuvântarea Înaltpreasfinţitului Părinte loan, Mitropolitul Banatului, Parohia Ortodoxă Română 
Timișoara losefin și Fundaţia parohială „Preot loan Olariu”, sprijinite de preoţii slujitori și de credincioși, au început, 
în urmă cu aproape șase luni, lucrările de construire a unei case pentru o familie nevoiașă din satul Cornești, 
comuna Orţișoara, formată din opt persoane: doi părinţi și șase copii. 

Slujba de sfințire a locului și de punere a pietrei de temelie pentru această construcție a fost săvârșită la data 

de 24 iulie 2019, în prezent casa fiind ridicată la roşu, lucrările de finisare, de înzestrare cu instalaţii electrice și 
termice de la parter fiind finalizate, în timp ce la mansardă lucrările sunt în plină desfășurare. 

Slujba de binecuvântare a casei noi a fost oficiată, duminică, 26 ianuarie, de pr. lonel Popescu, parohul 
bisericii din losefin, împreună cu preoţii slujitori ai acestei parohii, cu părintele consilier Timotei Anișorac de la 
Centrul eparhial, care a 
coordonat lucrările din 
punct de vedere tehnic și 
preotul paroh Ștefan Șişu 
din Cornești, în prezența 
Părintelui Mitropolit loan 
al Banatului. 

După ceremonia 
de binecuvântare, 
Înaltpreasfinţia Sa a 
adresat un cuvânt 
duhovnicesc membrilor 
familiei care se mută în 
casă nouă, prin care i-a 
îndemnat să-și trăiască 
viața în duhul credinţei 
noastre  dreptmăritoare, 
să se implice în viața 
parohiei din Cornești, să 
dea mărturie de cât bine 
le-a făcut lor Domnul 
și să-l mulțumească lui 
Dumnezeu și tuturor binefăcătorilor pentru darul minunat pe care l-au primit. 

Părintele Mitropolit loan a subliniat, de asemenea, că această casă este darul lui Dumnezeu pentru familia care 
a lăsat să vină pe lume șase copii și nu i-a abandonat, ci i-a crescut și educat cu dragoste, cu responsabilitate și cu 
jertfă. Așadar, casa nouă de care se bucură acum este darul copiilor pentru părinţii lor. 

În continuare, Chiriarhul l-a îndemnat pe primarul comunei Orţişoara ca, împreună cu consilierii locali să 
identifice posibilitatea legală de a repartiza parcele de teren și altor familii nevoiașe, pentru construirea de 
locuinţe, la edificarea cărora va contribui și Centrul eparhial. Înaltpreasfinţia Sa a evidenţiat şi faptul că în ţara 
noastră sunt în jur de 3200 de primării. 

„Credeţi că ar fi imposibil să se construiască în fiecare comunitate măcar o casă modestă cu două camere? Într- 
un mandat de primar, de patru ani, în ţara aceasta s-ar putea face peste 12.000 de case. Încet, încet, am scoate 
mulți oameni din sărăcie”, a precizat Părintele Mitropolit loan. 

Înaltpreasfinţitul Părinte Mitropolit a oferit, de asemenea, și icoana Maicii Domului cu Pruncul, familiei Ana şi 
Viorel Man, spre a fi aşezată la loc de cinste în casa nou construită și a reiterat că la temelia casei sunt așezate și 
rugăciunile Mitropolitului Vasile Lazarescu, care s-a născut în acest sat și a fost botezat în biserica de pe deal. 

La final, Înaltpreasfinţitul Părinte Mitropolit a mulțumit preoților slujitori, consilierilor parohiali, credincioşilor 
Parohiei Timişoara-losefin, membrilor Fundaţiei „Preot loan Olariu”, credincioaselor din Societatea Femeilor 
Creștin Ortodoxe, și tuturor donatorilor, care cu bani sau cu materiale, au contribuit la edificarea casei familiale 
din Cornești, localitatea natală a Mitropolitului Vasile Lazarescu. 


Conferinţă la Facultatea de Teologie din Timişoara 

În sala festivă a Centrului eparhial a avut loc miercuri, 29 ianuarie, conferinţa „Sfinţii Trei lerarhi - modele 
pentru pastoraţie și filantropie”, susţinută de pr. lect. univ. dr. Marius Florescu, de la Departamentul de Teologie 
al Facultăţii de Litere, Istorie și Teologie din Timişoara. La evenimentul duhovnicesc, închinat patronilor spirituali 
ai învățământului teologic, a fost prezent Înaltpreasfinţitul Părinte loan, Arhiepiscopul Timişoarei şi Mitropolitul 
Banatului. 

În cadrul conferinţei susținute, părintele lect. dr. Marius Florescu a vorbit despre actualitatea vieții și activităţii 
celor Trei Mari Ierarhi, prin prisma temelor anului omagial 2020. Astfel, în prima parte a conferinței au fost 
abordate aspecte legate de viaţa de familie din scrierile Sfântului loan Gură de Aur: sfinţenia vieții de familie, 

relaţiile  părinţi-copii 
şi a soţilor întreolaltă, 
indisolubilitatea 
căsătoriei creștine, 
ş.a. În a doua parte, 
conferenţiarul a vorbit 
despre activitatea 
Sfinţilor Trei lerarhi 
din punct de vedere 
social-filantropic. 
Au fost evidenţiate 
formele prin care 
aceşti sfinți s-au 
implicat în viaţa 
comunităţii, mai cu 
seamă în ceea ce 
priveşte activitatea 
filantropică, în care au 
excelat. Doi studenți 
din anul terminal au avut scurte intervenții cu citate din documentele Sfântului și Marelui Sinod al Ortodoxiei. 

La final au fost prezentate următoarele publicaţii: „Teologie ortodoxă în Timișoara” și „Analele UVT”, seria 
Teologie, nr. 25/2019. 

La conferinţa „Sfinţii Trei lerarhi - modele pentru pastoraţie și filantropie” au participat părinţi profesori de la 
Facultatea de Teologie, cadre didactice, studenţi teologi din anul I-IV, precum și studenţi masteranzi. 

Pe tot parcursul conferinţei, corul Facultăţii de Teologie din Timișoara, condus de pr. drd. Laurian Popa a 
prezentat un buchet de tropare și imnuri duhovnicești, închinate ocrotitorilor învățământului teologic. 


Patru copii au murit în incendiul din seara zilei de 15 ianuarie de pe strada Memorandului din Timișoara. A 
rămas în urmă o mamă și fiul său de 14 ani, care este încă în spital, în urma tragediei. Reprezentanţii Arhiepiscopiei 
Timişoarei, prin serviciul social- 
filantropic, se implică în acest 
caz: vor plăti chiria pentru o 
locuință unde să stea mama și 
copilul de 14 ani și se vor ocupa 
de înmormântarea celor patru 
copilaşi morţi în incendiu. 

Incendiul s-a manifestat 
violent, iar trupurile copilașilor 
au fost găsite carbonizate de 
pompieri. În ciuda eforturilor 
pompierilor, cei patru micuţi 
au fost găsiți morţi. Aveau 
vârste cuprinse între șapte 
luni și șase ani, iar unul dintre 
ei, o fetiță, împlinise doi ani în 
aceeași zi. Cauza probabilă a 
producerii incendiului este un coș de fum neprotejat corespunzător. 

Arhiepiscopia Timișoarei, prin serviciul social-filantropic intervine în acest caz și transmite că va plăti chiria 
pentru ca mama și copilul de 14 ani (când va ieși din spital) să aibă un adăpost. 

Reprezentanţii Arhiepiscopiei Timișoarei vor plăti chiria pentru un apartament destinat celor doi până în luna 
mai, până când mama își va găsi o locuinţă. Tot Arhiepiscopia Timișoarei s-a ocupat de cele necesare pentru 
înmormântarea celor patru copii. Înaltpreasfinţitul Părinte Mitropolit loan al Banatului a participat la slujba 
înmormântării copiilor, care a avut loc în cimitirul din orașul Recaş. 

Ca în fiecare an, de ziua numelui, 7 ianuarie, 
Mitropolitul Banatului, Înaltpreasfinţitul Părinte loan a 
oferit celor 54 de oamenii ai străzii o masă caldă și s-a 
rugat împreună cu ei. 

„Împreună cu reprezentanţii Direcţiei de Asistenţă 
Socială a Municipiului Timișoara, Mitropolitul s-a rugat 
pentru cei plecaţi dintre noi, dar și pentru liniștea 
sufletească a celor prezenţi. Totodată, reprezentanţii 
Mitropoliei le-au oferit celor 54 de persoane prezente 
în această seară în adăpostul de pe strada învățătorului, 
beneficiari ai acestui serviciu, câte o masa caldă”, transmite Corina Eva, purtător de cuvânt al DASTM. 

Adăpostul de iarnă de pe strada Învăţătorului a fost deschis în 5 decembrie 2019, urmând să fie închis abia la 
primăvară, când temperaturile cresc în termometre. Este un adăpost de urgenţă pentru sezonul 2019-2020, în 
vederea prevenirii deceselor prin hipotermie a persoanelor fără adăpost şi a celor din spaţii neîncălzite. 

Dacă acum adăpostul găzduiește 54 de persoane, în iarna 2018-2019 acesta a funcţionat 89 de zile și au 
beneficiat de servicii un număr total de 2.440 de oameni ai străzii - 488 femei și 1.952 bărbați. 


Octava de rugăciune pentru unitatea creștinilor la Lugoj 

Duminică, 26 ianuarie, biserica creștină 
baptistă „Harul” din Lugoj a fost gazda Octavei 
de rugăciune pentru unitatea creştinilor, la 
care au participat toţi reprezentanţii cultelor 
religioase din urbea de pe Timiș. 

Tema deanulacesta,Eine arătau o deosebită 
omenie“, din cartea Faptele Apostolilor, 
capitolul 28, versetul 2, a fost redactată de 
Bisericile din Malta şi Gozo și a fost publicată de 
Consiliul Ecumenic al Bisericilor împreună cu 
Consiliul Pontifical pentru promovarea Unităţii 
Creștinilor. În data de 10 februarie, în insula 
Malta, mulţi creştini celebrează sărbătoarea 
naufragiului Sfântului Apostol Pavel, amintind 
momentul în care credinţa creștină a ajuns în cele două insule - Malta și Gozo. 

Evenimentul ecumenic de la Lugoj a fost deschis prin cuvântul de bun venit adresat celor prezenţi de către 
domnii lonel Tuţac și David Nicola -— pastorii comunităţii baptiste lugojene, după care, fiecare lider religios a 
prezentat o temă de reflecţie și o scurtă rugăciune pentru unitatea dintre creștini. Astfel au luat cuvântul: 

+ PS Alexadru Mesian - episcopul greco - catolic de Lugoj; 

+  Preaonoratul Părinte loan Cerbu - protopopul Bisericii Ortodoxe Române din Lugoj; 

+  Preaonoratul Părinte Mihail Titi Dumitresc — protopopul Bisericii Romano - Catolice din Lugoj; 

+  Preaonoratul Părinte llie Albiciuc- protopopul Bisericii Ortodoxe Ucrainene din Lugoj; 

+  BodisFerencs- protopopul Bisericii Reformate; 

+ IvanBloch-reprezentantul Comunităţii Evreiești din Lugoj; 

+ WalterSinn- parohul Bisericii Evanghelice din Lugoj; 

+  AlinTech - pastor din partea Bisericii Penticostale din Lugoj; 

+ Beniamin Indru - pastorul Bisericii Baptiste „Efrata” din Lugoj. 


Luările de cuvânt au fost intercalate de intervenţia corului mixt și bărbătesc al bisericii baptiste, prin 
interpretarea unor compoziţii religioase. 

Printre credincioșii de diferite confesiuni care au participat la acest eveniment ecumenic, au fost prezenţi și 
domnul Francisc Boldea - primarul municipiului Lugoj și domnul Mihai Bojin -din partea Consiliului Judeţean 
Timiş, care au adresat, de asemenea, un cuvânt de apreciere legat de această întrunire cu caracter ecumenic. 

La final a fost rostită Rugăciunea Domnească „Tatăl nostru”în limbile maghiară, germană, ucraineană, engleză 
și română. 

La Lugoj „Octava de Rugăciune pentru unitatea creștinilor” se află la cea de-a XXIV-a ediţie. Începând cu anul 
1997, aceste întruniri ecumenice fiind organizate la toate bisericile din oraș, după cum urmează: Biserica Greco 
- Catolică (1997,2003,2009 şi 2016); Biserica Ortodoxă Română ( 1998, 2004, 2010, și 2017); Biserica Romano -— 
Catolică (1999, 2005, 2011 şi 2018); Biserica Ortodoxă Ucraineană ( 2000, 2006, 2012 și 2019); Biserica Creștină 
Baptistă „Harul” ( 2001, 2007, 2013 şi 2020); Biserica Reformată ( 2002, 2008 şi 2015) şi Biserica Penticostală 
„Filadelfia” (2014) (a consemnat preot CRISTIAN CERBU). 


Evenimente bisericești şi culturale la parohia Birda 

Miercuri, 15 ianuarie a fost sărbătorită Ziua Culturii Române în biserica cu hramul „Naşterea Maicii Domnului” 
din parohia Birda. În cinstea „omului deplin al culturii românești”, din 2010 Ziua Culturii este sărbătorită în ziua 
naşterii poetului Mihai Eminescu. 

Cu acest prilej a fost oficiată o slujbă de pomenire a poetului Mihai Eminescu. Preotul Valentin Bugariu a ținut 
şi un cuvânt de învățătură cu tema: „Reflectarea 
credinţei creștin-ortodoxe în opera lui Mihai 
Eminescu”. 

Elevii de la Școala Gimnazială din Birda 
coordonaţi de prof. Mihaela Coman de la Catedra de 
Limba și Literatura română au pregătit un montaj 
literar-artistic. Acesta a debutat cu prezentarea 
elementelor biografice ale poetului naţional de 
către eleva Draghici Snejana. 

Au fost recitate mai multe poeme eminesciene: 
„La Steaua”, „Mai am un singur dor”, „Pe lângă plopii 
fără soţ”, „Când marea... „Despărţire”, „Pe aceeași 
ulicioară...” 

În îndrumarea prof. Mădălina lanin, elevii Noje Flavia, Ciobanu Alexandru și Baniaş Daniela au rostit poezia 
„Lacul” în română, franceză și engleză ilustrând universalitatea operei eminesciene. 

La final a fost proiectat cu ajutorul videoproiectorului un material tematic dedicat poetului nepereche, 
consacrat amintirii acestuia în conştiinţa românilor. 

S-au bucurat de această activitate religios-culturală elevii de la Școala Gimnazială din Birda, consilieri locali, 
angajaţi ai Primăriei, mai mulţi credincioși. 

Vineri, 24 ianuarie a fost sărbătorită prin rugăciune, cuvânt de învățătură, poezie și cântec popular, Unirea 
Principatelor Române, în biserica cu hramul „Naşterea Maicii Domnului” din parohia Birda. 

După oficierea Tedeum-ului la sărbătorile naţionale, preotul Valentin Bugariu a susținut un cuvânt de învăţătură 
tematic: „Unirea din 1859. Cuza Vodă şi Biserica Ortodoxă Română”. În cadrul acestuia, vorbitorul a accentuat 

contribuţia clerului ortodox la alegerea lui 
Alexandru loan Cuza ca domnitor al Moldovei 
şi Munteniei dar și sprijinul domnitorului în 
organizarea și funcţionarea Bisericii Ortodoxe 
Române. 

La final a fost pregătit un moment poetic- 
artistic de copiii din parohie, filie, cât și invitaţi. 
Elevii de la Școala Gimnazială din Birda, Ciobanu 
Alexandru și Moscovici Denisa îndrumați de prof. 
Daniela Bulgariu au recitat poemele „În limba ta” 
de Grigore Vieru și „Unirea” de Virgil Carianopol. 
Denisa Scofan și Alexandru Orăşanu de la 
Liceul Teoretic Gătaia au interpretat un buchet 
de cântece populare românești: „Măi române, 
românaș”, „Dragă Românie”, „Acasă-i România”; 


sr 


„De dorul românilor”, „Foaie verde, foaie lată” și „Hai români la hora mare” care au unit „în cuget și-n simţiri” pe 
românii transilvăneni, munteni și moldoveni. 

AGENDA ÎNALTPREASFINȚITULUI PĂRINTE 
MITROPOLIT IOAN AL BANATULUI 


1 decembrie 

A oficiat Sfânta Liturghie la catedrala mitropolitană, hirotonind întru preot pe diaconul Pavel Zizica, pe seama 
parohiei Moraviţa, iar la final a sfinţit drapelul României și steagul cu pecetea mitropolitană, ulterior fiind arborate 
pe cele două catarge din faţa lăcașului. 


2 decembrie 
A primit pe stavrofora Casiana Șimon, stareța mămăstirii Timişeni-$ag. 


3 decembrie 
A primit pe preotul coslujitor Dan Gârjoabă, de la parohia Sânmihaiu Român, din protopopiatul Timișoara |. 


4 decembrie 

A primit pe preotul coslujitor Eugen Babescu, de la parohia Timișoara Iosefin, din protopopiatul Timișoara |; 

A primit pe preotul paroh Pavel Indru, de la parohia Moșniţa Veche, din protopopiatul Timișoara |; 

A primit pe preotul Mircea Szilagyi, protopopul Oficiului protopopesc Timișoara II; 

A primit pe preotul loan Bude, protopopul Oficiului protopopesc Timișoara |, dimpreună cu preotul Florin Filip, 
de la parohia Timişoara Dacia; 

A primit pe preotul Pavel Zizica, de la parohia Moraviţa, din protopopiatul Deta; 

A primit pe preotul paroh, loan Mura, de la parohia Călacea, din protopopiatul Timișoara |; 

A primit pe doamna ec. dr. Cătălina Popa, funcţionar - resurse umane, din cadrul Cancelariei protopopiatul 
Timişoara Il. 

5 decembrie 

A primit pe protosinghelul Matei Buliga, stareţul mănăstirii „Sf. Cuv. Paraschieva”- Dobrești, din protopopiatul 
Lugoj. 

A primit pe preotul Daniel Alic, de la parohia Timișoara Sf. Ilie —- Fabric, din protopopiatul Timișoara II; 

A primit pe domnul prof. dr. Victor Neumann, directorul Muzeului de Artă, Timișoara. 


6 decembrie 
A binecuvântat lucrările de la capela funerară a parohie Urseni, din cimitirul parohial, protopopiatul Timișoara |. 


8 decembrie 
A sfinţit Centrul de tineret „Sfântul Nicolae”, din parohia Fântânele, Arhiepiscopia Aradului alături de 
Înaltpreasfinţitul Părinte Timotei și în prezenţa autorităţilor locale şi judeţene. 


9 decembrie 
A primit pe preotul paroh Nicolae Dale, de la parohia Beregsău Mic, din protopopiatul Timișoara |; 
A primit pe preotul paroh Radu loan Meșter, de la parohia Alioș, din protopopiatul Timișoara II. 


10 decembrie 

A primit pe domnul arhitect loan Andreescu, profesor la Facultatea de Arhitectură și Urbanism din Timișoara, 
pe maestrul Silviu Oravitzan, artist plastic, membru al Uniunii Artiştilor Plastici din România, respectiv domnul 
inginer Sorin Milin din Timişoara; 

A primit pe preotul Cristian Feraru, administratorul paraclisului mitropolitan, din incinta Colegiului C.D. Loga, 
din Timișoara; 

A primit pe doamna Florica Chiriţa, directorul Camerei de Industrie și Comerţ din Timișoara. 

11 decembrie 
A primit pe preotul paroh Răzvan Mateș, de la parohia Blajova, din protopopiatul Lugoj. 


15 decembrie 

A întâmpinat pe treptele catedralei mitropolitane „Marșul libertăţii”, format din sute de timişoreni, eveniment 
ce a deschis seria manifestărilor dedicate împlinirii a 30 de ani de revoluţia sângeroasă din Decembrie 1989; 

După momentul de întâmpinarea, în catedrala mitropolitană a participat la concertul de colinde susținut de 
„Corul avocaţilor”, din Timişoara. 


16 decembrie 

La catedrala mitropolitană, în seara zilei, a oficiat slujba parastasului pentru eroii Revoluţiei din Decembrie 
1989, în prezenţa Excelenței Sale, Klaus lohannis, președintele României, precum și a numeroaselor oficialități 
centrale, judeţene și locale; 

După slujba de pomenire din catedrala mitropolitană, a participat la Opera Română din Timișoara, alături de 
președintele României, domnul Klaus lohannis, unde au fost marcați prin alocuţiuni împlinirea celor 30 de ani de 
la Revoluţia română din Decembrie 1989; 

La miezul nopţii a oficiat Sfânta Liturghie la biserica parohiei Timișoara Calea Martirilor — Sfântul Ștefan, 
locul care păstrează în demisolul lăcașului, cenușa martirilor Revoluţiei din Decembrie 1989, incineraţi în 
crematoriul uman de la Popești-Leordeni, județul Ilfov. După Sfânta Liturghie în semn de preţuire și recunoștiință, 
Înaltpreasfinţia Sa, a conferit preoţilor luptători în revoluţie „acte de cinstire”, pentru contribuţia lor deosebită la 
susținerea idealurilor de liberatate, demnitate și libera manifestare a sentimentelor religioase. 


17 decembrie 

În dimineaţa zilei a oficiat slujba parastasului pentru eroii Revoluţiei din Decembrie 1989, la catedrala 
mitropolitană. În aceeași zi la toate troiţele din oraș, precum şi monumentele închinate eroilor revoluţiei, cu 
binecuvântarea Părintelui Mitropolit loan, s-au oficiat slujbe de pomenire. 


18 decembrie 
A primit la Centrul Eparhial grupuri de colindători, de la școlile din oraș, precum și de la Instituţiile publice. 


E i 
inna FOLCLog,. 
se JUNII 

19 decembrie 

A primit Alaiul colindătorilor, manifestare organizată de Mitropolia Banatului, Consiliul Judeţean Timiș și 
Centrul de Cultură și Artă, Timiș, la manifestare participând zeci de fanfare, formații și grupuri de colindători din 
judeţul Timiș, din Banatul Montan și Banatul sârbesc. 


20 decembrie 

A primit la reședința 
mitropolitană, pe Excelenţa 
Sa, domnul Adrian 
Zuckermann, Ambasadorul 
Statelor Unite ale Americii 
în România, dimpreună cu 
o delegaţie de oficialități 
centrale și locale. Ulterior 
în prezenţa Excelenței Sale, 
în Piaţa Libertăţii din oraş 
a fost dezvelită o placă din 
bronz, pe care președintele 
Statelor Unite ale Americii, 
Excelenţa Sa, domnul 
Donald Trump o dăruit-o 
orașului în semn de omagiu 
adus eroilor care s-au jertfit 
pentru libertate. 


23 decembrie 
A participat la Sfânta Liturghie la catedrala mitropolitană, rostind cuvântul de învăţătură. 


25 decembrie 

A oficiat Sfânta Liturghie la catedrala mitropolitană, iar la orele amiezii a oferit la reședința mitropolitană o 
recepție oficială prilejuită de îndătinata întâlnire a cultelor religioase din oraș, cu participarea reprezentanţilor 
mediului academic dar și a oficialităților locale și județene. 

26 decembrie 


A oficiat Sfânta Liturghie în biserica cu hramul „Adormirea Maicii Domnului”, din Lugoj; 


27 decembrie 
A participat la Sfânta Liturghie la parohia Sânandrei Colonie, unde a rostit cuvântul de învăţătură. 


28 decembrie 

A fost felicitat de preoţi și credincioși, autorități judeţene și locale cu ocazia împlinirii a cinci de ani de la 
întronizarea în demnitatea de Mitropolit al Banatului. 

31 decembrie 


A oficiat slujba Acatistului Domnului lisus Hristos la trecerea dintre ani la catedrala mitropolitană. 


A consemnat preot MARIUS SFERCOCI 

